﻿ COMUNIUNE ŞI GLOBALIZARE DOCTOR ÎN TEOLOGIE ORTODOXĂ PĂŞTIN ANTONIU-CĂTĂLIN † 2011 M O T I V A Ţ I E Globalizarea, cu componentele ei: 1. New Age şi 2. Bioetica, venite din partea modernismului, caracterizându-se printr-o acută tensiune între tradiţie şi modernitate cu o relativizare a valorilor creştine consacrate, cu o instabilitate crescândă a familiei, cu un conflict păgubos între generaţii şi mai ales în relaţiile dintre părinţi şi copii. Deci Biserica azi, are o mare răspundere pentru renaşterea morală şi spirituală, prioritate având ultima, deoarece în momentul redresării spirituale se rezolvă automat şi cele ale comportării corecte faţă de Dumnezeu, aşa şi în societate. CUVÂNT ÎNAINTE COMUNIUNE ŞI GLOBALIZARE o lucrare de substanţă teologică care se ocupă cu: CAPITOLUL I - PRIMELE PROVOCĂRI LA SPIRITUALITATEA ORTODOXĂ, venite din partea modernismului, în care autorul dă un răspuns teologic şi filosofic Umanismului Renaşterii şi mai apoi continuând cu Iluminismul, Modernismul(evoluţionismul, marxismul, nihilismul, secularismul), culminând cu Postmodernismul şi consecinţele lui: a) Criza ecologică şi b) Globalizarea, cu componentele ei: 1.New Age şi 2.Bioetica ; Acestea din urmă, venite din partea modernismului, caracterizându-se printr-o acută tensiune între tradiţie şi modernitate cu o relativizare a valorilor creştine consacrate, cu o instabilitate crescândă a familiei, cu un conflict păgubos între genraţii şi mai ales în relaţiile dintre părinţi şi copii(cf.p.13). Dar şi „misiunea preotului ortodox din zilele noastre, este mai dificilă şi mai complexă decât în alte epci istorice”(cf. p.13). Creştinismul este deja slăbit(cf.p.14), iar tulburările din lumea creştină au produs atacurile postmoderniste, contra lui Dumnezeu şi contra Bisericii noastre ortodoxe strămoşeşti(cf.p.14). „Creştinul premodern avea o viziune mult prea clară a depravării umane, iar mintea„postmodernă” are o viziune mult prea vagă a unui adevăr universal”, a postmodernismului (cf.: p.15, p.16, p.17, p.18, p.19, p20, p.21) şi a materialismului mai vechi şi mai nou(cf.p.21-27), din partea sincretismului religios(cf.p.28), a globalismului şi mondializării(cf.p.29, p.30), din partea „luminilor” francmasonice (sec.XVIII), (cf.p.33), din partea New-Age(cf.p.34, p.35), a Bioeticii(cf.p.35-43), a naţionalismului(cf.p.44, p.45), răspunzându-li-se din punct de vedere ortodox (p.46-54). Modernismul a introdus trei mutaţii principale în cultura contemporană: 1. a mutat centrul de gravitaţie al lumii de la Dumnezeu la om; iar omul se simte autonom în faţa lui Dumnezeu. 2. modernitatea a introdus o separaţie artificială între domeniul public şi cel privat. 3. a separat omul de natura înconjurătoare şi l-a transformat în stăpânul absolut al naturii. Autorul lucrării administrează o critică ştiinţifică, cu un răspuns ortodox, Umanismului Renaşterii (p.54- 59). Deasemenea şi Iluminismul, curent filozofic (sec. XVII , XVIII), îşi primeşte critica şi răspunsul ortodox din partea autorului (p.60-62). În continuare şi Modernismul (evoluţionismul) , marxismul , nihilismul şi secularismul îşi primesc critica şi răspunsul ortodox, bine articulat(p.62- p.78) , dar şi Adunarea generală a Consiliului Ecumenic al Bisericilor de la Cambera (1990), care „consideră că modernismul şi secularizarea sunt rezultatul unei fatale erori teologice care a interpretat transcendenţa lui Dumnezeu cu o absenţă a Sa din creaţie” (p.77) şi deci Duhul lui Dumnezeu a fost eliminat din creaţie iar cosmosul, ca şi omul, a devenit autonom(p.78). Dar şi postmodernismul şi consecinţele lui îşi află răspunsul şi critica temeinică în scrisul autorului lucrării de faţă (p.79-91) ; De asemenea New-Age-ul şi Bioetica(p.91-104), iar Globalizarea îşi are răspunsul ortodox în prezentarea comuniunii, care accentuează rolul comuniunii personale pentru dezvoltarea persoanei şi a necesităţii comuniunii interpersonale, premisă majoră a dezvoltării societăţii umane trainice şi a mântuirii creştine înseşi (p.105-159). Subcap. I.1.(54-60), I.2.(60-62), I.3.(62-79), I.4.(79-104) În aceste subcapitole, autorul dă un răspuns teologic dar şi filosofic: Umanismului Renaşterii, lui Darwin, Marx, şi Nietzsche, Kant, Engels(p.71), nihilismului, sub forma lui pură, reprezentat de Neceaev, Lenin(cf.p.73, 75), şi mai apoi Iluminismului şi Modernismului şi chiar Marxismului, şi Secularismului, care lovesc în credinţa şi spiritualitatea creştină în general, şi un răspuns ortodox bogat şi argumentat globalizării, opunându-i persoana şi comuniunea ce se implică şi se afirmă reciproc, invocând texte şi argumente teologice din A. Homiacov, L’ Eglise latine et le Protestantnsisme au pointde vue de l ’ Eglise d ’ Orient,Lausanne et Vevey, 1872, p. 130, în lucrare(p.144). „Cel ce se mântuieşte, se mântuieşte în Biserică, anume ca membru al ei şi în comuniune cu toate celelalte membre ale ei”(p.145). Metamorfoza lumii europene, începând din epoca medievală şi ajungând în epoca modernă sau iluministă a atras după sine, reţine autorul lucrării(p.25), mutaţii considerabile pe scena culturii europene, şi anume s-a pus în circulaţie teoria dublului adevăr: supranatural şi spiritual; a unui adevăr natural şi ştiinţific, care avea să ducă la conflictul dintre religie şi ştiinţă; factorii economici, financiari şi politici dobândesc o importanţă considerabilă în detrimentul preocupărilor de ordin spiritual; valorile materiale triumfă asupra celor spirituale; violenţa şi sexualitatea triumfă asupra celor spirituale; victorii ale ştiinţei şi tehnicii; concepţia deistă izolează pe Dumnezeu în transcendent; creşte autonomia creaţiei faţă de Dumnezu, iar omul crede că este chemat să impună lumii văzute ordinea lui exterioară, izolând pe Dumnezeu în transcendent.(p.26). Iar epoca noastră se face părtaşă la disputa dintre cele două tendinţe: globalizarea şi autolimitarea(p.29). Punctul culminant al acestui proces negativ este anihilarea omului ca persoană şi cheia a adevărului însuşi despre persoană(p.29). Apoi continuă cu: CAPITOLUL II- COMUNIUNE ŞI GLOBALIZARE - globalismul ca utopie postmodernă (p.105-) , cu răspunsul ortodox dat globalizării: Subcap. II. 1. Comuniunea în lume a creştinilor ortodocşi (105-112) ; „În Hristos, Fiul lui Dumnezeu întrupat, Dumnezeu însuşi se coboară şi ia forma de dar, care se dăruieşte credincioşilor cu infinitatea iubirii Sale în chip uman, în maxima apropiere şi intimitate, în care omul a găsit nu numai mântuirea, ci şi puterea aceste mântuiri”. (Pr. Lector, Dumitru Gh. Radu, Caracterul eclesiologic al Sfintelor Taine şi problema comuniunii, teză de doctorat, în Ortodoxia, anul XXX, Nr. 1-2, ianuarie-iunie,1978, p. 17), în lucrare (p.105). „Comuniunea realizată între credincioşi în ambianţa Sfintei Treimi este una cu Impărăţia Sfintei Treimi, în care nu sunt supuşi şi stăpâni, ci toţi sunt fraţi între ei, pentru că sunt fii ai Tatălui ceresc şi fraţi ai Fiului Lui, făcut om pentru veci şi unit cu ei, fiind Cel jerfit pentru ei”. (Pr. Prof. Dumitru Stăniloae, Spiritualitate şi comuniune în liturghia ortodoxă, Editura Institutului Biblic şi de misiune al Bisericii Ortodoxe Române, Bucureşti, 2004, p. 7-10) în lucrare (p.108). Subcap. II. 2. Temeiul trinitar al comuniunii (p.112-118) „Comunitatea treimică a Persoanelor dumnezeieşti, structura dinamică a iubirii nesfârşite, nu este o iubire uniformă a celor trei Persoane între Ele ci o iubire de Tată, de Fiu şi o comunicare ipostaziată între Ele, în Persoana Duhului Sfânt”.(p.116). „Această dăruire a Sfintei Treimi nu poate fi trăită şi cugetată fără energiile dumnezeieşti necreate în grade mereu sporite, căci Fiinţa însăşi este o energie comunicată, dar pe care noi nu o putem trăi ca fiinţe finite decât foarte puţin, deoarece energia ce ni se comunică este infinită.” (Pr. Prof. Dr. Dumitru Stăniloae, Spiritualitatea ortodoxă. Ascetica şi Mistica, Ed. IBM, Buc. 1992, p.35-36), în lucrare (p.116). Acest capitol având mai multe subcapitole: a) Reflectarea comuniunii trinitare în Biserică (118-121) ; b) Comuniunea dintre membrii Bisericii (121-123) ; c) Sobornicitatea Bisericii ca o expresie a comuniunii (p.123-126): d) Bazele nou-testamentare şi patristice ale comuniunii (p.126-138); e) Sfântul Duh şi comuniunea bisericească (p.139-144); a) Reflectarea comuniunii trinitare în Biserică: „Biserica fiind locul, spaţiul existenţial unde se săvârşesc şi se administrează Tainele, caracerul de mister al Bisericii se manifestă prin excelenţă în sacramente, iar organismul interior şi supranatural al Bisericii se edifică prin sacramente şi în raport cu ele” ( Scheeben, Le Mystére de l’Eglise et des ses sacramente, p. 99, apud Pr. Prof. Dumitru Stăniloae, Fiinţa Tainelor în cele trei confesiuni, Ortodoxia, anul VIII, nr.1, ian-martie, Bucureşti, 1956, p. 8), în lucrare (p.118). Toate rugăciunile sfârşesc cu slava Persoanelor Sfintei Treimi, cu mărturisirea puterii Ei, ca temei al încrederii că tot ceea ce s-a cerut, cu luare aminte se va putea împlini.(p.121). b) Comuniunea dintre membrii Bisericii: „Este evident că fiecare membru al Bisericii, lucrând după chemarea lui, îşi aduce lucrarea pentru toată Biserica, precum la rândul lui, el se împărtăşeşte de ceea ce realizează toţi membrii Bisericii la un loc.” (p.121). „Comuniunea nu desfiinţează însuşirile personale şi fundamentale ale membrilor comunităţii, ci le armonizează şi le împacă în promovarea desăvârşirii comune.” (p.122). „Nimeni nu trebuie să-şi închipuie că munca pe care o face este scop în sine, ci ea are menirea să-i înfrumuseţeze firea cu virtuţile răbdării, ale înfrânării, ale dragostei de semeni, ale credinţei în Dumnezeu.” (p.123). c) Sobornicitatea Bisericii ca o expresie a comuniunii: Pentru Biserica Ortodoxă , creştinii sunt mădulare ale trupului lui Hristos , care stau în legătură unii cu alţii. Sobornicitatea Bisericii este pătrunsă de Duhul Sfânt care sălăsluieşte în Biserică, care pe toţi îi ţine laolaltă (p.123) ; „Actele de revelare ale Treimii sunt acte mântuitoare şi îndumnezeitoare, sunt acte de ridicare a noastră în comuniune cu Persoanele Sfintei Treimi , prin puterea Duhului Sfânt” (Dumitru, Pr.Prof.Dr. Stăniloae, Teologia Dogmatică Ortodoxă, Ed.I.B.M., Buc., 1978, p.287), în lucrare (p.123) ; „Adevărul în Biserică se dă numai aceluia care trăieşte în comuniune cu ceilalţi , care se eliberează de eu-ul său , care renunţă şi iese din el însuşi” (p.124); „Nimeni dintre noi nu se mântuieşte, nici nu se desăvârşeşte singur, ci în Biserică în comunitate” (p.124) ; „Omul este mădular al unei comunităţi, iar creştinul este mădular şi al Bisericii lui Hristos, toate actele omului au o pecete comunitară, în sensul că fiecare om este avizat la ajutorul semenilor săi, şi fiecare se simte avizat la ajutorarea comunităţii” (p.125) ; „Sobornicitatea Bisericii este extensiunea vieţii divine în lume, Biserica este viaţa lui Dumnezeu în oameni” (p.125) ; „În această comuniune a Bisericii, în Biserica sobornicească sălăsluieşte Duhul Sfânt, care s-a pogorât la Cincizecime peste Apostoli în chip de limbi de foc, „fiind toţi împreună...” (p.125). d) Bazele nou-testamentare şi patristice ale comuniunii : „Să vă iubiţi unii pe alţii cum v-am iubit Eu” (Ioan 13,24)...; „Iubirea frăţească , rugăciunea şi unitatea , sobornicitatea şi slujirea reciprocă între creştini sunt expresii ale participării lor comune la viaţa în Hristos” (p.128); „Persoana umană, mişcându-se în coformitate cu firea din sine şi din alţii, se mişcă în conformitate cu voia lui Dumnezeu, prin puterea iubirii care izvorăşte de la Dumnezeu cel în Treime”(p.128); „Clement Alexandrinul vede modelul comuniunii din Biserică în Biserica cerească. El afirmă că o comuniune efectivă a celor două Biserici se face prin rugăciunile rostite în comun” (p.130); „Teologia trinitară este o teologie a comuniunii, o teologie spirituală, adâncă, nedespărţită de trăirea ce presupune şi promovează o cale lungă de transformări progresive a naturii create, o comuniune din ce în ce mai intimă a persoanelor umane cu Dumnezeu în Treime” (p.132); Unirea la care suntem chemaţi nu este nici ipostatică, cum este unirea naturii umane a lui Hristos cu natura Sa divină, nici substanţială cum este ea pentru cele trei Persoane Divine, ci este o comuniune cu Dumnezeu prin energiile Sale, sau o comuniune prin har, făcându-ne să participăm la viaţa Divină, fără ca natura noastră să devină natura lui Dumnezeu...”, Sfântul Maxim afirmă referitor la aceasta : „De vrei să afli calea care duce la viaţă, caut-o în „Cale” şi acolo o vei afla” adică în „Calea” care a zis : „Eu sunt Calea, Adevărul şi Viaţa” (Ioan 14 , 6) . „Dar caut-o în mare osteneală căci puţini sunt cei care o află” (Mat. 7 , 14). În Sfântul Maxim Mărturisitorul, A patra sută a capetelor despre dragoste 55, în Fil. Rom., vol. II, p.72)...„Fără Crucea lui Hristos, adevărata comuniune cu Dumnezeu , adevărata spiritualitate nu ar fi fost restabilită, căci la Tatăl omul nu putea să intre decât în stare de jertfă curată (p.134-138) : „Jertfa de pe Cruce, din marea iubire a lui Dumnezeu pentru noi, a fost absolut necesră pentru mântuirea şi îndumnezeirea noastră, pentru ca să avem acces din nou la sfinţenie, în comuniune de viaţă şi iubire” (p.136); Şi continuă, aprofundând Crucea şi comuniunea în slujba vieţii şi a mântuirii însăşi (p.136-138) ; e) Sfântul Duh şi comuniunea bisericească(p.139-144), adâncind comuniunea bisericească ca o comuniune în Biserică şi ca o comuniune a oamenilor cu Dumnezeu în Biserica Sa. (p.139-144). Subcap.II. 3. Biserica privită ca o comuniune în Ortodoxie (p.144-148), este foarte bine aprofundată şi ilustrată ; dintre care, amintim : „Biserica , în acest sens de comuniune, depăşeşte prin adâncime orice formă de organizare socială sau de altă natură” (p.144). „Această casă Tatăl a zidit-o, Fiul a întărit-o, Duhul Sfânt a înoit-o” (p.144) „Treimea şi-a făcut un templu printre noi , de aceea intrarea credinciosului în comuniunea creştină se face prin invocarea Sfintei Treimi în Taina Botezului”. (p.144). Idee aprofundată şi ilustrată de A.Homiacov , în L’Eglise latine et le Protestantisme au point de vue de l’Eglise d’Orient , Lausanne et Vevey , 1872 , p.130 , în lucrare(p.144). „Cel ce se mântuieşte , se mântuieşte în Biserică , anume ca membru al ei în comuniune cu toate celelalte membre ale ei” (p.145) ; „Hristos şi umanitatea sunt aşa de uniţi în Biserică , încât nici Hristos şi nici umanitatea nu pot fi văzţi sau concepuţi unul fără celălalt , sau altfel spus : unul cheamă şi implică pe celălalt” (p.146); „La baza ideii de comuniune a Bisericii, în Ortodoxie stă însuşirea ei de Trup Tainic al Domnului , de Biserică sobornicească sau de Biserică euharistică”(p.147). Subcap.II. 4. Modurile de manifestare ale comuniunii în ortodoxie(p.148-158) : „Nimeni nu se mântuieşte singur , dar fiecare îşi lucrează mântuirea sa” (p.149) ; „Prioritatea întregului faţă de parte , nu este în dauna acesteia , ci spre dezvoltarea ei firească” (p.149). Şi aici avem două subcapitole: a). Comuniunea sacramentală, cultică, liturgică şi euharistică(p.150-154) şi urmează ilustrarea, pe texte, pe idei legate de Liturghie, de Sfintele Taine,(p.150-153) „Sfintele Taine sunt lucrări văzute, instituite de Mântuitorul Hristos şi încredinţate Sfintei Sale Biserici, prin care se împărtăşeşte creştinilor harul cel nevăzut al Duhului Sfânt, scopul lor fiind mântuirea şi sfinţirea credincioşilor.” (Arhid. Prof. Dr. Ioan Zăgrean, Morala Creştină, Ed. Institutului Biblic şi de Misiune al Bisericii Ortodoxe Române, Bucureşti, 1985, p. 174.), în lucrare(p.150). „Liturghia este un mediu de prezenţă si putere divină, o comuniune de har dumnezeiesc, o bucurie pascală prelungită peste veacuri”.(p.152). b). Comuniunea prin rugăciune, iubire şi fapte de întrajutorare (p.155-158). „Trăirea religioasă, care este inseparabilă de mişcarea spre comuniune, nu poate fi reală fară rugăciune”. (p.155) „Rugăciunea din iubire este calea spre adevărata comuniune, spre comuniunea desăvârşită”. (p.156). Lucrarea candidatului se încheie cu un capitol de: Concluzii, foarte bogat în idei şi cursiv formulat (p.159-161), în care autorul reţine câteva idei: Spiritualitatea ţine de Dumnezeu Cel Întreit închinat, dar şi de om ca persoană, după chipul şi asemănarea lui Dumnezeu care l-a creat. Este viaţa în Hristos a omului, iar temeiul comuniunii care o constituie, este însăşi crearea lui de către Dumnezeu după Chipul Său, ca subiect al propriilor sale acte şi responsabil pentru ele în relaţie cu un altul şi cu mai mulţi alţii, dar, în relaţie cu Creatorul Său, Dumnezeu. Spiritualitatea vizează comuniunea omului cu un altul şi cu mai mulţi alţii, legaţi ontologic şi tinzând spre o îmbogăţire ontologică prin relaţia eu-tu. Spiritualitatea ortodoxă implică comuniunea de iubire şi de adevăr a creştinului cu Dumnezeu în Hristos şi cu toţi care aparţin Lui şi se împărtăşesc cu Trupul şi Sângele Său în Sfânta Euharistie. Comunitatea eclezială, este o comuniune şi comunitate a creştinului cu Hristos şi în Hristos, cu toţi care aparţin Trupului Său Tainic cel cu multe mădulare, Biserica. CONSIDERAŢII FINALE Având în vedere realizările lucrării de faţă, subliniate şi atenţionate în prezentul Cuvânt Înainte, tema însăşi, cu pretenţiile ei ştiinţifice pentru aprofundarea ştiinţifică; realizările ei, în cartea de faţă; expunerea clară şi de substanţă doctrinară remarcată, actualitatea ei, fonul bogat de idei, aprofundat în lucrarea de faţă: COMUNIUNE ŞI GLOBALIZARE, precum şi bogata Bibliografie şi de calitate ştiinţifică folosită şi notată ştiinţific în lista bibliografică, precum şi în aparatul lucrării, şi cursivitatea ideilor în expunerea făcută: Recomand prezenta lucrare a doctorului în teologie: Păştin Antoniu-Cătălin, absolvent al cursului de doctorat la Facultatea de Teologie Ortodoxă a Universităţii „Ovidius”-Constanţa. Pr. Prof. Univ. Dr. Dumitru Radu CUPRINS INTRODUCERE 12 CAP.I. PRIMELE PROVOCĂRI LA SPIRITUALITATEA CREŞTINĂ: 13 1.Umanismul Renaşterii 49 2.Iluminismul 55 3.Modernismul cu:evoluţionismul,marxismul,nihilismul,secularizarea57 4.Postmodernismul şi consecinţele sale: 79 a).Criza ecologică 82 b).Globalizarea şi componentele sale: 85 1. New Age 92 2. Bioetica 96 CAP. II. COMUNIUNE ŞI GLOBALIZARE 105 1. Comuniunea în lume a creştinilor ortodocşi 105 2. Temeiul trinitar al comuniunii: 112 a) Reflectarea comuniunii trinitare în Biserică 118 b) Comuniunea dintre membrii Bisericii 121 c) Sobornicitatea Bisericii ca o expresie a comuniunii 123 d) Bazele nou-testamentare şi patristice ale comuniunii 126 e) Sfântul Duh şi comuniunea bisericească 139 3. Biserica privită ca o comuniune în ortodoxie 144 4. Modurile de manifestare ale comuniunii în ortodoxie: 148 a) Comunicarea sacramentală, cultică, liturgică şi euharistică 150 b) Comunicarea prin rugăciune, iubire şi fapte de întrajutor 155 CONCLUZII 159 BIBLIOGRAFIE 162 I N T R O D U C E R E Desăvârşit fiind în toate compartimentele sale fiinţiale, omul ar fi trăit în unire cu Dumnezeu-Creatorul său, şi aceasta ar fi constituit marea axiomă relaţională a vieţii lui. Abia după aceea, celelalte relaţii cu fiinţele şi lucrurile din Cer şi de pe pământ. În esenţa Sa Dumnezeu este Iubire, astfel că, omul pe care l-a făcut: „după chipul şi asemănarea Sa”, Facere (1,26), este şi el tot iubire. În felul acesta, cel mai important act de viaţă al preconizatei relaţii divino-umane a fost plănuit a fi actul iubirii, act care, derulat corect atât din partea Sa emitentă cât şi pe partea sa respondentă, duce într-un singur punct: la fericire. Şi pentru că Dumnezeu este depozitarul parametrilor pozitivi absoluţi, din acest unghi se poate spune că L-a creat pe om pentru ca acesta să participe alături de, şi împreună cu El, la fericirea absolută. Din păcate, noi cei de astăzi, locuitori ai pământului, nu cunoaştem o singură spiritualitate creştină, ci mai multe, între care cele mai pregnante sunt: spiritualitatea ortodoxă, cea romano-catolică şi cea protestantă, între acestea, obiectivă fiind desigur, spiritualitatea ortodoxă. Dacă spiritualitatea creştină originală ar fi reuşit să supravieţuiască nedivizată până la noi, cu totul altul ar fi fost impactul ei asupra mersului lumii pământene şi cu siguranţă că nu s-ar mai fi vorbit astăzi de tot felul de crize globale chiar pericolul aneantizării nucleare, pentru că pur şi simplu nu s-ar fi ajuns la aşa ceva. Dacă totuşi s-a ajuns, e pentru că au existat la mijloc nişte cauze, între acestea, detaşându-se în primul rând fărâmiţarea spiritualităţii creştine iniţiale. CAP.I. PRIMELE PROVOCĂRI LA SPIRITUALITATEA CREŞTINĂ Din păcate, în multe ţări apusene se remarcă astăzi o profundă criză spirituală. „Este o perioadă contradictorie şi dramatică marcată de tensiuni profunde, teribile, care, departe de a însemna un spor în iubirea de înţelepciune, echivalează de multe ori cu rătăciri, prăbuşiri şi dezastre de mari proporţii. Este o perioadă fascinantă, dar în acelaşi timp stranie, iar uneori de a dreptul întunecată.” Se observă tot mai clar o acută tensiune între tradiţie şi modernitate, o relativizare a valorilor creştine consacrate, o instabilitate crescândă a familiei, un conflict păgubos între generaţii, mai ales în relaţiile dintre părinţi şi copii. André Malraux spunea triumfător că: „secolul XXI, ori va fi religios ori nu va fi deloc.” „Misiunea pastorală a preotului ortodox din zilele noastre este incompararabil mai dificilă şi mai complexă decât în alte epoci istorice. Preoţii sunt chemaţi la un apostolat mereu reînoit fiind datori să răspundă marilor provocări ale epocii în care trăim. Suntem datori, mai ales, cu o angajare fermă într-o luptă spirituală de mari proporţii.” Biserica Ortodoxă are astăzi o mare răspundere pentru renaşterea morală şi spirituală a societăţii în care trăim. Aportul fundamental al Bisericii la însănătoşirea vieţii sociale, este acela de a modela oameni cu frică de Dumnezeu, oameni credincioşi, oameni care să aibă „Duhul lui Dumnezeu.” (I Corinteni 7, 40). Oameni eliberaţi de robia patimilor şi pătrunşi de duhul jertfelniciei şi al iubirii de semeni. „În aceste condiţii activitatea pastoral-misionară, catehetică şi apologetică a preotului capătă noi înţelesuri şi noi dimensiuni. Însă, într-un atare context, ne punem în mod firesc întrebarea: va fi religios sănătos, adică va cunoaşte o creştere spirituală firească şi ziditoare pentru omul modern, sau, este cu nenumărate substitute religioase, conform sintagmei tot mai larg acceptate de anumite cercuri care spun : Religie da - Dumnezeu nu !” Va conduce el la o îmbogăţire din punct de vedere spiritual, sau, dimpotriva, la sărăcirea şi alterarea morală a individului, la anarhie şi violenţă ? Trăim vremurile amestecărilor religioase, ale înşelătoriilor pierzătoare şi ale unirilor amăgitoare. Astăzi vedem trecerea de la etica teistă „premodernă” - bazată pe caracterul unui Dumnezu transcendent care este bun şi care ne-a revelat această bunătate, la etica „modernă” bazată pe noţiunea de raţiune şi experienţă umană universală şi pe capacitatea omului de a discerne binele, obiectiv, de rău, la noţiunea „postmodernă” pentru care, moralitatea este diversitatea de limbaje folosite pentru a delimita binele de rău. „În Occident creştinismul este deja slăbit (...). Este o decădere teribilă a umanităţii (...). Noi trebuie să arătăm că Ortodoxia este viitorul omenirii. Ortodoxia este viitorul unei omeniri tot mai înalte, superioare, mai aproape de Dumnezeu cel bun şi izvorul binelui (...).” Tulburări în lumea creştină, au produs atacurile postmoderniste, contra Dumnezeirii, şi contra Bisericii noastre Ortodoxe şi strămoşeşti, contra neamului românesc hristofor. Uniţi cu Dumnezeu şi imitându-L, creştinii şi Biserica însufleţesc şi ţin la un loc, asemenea unui suflet, corpul social şi cosmic al tuturor creştinilor. Acesta este principiul coeziunii, unităţii şi vieţii lor adevărate. „In general se crede că: termenul postmodernism a fost folosit pentru prima dată referitor la arhitectură, atunci când arhitecţii au trecut de la blocurile impersonale şi neornamentate din beton, sticlă şi oţel la forme şi modele complexe, preluând motive din trecut fără a ţine cont de scopul sau funcţia lor iniţială.” Dar, când sociologul francez Jean François Lyotard a folosit termenul postmodern pentru a semnala o schimbare în legitimarea culturală, termenul a devenit un cuvânt cheie în analiza culturală. De-a lungul ultimelor secole au avut loc două schimbări majore de perspectivă: una este trecerea de la „premodern” (caracteristic lumii occidetale de dinainte de secolul al XVII-lea), la „modern” (începând cu Descartes); cea de-a doua este trecerea de la „modern” la „postmodern” (al cărui prim exponent principal a fost Friedrich Nietzsche în ultimul sfert al secolului al XIX-lea). Deci s-a înregistrat o trecere de la o preocupare „premodernă” pentru o societate dreaptă bazată pe o revelaţie de la un Dumnezeu drept, la o încercare „modernă” de a folosi raţiunea universală ca ghid pentru dreptate, la o renunţare „postmodernă” la speranţa de a găsi un standard universal pentru dreptate. Societatea trece deci, de la ierarhia medievală la Iluminism, de la democraţia universală la privilegierea postmodernă a valorilor autodefinitorii ale indivizilor şi ale comunităţilor. Creştinul „premodern” avea o viziune mult prea clară a depravării umane, iar mintea „postmodernă” are o viziune mult prea vagă a unui adevăr universal. Se trece de la teism, credinţa în Dumnezeu, care este infinit şi personal, transcendent şi imanent, omniprezent, suveran şi bun, de fapt, singura fiinţă care există prin ea însăşi, aşa cum i-a spus lui Moise, din rugul aprins: „Eu sunt Cel ce sunt” (Ex.3:14), prin mai multe etape, la modernism. Dumnezeu, este într-un mod în care nu mai este nimeni altul. Aşa cum a spus Moise: „Ascultă, Israele! Domnul Dumnezeul nostru este singurul Domn” (Deut.6,4). Deci, Dumnezeu este Singurul care există de la început, singura realitate primară, la modern şi postmodern. Pentru a ne da seama de consecinţele şi riscurile modernităţii pentru viaţa Bisericii şi cea a omului contemporan, vom pune în evidenţă trei mutaţii principale pe care modernismul le-a introdus în cultura contemporană : În primul rând, modernitatea a mutat centrul de gravitaţie al lumii de la Dumnezeu la om, astfel că omul se simte atât de autonom în faţa Divinităţii, încât consideră voinţa lui Dumnezeu ca un fel de atentat împotriva propriei lui libertăţi. În această concepţie antropocentristă, omul se realizează prin el însuşi, fără ajutorul lui Dumnezeu. În al doilea rând, modernitatea a introdus o separaţie artificială între domeniul public şi cel privat, care se manifestă prin tendinţa de a elimina religia din viaţa socială şi de a transforma societatea într-un domeniu rezervat, cu precădere, preocupărilor de ordin economic, care îl determină pe om să uite de valorile spirituale,care îl înalţă spre asemănarea cu Dumnezeu, şi să se lanseze într-o cursă frenetică după bunurile materiale ale acestei lumi, care nu vor fi niciodată capabile să stăvilească setea lui după eternitate. În al treilea rând, modernitatea a separat omul de natura înconjurătoare şi l-a transformat în stăpânul absolut al naturii, considerând că rolul omului este cel de a impune naturii propriile lui legi, diferite de cele ale lui Dumnezeu, şi de a modela şi exploata natura potrivit dorinţei lui de profit şi dominaţie pământească, ducând la apariţia crizei ecologice contemporane şi putând duce la subminarea vieţii şi existenţei umane. Adunarea generală a Consiliului Ecumenic al Bisericilor de la Canberra (1990), consideră că modernismul şi secularizarea sunt rezultatul unei fatale erori teologice, care a interpretat transcendenţa lui Dumnezeu ca o absenţă a Sa din creaţie. Cu alte cuvinte, Duhul lui Dumnezeu a fost eliminat din creaţie, iar cosmosul, ca şi omul, a devenit autonom. Cu toate acestea, au început să apară semne de speranţă acolo unde ne aşteptam mai puţin, în domeniul fizicii fundamentale, care a depăşit existenţa lucrului în sine şi a relaţiilor mecaniciste dintre lucruri, de cauză şi efect, promovate de fizica clasică. Noua fizică a descoperit că nu există lucruri în sine, ci toate se află într-o relaţie de reciprocitate, pentru a construi acea ordine interioră şi profundă a universului de care vorbeam mai sus. Sigur, există opinia că rezultatele fizicii cuantice pot fi interpretate şi folosite de fiecare, după bunul său plac, aşa cum se şi întâmplă în realitate. Omul nu a fost creat ca să vorbească cu sine însuşi şi să se secularizeze, ci ca să fie partener de dialog al Creatorului său şi inel de legătură între Dumnezeu şi lume, cu rădăcini adânc înfipte în realitatea cosmică, dar şi în cea treimică, ca să transfigureze creaţia în Hristos. În această viziune teologică, lumea nu mai rămâne închisă în ea însăşi, ci deschisă transcendentului, cu toate consecinţele care decurg de aici: -Teismul pune existenţa înaintea cunoaşterii. -Naturalismul pune cunoaşterea înaintea existenţei. Viaţa pământească a creştinului ortodox are ca scop desăvârşirea la care nu poate ajunge decât în Hristos şi cu Hristos, realizând valorile morale într-un dialog al iubirii cu semenii şi cu Dumnezeu Cel în Treime, mai ales astăzi, în contextul secularizant şi secularizat al vieţii omului. Toate valorile pe care acesta le realizează în existenţa sa, sunt implicate în relaţia dialogică specifică cu Dumnezeu cel întreit, ca existenţă personală absolută, ca Adevărul infinit, Binele suprem, Frumosul prin excelenţă şi Sfinţenia inepuizabilă. De aceea, Dumnezeu Cel în Treime este izvorul, temelia, puterea şi modelul vieţii creştine autentice şi al slujirii arătate nouă prin Fiul Său întrupat, „la plinirea vremii” (Gal. 4,4); Dumnezeu – Omul, Iisus Hristos (Mc. 10,45). Aceste valori pe care creştinul ortodox le realizează în raport cu Dumnezeu, Care este o treime de persoane, trebuie arătate prin lucrarea Duhului Său, în raport cu semenii, de aproape şi de departe, ca şi aceştia să se bucure de ele şi în acest mod, să devină valori depline. De aceea fiecare creştin are conştiinţa că aceste valori îi aparţin ca atare numai în măsura în care este vrednic de a le primi şi a se bucura de ele şi se află pe punctul de a le împărtăşi semenilor săi. Bucuria creştinului pe drumul desăvârşirii stă în capacitatea de a împărtăşi aceste valori, ca daruri ale lui Dumnezeu şi astfel să le înmulţească spre progresul spiritual şi material al semenilor săi, în contextul întregii sale responsabilităţi, pe care o are în raport cu sine însuşi, cu lumea şi cu Dumnezeu. Astfel, valorile specifice omului, ca persoană de relaţie cu Dumnezeu şi cu semenii, sunt raportate la valoarea religioasă şi morală absolută – Dumnezeu Cel întreit în Persoane: Tatăl, Fiul şi Sfântul Duh şi implică valoarea vieţii umane, de care depinde în cea mai mare măsură realizarea lor. Ţinta sau finalitatea vieţii omului pe pământ este mântuirea şi îndumnezeirea lui, deci creşterea în Hristos. Viaţa persoanei umane nu are numai o dimensiune pământească, ci şi una eshatologică. Făptura umană, ca fiinţă spirituală, trăieşte în timp şi spaţiu, dar nu numai pentru acest veac, ci şi pentru cel viitor, adică pentru comuniunea veşnică şi plenară cu Dumnezeu sau, departe de El, ca osândă veşnică. Înţelegerea şi acceptarea legăturii între Logos şi creaţie au o importanţă capitală pentru destinul lumii. Ca urmare a neînţelegerii acestei legături, sau a respingerii ei, în Apus a fost elaborată teoria evoluţionistă, care pleacă de la premisa că Dumnezeu sau nu există, sau cel puţin este absent din actul creaţiei. Căci dacă ar exista, ar trebui să se admită fie că nu poate să creeze în 6 zile sau să aducă lumea întru fiinţă numai cu cuvântul Său, fie că nu vrea, şi atunci avem de-a face cu un Dumnezeu care nu este iubire. Astfel, Dumnezeu care nu creează nu are motive să se implice nici în mântuire şi nu are nici condiţiile pe care El însuşi să le fi creat în vederea Întrupării. De evoluţionism au avut nevoie filosofii atei pentru a argumenta autonomia omului prin însăşi originea lui, sau cum spunea darwinistul Richard Dawkins: „Darwin a făcut posibil să devii un ateu desăvârşit din punct de vedere intelectual”. Având la bază autonomia lumii şi a omului, faţă de Dumnezeu, modernitatea a tras concluzia logică că: lumea poate fi gândită complet fără a mai presupune existenţa vreunui Dumnezeu, indiferent că este vorba despre Dumnezeul filosofilor ori de cel al credincioşilor. Mai trebuia declarat un ”nou Dumnezeu” sau, declaraţi ”alţi dumnezei”. Căzând din nou în capcana pe care i-o întinsese diavolul în grădina Edenului şi în tendinţa de a fi „ca Dumnezeu, cunoscând binele şi răul” (Fac. 3, 5), omul se autoidolatrizează, se autodivinizează şi se declară ”dumnezeu”. ”Noul dumnezeu”, şi-a dezvoltat un nou cult, declarând în cadrul acestuia şi idolii care vor completa tabloul autodivinizării omului. Astfel, primul idol apărut şi consacrat ca atare în epoca modernă pare să fie ”Cultul civilizaţiei”. Instituirea acestui cult a constat şi constă în subordonarea culturii, artei şi tuturor valorilor morale, tradiţiei şi credinţei în Dumnezeu faţă de nevoia de civilizaţie. Toate acestea au fost orientate de omul modern în funcţie de un ţel superior: asigurarea civilizaţiei. Ştiinţa modernă este un alt idol al epocii moderne şi o percepem aşa fiindcă şi-a conferit sieşi putere absolută. În esenţă, proclamarea ştiinţei ca idol în modernitate constă în faptul că centrul de gravitaţie al cunoaşterii se transferă de la Dumnezeu la om. Epoca modernă a impus concepţia conform căreia omul este o fiinţă autonomă care se poate dezvolta de unul singur, mai ales cu ajutorul minţii (nous) şi cu ajutorul propriilor puteri interioare. Propriu-zis, aceasta înseamnă zeificarea raţionalităţii umane şi prezentarea ei ca substitut al credinţei în Dumnezeu. Însă negării Dumnezeului Celui Viu i-a urmat – cum era şi firesc – contestarea raţiunii înseşi. În scurtă vreme s-a ajuns la despotismul absurdului. Raţiunea umană s-a autolimitat la cunoaşterea materiei şi, lipsindu-se de criteriul absolut al evaluării celor cunoscute, a eşuat în conflictul cu modul de gândire al semenilor. „Atunci când omul se goleşte de orice particularitate duhovnicească şi se identifică cu funcţiile sale biologice,toate acestea vin de la sine şi sunt considerate normale.” Al treilea idol al modernismului este: credinţa în progresul istoric al umanităţii şi sacrificarea pe altarul acestui idol a valorilor trecutului, tradiţiei, adevărului. Ideea modernă de progres şi-a dovedit falsitatea prin eşuarea raţionalismului şi raţionalismului iluminist în iraţionalism şi subumanism. Cea dintâi mişcare culturală din epoca Renaşterii a fost Umanismul, care a reprezentat o revoltă împotriva lui Dumnezeu şi a învăţăturii cu privire la natura divină a omului. Considerând că adevărata afirmare liberă şi armonioasă a omului a avut loc în păgânism, Umanismul Renaşterii a reactualizat credinţe şi practici păgâne. Cu toate că umanismul l-a pus în centrul lumii pe om, declarând că doreşte afirmarea plenară a acestuia, promovarea demnităţii valorii şi dezvoltarea posibilităţilor nelimitate ale omului şi chiar desăvârşirea fiinţei umane, dezvoltarea liberă a personalităţii umane, în realitate l-a condamnat la o viaţă limitată în cadrele lumii naturale, lipsindu-l de orizontul infinităţii şi perspectiva veşniciei. Umanismul este o răzvrătire împotriva adevăratei naturi a omului şi a lumii, o fugă de Dumnezeu, o negare a tuturor realităţilor existenţei umane, înveşmântată în limbajul opusului tuturor acestora. De aceea, subumanismul nu este un obstacol în realizarea umanismului; subumanismul este culmea şi scopul umanismului. Prin urmare, iraţionalismul zilelor noastre nu este decât o demascare a iraţionalismului iluminist, dezvăluindu-l ca pe o încrengătură a minciunii şi a decepţiei, aşa cum este în realitate. Subumanismul ne învaţă că umanismul iluminismului, care se desparte de Dumnezeu – ultima raţiune, nu este în fond raţional. Subumanismul este consecinţa practică a negării teoretice a chipului lui Dumnezeu în om, iar iraţionalismul este consecinţa practică a pretenţiei teoretice a omului că poate fi raţional fără Dumnezeu. În secolul al XVIII-lea, supranumit secolul luminilor, secolul lui Voltaire şi al lui Diderot, omul modern hotărăşte că a venit vremea să-şi declare autonomia faţă de Dumnezeu şi Biserică, că îşi este lege lui însuşi şi este stăpân al lumii şi al istoriei, pentru a-şi pune în aplicare planul de dominaţie universală. Îmbrăţişând materialismul şi ajutat de revoluţia ştiinţifică, în acest secol, omul modern renunţă la Duhul dătător de viaţă şi se condamnă la moarte. Autodivinizarea omului a atins cote nemaiîntâlnite în ideologia creată de el şi aceasta pregătea experienţele cele mai tragice pe care le trăieşte omenirea după Hristos. Darwin, Marx şi Nietzsche sunt campionii epocii moderne în lucrările acestora ideologice şi practice – de nimicire a persoanei umane. Evoluţionismul lui Darwin a fost una din premisele materialismului dialectic elaborat de Karl Marx. „Dumnezeul conceput de Kant, este numai o ficţiune, cu care omul nu poate comunica fiindcă nu-L cunoaste.” Această concepţie despre lume se sprijină pe cele mai generale legi ale mişcării şi dezvoltării naturii, societăţii şi gândirii de pe poziţii profund atee. La dezvoltarea materialismului dialectic va contribui apoi, Vladimir Ilici Lenin. Deşi, susţinătorii materialismului dialectic pretind că el constituie o metodă ştiinţifică de cunoaştere şi transformare revoluţionară a lumii şi, prin aceasta, a omului însuşi, în realitate, această concepţie a constituit fundamentul marilor ideologii care, în numele promisiunilor luminoase pentru viitorul umanităţii au comis cele mai crunte campanii de decimare psihică şi fizică a omului. În gelozia lor faţă de valorile creştine şi voind să-L elimine cu totul pe Dumnezeu din preocupările omului, Marx şi Engels s-au dovedit a fi pe linia modernităţii. În fine, Marx, Engels, Lenin şi alţi iluştri reprezentanţi ai modernismului au creat platforma ideologică pentru crimele în masă de care sunt vinovate comunismul şi nazismul, cunoscute în istorie ca cele mai inumane ideologii. Ideologia epocii moderne se străduise şi reuşise să facă din om un dumnezeu, iar fascismul şi comunismul au creat cadrul potrivit ca aceşti dumnezei – fiindcă erau prea mulţi – să se încaiere. Dar această încăierare şi nimicire a urmat după ce oamenii moderni, potrivit lui Nietzsche: l-au „ucis pe Dumnezeu” în inimile lor şi, ca urmare, „Dumnezeu este mort”. Misiunea principală şi cea mai evidentă a programului nihilist este distrugerea Vechii Ordini, care a reprezentat temeiul, susţinut de adevărul creştin, în care aceşti oameni îşi aveau rădăcinile. Aici intră în joc violenţa, virtutea specific nihilistă. Suferinţele provocate de nihilism omului modern sunt incalculabile, fiindcă după darwinsm şi marxism, nihilismul lui Nietzche a fost cel care a oferit ultimele şi cele mai preţioase motivaţii celor puternici, pentru a distruge ceea ce este vechi, inclusiv pe om. Nihilismul, sub forma lui pură, reprezentat prin revoluţionarul rus Neceaev, l-a inspirat pe Lenin şi ca urmare, acesta a recurs la exercitarea în mod nemilos a puterii şi a început primul experiment european de succes al unei politici lipsite cu totul de principii. Nihilismul l-a inspirat şi pe Adolf Hitler, aşa încât Europa şi chiar lumea întreagă a putut trăi prin experienţa vieţii fără Dumnezeu. Roadele darwinismului, marxismului şi nihilismului – expresii ale epocii moderne şi creaţiei ale omului modern – au zguduit lumea, şi conştiinţele umane. Prin aceste ideologii omul a demonstrat la ce grad de nebunie poate ajunge, dacă în centrul realităţii numai este considerat Dumnezeu drept Creatorul omului şi al istoriei. Nietzsche ne invită, ca şi Mefisto pe Faust, să fim ”dumnezei” în această lume. Căci fructul acestei lumi este dulce şi gustos şi ”supra-omul” preconizat de el poate gusta fără teamă din toate fructele paradisului pământesc – dar nu toţi oamenii, bineînţeles – ci numai cei convertiţi la anticreştinism şi împărtăşiţi cu sângele dionisiac al noului zeu păgân, care grăieşte prin gura proorocului Zarathustra. Dar, lăsându-se amăgit de astfel de slujitori ai Satanei, omenirea a căzut în capcana nebuniei acestora. Căci, deşi L-a izolat pe Dumnezeu în Cer, ca să rămână el stăpân absolut pe pământ, crezând că fără Dumnezeu va fi liber, omul a devenit robul propriilor patimi şi al legilor omeneşti, care i-au complicat cumplit viaţa şi-l conduc la sinucidere. Paradisul pământesc, promis de Lenin, Stalin sau Hitler – obsesia paranoică a rasei pure fiind, ca şi materialismul marxist, o formă de idolatrie a materiei – s-a transformat într-un infern planetar, fără precedent în istoria omenirii, soldându-se cu milioane de morţi, lagăre de concentrare, camere de gazare şi alte mijloace de exterminare în masă, a căror încoronare au fost bombele atomice de la Hiroşima şi Nagasachi. Milioane de oameni, creaţi după chipul lui Dumnezeu, au fost exterminaţi ca viermii şi ca furnicile, într-un timp record, datorită progreselor remarcabile ale ştiinţei şi tehnicii moderne, care, întunecate de duhul satanist al distrugerii, au confirmat în proporţii industriale pactul de sânge prin care omenirea căzuse în captivitatea omorâtorului de suflete. Astfel, lumea a descoperit cu groază că raţiunea omului, nu este doar o sursă de fericire, ci şi de cruzime şi fărădelegi, de ură şi de răzbunare, de suferinţe crunte pe care omul le provoacă semenilor săi. „Într-un univers închis, posibilitatea că unele lucruri nu trebuie să existe, că altele sunt posibile, nu e reală.” Gândirea modernă a ieşit de sub tutela lui Dumnezeu, a făcut din lumea creată de El scena luptei împotriva tuturor, a concurenţei sălbatice, un mediu din care lipsesc valorile creştine: mila, iubirea şi iertarea, comunicarea şi fidelitatea, iar aceasta în condiţiile aşa numitei păci. Crezând că va fi om deplin sau că se va afirma ca om fără Dumnezeu, omul s-a dezumanizat, fiindcă, despărţindu-se de Hristos, a fost cuprins de întuneric. Metamorfoza lumii europene de la epoca medivală la epoca modernă sau iluministă a secolului al XVIII-lea a atras după sine mutaţii considerabile pe scena culturii europene. De la Dumnezeu s-a trecut la om, de la teologie s-a trecut la ştiinţă, şi de la valorile spirituale s-a trecut la valorile materiale, ca tot atâtea expresii ale globalizării.. Cauza principală a acestor mutaţii, este rezultatul unor concepţii materialiste despre univers, lipsite de suportul lor interior şi spiritual în Dumnezeu, capabil să menţină împreună cerul cu pământul, lumea văzută cu cea nevăzută sau lumea naturală cu cea supranaturală. A rezultat o concepţie mecanicistă a universului, care supravieţuieşte până astăzi în teologia eterodoxă, o concepţie care are în vedere numai lumea văzută, separată de cea nevăzută. În aceste condiţii, nu este de mirare că s-a pus în circulaţie: ”teoria dublului adevăr”, a unui adevăr supranatural şi spiritual, şi a unui adevăr natural şi ştiinţific, care avea să ducă la conflictul dintre religie şi ştiinţă. Concepţia mecanicistă a favorizat imensul progres ştiinţific şi tehnologic pe care îl cunoaşte socitatea contemporană occidentală. Dar această concepţie este cauza regresului spiritual şi moral al lumii în care trăim. Factorii economici, financiari şi politici au dobândit o importanţă considerabilă, în detrimentul preocupării de ordin spiritual. Trăim într-o lume în care valorile materiale au triumfat asupra celor spirituale. Explozia de violenţă şi senzualitate, care se răspândeşte peste tot în societate şi cuprinde cercuri din ce în ce mai largi, constituie dovada concludentă a degradării climatului spiritual al omului şi al societăţii contemporane. Pe de o parte, asistăm la victorii ale ştiinţei şi tehnicii care depăşesc cu mult cele mai optimiste aşteptări ale veacului al XVIII-lea, dar, în viaţa lui interioară, omul se simte prins în ghearele unor forţe iraţionale pe care nu le mai poate controla. Cu alte cuvinte, aceste consideraţii vor să arate că datorită creştinismului s-a trecut de la o concepţie panteistă despre lume, care confundă Divinitatea cu lumea şi teroriza omul prin sacralitatea ei, la o concepţie deistă care desacralizează lumea şi redă omului libertatea faţă de ea. Dar ce este mai grav în această concepţie deistă care izolează Divinitatea în transcendent, constă în faptul că atribuie cunoaşterii lui Dumnezeu o simplă dimensiune intelectualistă şi face abstracţie de implicaţiile ei morale şi spirituale asupra întregii fiinţe umane, adică atât asupra sufletului, cât şi a trupului. În felul acesta cunoaşterea lui Dumnezeu devine o problemă de ordin teoretic şi speculativ care nu mai interesează poporul. Autonomia creaţiei ca rezultat al izolării Divinităţii în transcendent a dus inevitabil la autonomia omului şi raţiunii umane faţă de Dumnezeu. Scolastica sub influienţa aristotelică, evidenţiază şi mai mult caracterul autonom al universului printr-o concepţie mecanicistă, bazată pe existenţa lucrului în sine şi pe legăturile exterioare dintre cauză şi efect, care face abstracţie de prezenţa lui Dumnezeu în universul fizic şi fundamentează autonomia lumii în raport cu Dumnezeu. Totuşi, în această concepţie, ordinea supranaturală nu era considerată ca fiind opusă celei naturale, ci avea rolul de a contribui prin graţia divină la perfecţionarea naturii. Epoca luminilor a modificat sensul autonomiei pe care creaţia o avea în teologia apuseană, transformând-o într-o autonomie care neagă existenţa lui Dumnezeu şi calitatea Lui de Creator şi Proniator. Autonomia raţiunii umane, proclamată de iluminism, este rezultatul autonomiei creaţiei faţă de Dumnezeu. Mergând mai departe, în aceeaşi direcţie, putem spune că atât izolarea Dumnezeirii în transcendent cât şi autonomia creaţiei faţă de Ziditorul ei au determinat omul să ia locul lui Dumnezeu pe pământ şi să domine lumea în numele Creatorului. Nestăvilita poftă de putere a fost aceea, de a face omul asemenea lui Dumnezeu. Astfel fiinţa umană a invocat puterea lui Dumnezeu ca să dobândească o justificare religioasă pentru propriile lui interese, iar această concepţie a fost menţinută în creştinătatea europeană şi americană (de Bisericile apusene) care rămâne şi ea vinovată pentru criza lumii de azi. În virtutea poruncii de a stăpânii pământul, omul a crezut că este chemat să impună lumii văzute propria lui ordine. Aşa cum Dumnezeu a pus la baza lumii ordinea ei interioară, raţionalitatea creaţiei, tot astfel omul, în calitate de chip al lui Dumnezeu, are rolul să impună lumii ordinea lui exterioară. Acestă tendinţă îşi găseşte expresia adecvată în sistemul kantian după care omul nu este chemat să scotă legile din natură, ci să impună naturii legea sau ordinea izvorâtă din mintea lui în care sunt date aprioric categoriile gândirii (cauzalitate, spaţiu, timp). Este adevărat că datorită acestei ordini pe care omul a căutat să o impună naturii văzute, a reuşit să realizeze un imens progres ştiinţific şi tehnologic care, deşi de multe ori s-a întors împotriva omului (bomba atomică), totuşi a contribuit şi la bunăstarea omului (condiţii civilizate de viaţă, combaterea maladiilor, prelungirea vieţii). Dar nu este mai puţin adevărat că această ordine pe care omul a căutat să o imprime lumii a intrat în conflict cu ordinea aşezată de Creator la baza întregii creaţii şi a produs imensa criză ecologică, care poluează natura şi omul. ”Este îngrozitor să gândeşti, spune CBE de la Cambera, an. 1990, (Consiliul Mondial al Bisericilor ), şi anume că, specia umană care a intrat în scena istoriei şi a creaţiei cu numai 80.000 de ani în urmă, atunci când istoria planetei depăşea 4 miliarde de ani, a fost capabilă să ameninţe şi să submineze baza însăşi a vieţii într-o perioadă de 200 de ani, de la începutul epocii industriale”. Autonomia creaţiei ca rezultat al izolării Divinităţii în transcendent a dus inevitabil la autonomia omului şi raţiunii umane faţă de Dumnezeu. Desprinderea omului şi a creaţiei din relaţia lor cu centrul de gravitate în Dumnezeu, a favorizat explozia unui pluralism religios şi cultural atât de contradictoriu în esenţa lui, încât produce confuzie şi dezorientare în mintea, sufletul şi inima credincioşilor. Aceasta este cauza apariţiei atâtor secte şi curente filozofice care asaltează neîncetat Biserica şi societatea. Progresul spectaculos înregistrat în domeniul ştiinţei şi al tehnologiei a agravat ruptura dintre om şi Dumnezeu, fiindcă lumea a fost concepută ca o maşină uriaşă care funcţionează fără Dumnezeu. Asistăm la o reîntoarcere a omului la panteismul precreştin, care închide omul în imanenţa lumii create, fiindcă face abstracţie de transcendenţa lui Dumnezeu. Pe această cale omul, care se simte mândru de cuceririle lui ştiinţifice şi tehnologice, de dominaţia lumii văzute, îşi pierde libertate interioară şi devine sclavul unor forţe iraţionale, spirite şi patimi, care îi transformă viaţa interioară într-un adevărat coşmar şi-l desfigurează din punct de vedere spiritual. „Mintea noastră iese afară din sine şi aşa se uneşte cu Dumnezeu, devenită mai presus de minte,” spune Sfântul Grigorie Palama. Dispoziţia pentru apropiere şi comuniune cu semenii este înnăscută omului. Iar aspiraţia spre comuniune la scară mondială, constituie cea mai înaltă expresie a predispoziţiei omului pentru apropierea faţă de semeni. Astfel, devine uşor de înţeles ecoul pe care-l găsesc în mulţi oameni teoriile despre unitatea mondială, care apar din timp în timp, şi ideologiile politice, cum ar fi cea care se referă la globalizare, promovată în vremea noastră de „noua ordine” mondială. Epoca noastră este părtaşă la disputa dintre cele două tendinţe: globalizarea şi autolimitarea. Pe de o parte, se înlătura graniţele şi se unifică lumea, în timp ce, pe de altă parte, se dezvoltă proceduri introvertite şi autolimitări naţionaliste sau naţionale, despre care se credea de multă vreme că s-au diminuat. Globalizarea, promovată de noua ordine mondială, constituie numai o înşelătoare faţă a universalităţii. În timp ce pare că-i uneşte pe oameni în exterior sau că favorizează apropierea reciprocă a acestora, că elimină barierele despărţitoare dintre ei şi facilitează comunicarea, în realitate îi aduce la transformarea popoarelor în mase de indivizi, la nivelarea culturilor, la amestecul religiilor, la omogenizarea înfăţişării şi a comportamentului omului, la americanizarea modului de viaţă. Punctul culminant al acestui proces negativ este anihilarea omului ca persoană şi chiar a adevărului însuşi despre persoană. Sincretismul religios al noii epoci (New Age), promovat uneori chiar de creştini, ameninţă cu dispariţia adevărului, al persoanei umane, ţintind direct primul nivel, cel teologic. Prin relativizarea creştinismului şi prin încercarea de amestecare a sa cu alte religii şi concepţii religioase, sincretismul religios, urmăreşte să facă să dispară adevărul despre Dumnezeu ca Persoană şi despre comuniunea Sa personală cu lumea, ştiut fiind că acesta constituie esenţa creştinismului. Diferitele religii şi creştinismul sunt percepute şi abordate ca simple mijloace de reglare psihologică a omului. Pe de altă parte, globalizarea contemporană, care face parte din sistemul ideologic al adepţilor noii ordini mondiale, ameninţă adevărul despre persoană la nivel antropologic, ducând la dispariţia lui efectivă. Această mişcare vede lumea ca pe un material omogenizat, nesocoteşte principiile, valorile şi particularităţile sale şi consfinţeşte domnia atotputernică a banului. Globalizarea este un fenomen complex, ce se manifestă la diferite niveluri. Mulţi îl leagă de economie. Şi aceasta este logic, deoarece la nivelul economiei şi mai ales la nivelul economiei financiare, globalizarea a prezentat o evoluţie impetuoasă. Această ideologie (globalizarea sau mondializarea) se extinde la toate nivelurile vieţii omeneşti: la cel politic, la cel religios, la cel duhovnicesc şi la cel cultural. Mijlocul prin care se promovează, în vremea noastră, globalizarea este tehnologia. În zilele noastre, informatica şi mai ales internetul au adus în avanscenă un nou mod de viaţă. Au făcut posibile existenţa unei societăţi instabile care poate să se constituie în afara spaţiului şi care să aibă în vedere numai dinamica timpului; o societate care nu mai este unidimensională, ci adimensională. Astfel, orice manifestare economică, politică sau de alt ordin poate să se realizeze într-un anume timp, fără să se găsească în vre-un spaţiu concret. Poate fi realizată de către oameni care comunică între ei, fără să aibă vreo legătură unii cu alţii. Repercursiunile negative ale globalizării în ecologie se văd în reaua întrebuinţare a mediului înconjurător, care se face în mod abuziv şi provocator de către cei puternici, cărora nu le pasă de lume, ci urmăresc să realizeze imediat interesele economice, politice sau de alt ordin. Mondializarea are consecinţe corespunzătoare şi în alte domenii ale vieţii sociale, cum ar fi internaţionalizarea violenţei, lărgirea prăpastiei dintre bogaţi şi săraci, exploatarea celor săraci, exterminarea celor nedoriţi, ceea ce duce la situaţii imprevizibile. Pierderea sensibilităţii oamenilor societăţii contemporane nu este străină de fenomenul globalizării. Gobalizarea, însă, nu se întinde numai la nivel macroeconomic, ci pătrunde în toate structurile microsociale, până în însăşi persoana omenească, insuflând duhul său distructiv, care este spiritul banului. Acest duh a existat, desigur, şi în trecut, în vremea noastră, însă, a câştigat o autoritate mondială de necontestat. Astăzi, toate se reduc la bani. Patria, religia, conştiinţa, tot ceea ce are sau de care are nevoie omul, chiar şi omul însuşi este apreciat şi cumpărat cu bani. Spiritul financiar paralizează omul din punct de vedere moral şi-l transformă în primitor pasiv al evoluţiilor exterioare. În felul acesta suntem duşi la periferia moralităţii. „Fă-te sfânt, prin lucrarea de fiecare zi a poruncilor, dacă vrei să Mă aflu înlăuntrul tău şi împreună cu tine şi tu, la rândul tău, să fii înlăuntrul Meu şi împreună cu Mine”. Merită o atenţie deosebită punctul de vedere al Sfântului Apostol Pavel formulat atunci când, enumerând diferite stări ale păcatului, cum ar fi curvia, necurăţia, patima şi pofta cea rea, se opreşte la iubirea de arginţi socotindu-o drept închinare la idoli (Coloseni 3,5 şi I Timotei 6,10). Aceasta înseamnă că prin iubirea de arginţi, omul întrerupe comuniunea cu Dumnezeu şi devine sclavul banului. În felul acesta banul primeşte dimensiuni metafizice. Devine Mamona (Luca 16, 9-13), care se luptă cu Dumnezeu, care robeşte omul şi-l duce la amoralism. Acest fenomen nu s-a creat pe neaşteptate, ci a fost pregătit prin procese îndelungate, care au fost sistematizate imediat după cel de al II-lea război mondial, prin ideologia dezvoltării economice. Această ideologie a fost pusă în circulaţie în 1948 de preşedintele Statelor Unite ale Americii, Harry Truman, şi a devenit idealul întregii lumi aşa-zise libere. După prăbuşirea sistemelor comuniste totalitare şi dispariţia temerii de un adversar declarat, în restul lumii s-a creat un gol ideologic şi era firesc să se dorească acoperirea sa. Acest gol ideologic se încearcă a fi acoperit prin ideologia globalizării. În felul acesta omul este chemat să înainteze spre, sau, mai curând, să adere la o societate nouă, internaţională şi nemărginită, care duce la alienarea persoanei şi a vieţii comunitare. Societatea ajunge la stadiul la care nivelează toate diferenţele tradiţionale şi formează omul nou, care, de fapt, numai are nimic sfânt. Însă, pe de altă parte, popoarele care nu sunt sensibile la ideologia globalizării, deoarece au cunoscut mai devreme sistemul ideologic al internaţionalismului comunist, înrudit cu globalizarea, au dorit să se întoarcă la statele naţionale şi la particularităţile lor culturale. Desigur, globalizarea are şi elementele ei pozitive, care nu trebuie ignorate. Ca proces care uşurează apropierea oamenilor unii faţă de alţii, face servicii relaţiilor dintre ei şi anulează separările etnice dintre ei, exprimând cea mai adâncă aspiraţie a firii umane. Din acest punct de vedere nu este numai acceptabilă, ci şi necesară. Împărţirile omeneşti, naţionale, sociale şi de altă natură, constituie, potrivit învăţăturii creştine, stări ale omului căzut în păcat care trebuie depăşite. În situaţia sa ideală omenirea se plasează dincolo de aceste separaţii, aşa cum spune Sf.Apostol Pavel: „Nu mai este iudeu, nici elen, nici sclav, nici slobod; nu mai este nici bărbat nici femeie; şi toţi sunt una în Hristos Iisus” (Galateni 3,28). Această situaţie devine posibilă, însă, numai prin unirea oamenilor la nivel duhovnicesc. De altfel, aceasta este ceea ce propovăduieşte creştinismul. Dimpotrivă, respingerea separărilor, fără simultana înălţare la un nivel duhovnicesc superior, va eroda cu siguranţă unitatea oamenilor şi va da naştere unor tendinţe care dezintegrează comuniunea dintre oameni. “Era Nouă” (New Age) este tot mai insistent propovăduită de noii prooroci mincinoşi (Matei 24,11; Marcu 13,6), apăruţi mai întâi în spaţiul denumit astăzi “euro-atlantic”, cu alte cuvinte SUA şi Europa de nord-vest anglo-saxonă, stăpânii temporari ai acestui veac. Pentru că se cheamă “nouă” trebuie să ia locul celei vechi, în virtutea dialecticii de tip hegelian optimist, spre progresul spiritului lumii. În momentul de faţă suntem, din punct de vedere astrologic, martorii trecerii de la era peştilor la cea a vărsătorului sub semnul căuia se va instala noua eră. Era peştilor a fost identificată forţat – de către mişcarea New Age, care se contureaze a fi cel mai periculos adversar al creştinismului la scară mondială – cu era creştină. Această eră fiind spre final, va trebui odată cu ea să dispară şi creştinismul. Începând cu secolul “luminilor” francmasonice, al XVIII-lea, critica raţionalistă a pus la stâlpul infamiei, amestecând, fără discernământ, religia, mistica, superstiţia, magia, divinaţia etc., instalând în locul lor societatea secularizată, fenomen, pe care, prin consecinţele sale îl suportăm şi astăzi pe plan global. Lojile masoneriei de stânga au impus după 1848 ateismul în diferitele lui variante: marxiştii s-au desprins, dând naştere aripii radicale a comuniştilor ce a fost continuată în secolul XX, de Lenin, Stalin şi ceilalţi cu consecinte dezastruoase pentru societatea fostelor state comuniste. Ne aşteaptă o reinstaurare a atitudinii religioase ce a fost zdruncinată în secolele XIX-XX prin secularizare şi descreştinare în masă, marea apostazie pe care am trăit-o din plin. Ceea ce ni se propune este o repăgânizare a omenirii sub forma unei religii unitare de tip păgân sincretist. Aceasta este noua religie – New Age – a globalizării, care are un pronunţat caracter satanist eclectic Atitudinea religioasă, atât de naturală omului şi societăţii, a fost contestată nu numai de poziţiile creştinismului, ci şi ale copilului său degenerat, secularismul de tip iluminist (secolul al XVIII-lea), al occidentului. În viziunea specialistului suedez în istoria religiilor, Nathan Söderblom, în religie sacrul e mai esenţial ca Dumnezeu. Deci religia nu e re-legarea omului cu Dumnezeu, ci cu orice este considerat, a fi sacru. Această trăsătură specifică secularizării duce la consecinţa logică că pot fi şi religii atee. Conceptul de religie se diluează extrem, putând astfel include orice manifestare, cum ar fi de exemplu fotbalul. New Age nu este o religie “privată” pentru acasă, ci una socială. Această observaţie nu-şi are sens, decât în cadrul concepţiei secularist-iluministă prezentă în special în SUA, după care religia sau credinţa, în general, aparţine domeniului privat, domeniul public, statul şi societatea declarându-se neutre din punct de vedere religios şi “laice” din punct de vedere confesional. New Age are elemente comune cu “spiritualismul” secolelor XVIII-XIX: spirite, ocultism, maeştri spirituali, societăţi esoterice, lumi paralele, evoluţia spirituală, puteri supranaturale, filozofii şi concepţii orientale. De altfel, trebuie menţionat că două dintre credinţele de temelie ale New Age: karma şi reîncarnarea, sunt teozofia occidentală, nu sunt direct din hinduism sau budism. În cadrul acestei mişcări, mântuirea se realizeză prin forţe proprii prin trezirea unor puteri supraomeneşti ce se găsesc latent în om, trezire ce se realizează prin diferite tehnici de meditaţie de tip oriental, sau de terapii alternative de sorginte psihologică transpersonală ce modifică funcţiunile creierului (lucru ce se obţine uneori şi prin folosirea drogurilor de tip LSD sau ecstasy). Una din cele mai obişnuite “stări modificate” obţinute prin LSD, este pierderea personalităţii. Cel în cauză nu-şi mai percepe eu-ul ca o entitate proprie, ci se pierde în ceea ce Jung numea: “conştiinţa oceanică”, care este o senzaţie că totul e una şi că conştiinţa individuală e o iluzie. Potrivit adepţilor New Age mântuirea creştină a zodiei Peştilor şi-a ratat rezultatele şi menirea, drept care este de aşteptat o mult mai mare eficienţă de la zodia Vărsător, aceasta fiind varianta astrologică a utopiilor mileniste. De la sine înţeles este că în acest sistem, Judecata de Apoi, raiul şi iadul nu au nici un loc. Mişcarea New Age s-a impus în faţa adepţilor săi cei mai interesaţi cu un nou stil de viaţă. Stilul de viaţă New Age este condus de mai mulţi factori dintre care cei mai răspândiţi sunt: vegetarianisnul şi naturalismul. Pe lângă aceasta adepţii New Age încearcă să-şi elaboreze un cod moral-etic specific, insistând asupra ecologiei şi feminismului. Una din moştenirile pe care ni le-a lăsat secolul trecut (deceniul şase al secolului trecut) este şi Bioetica, o ştiinţă cu un imens domeniu de cercetare, dar cu un foarte limitat conţinut. Acest fenomen nu trebuie socotit paradoxal, dacă se are în vedere că ştiinţa bioeticii este chemată să pună de acord cele mai heteroclite păreri cu privire la probleme arzătoare şi contradictorii ale vieţii omeneşti. Ca obiect al bioeticii este socotită întâi de toate cercetarea vieţii umane. De fapt, bioetica se ocupă cu toate problemele morale medicale clasice şi mai noi, legate de viaţa umană. Cauza care a generat interesul pentru bioetică este rapida dezvoltare a biologiei şi aplicarea ei în medicină. În felul acesta, bioetica se prezintă ca o extindere a eticii medicale şi are în centrul interesului său problemele care apar prin implicarea biologiei şi aplicarea noii tehnologii medicale în toate procesele legate de naşterea, de creşterea şi de moartea fiinţei umane. Mai precis, analiza problemelor la care ne-am referit constituie obiectul eticii biomedicale, deoarece bioetica se extinde asupra întregii lumi vii şi cercetează legăturile omului cu aceasta. Bioetica analizează, în special, problemele morale care se referă la: A). sterilitatea, reproducerea asistată, însămânţarea artificială, controlul prenatal, controlul naşterilor, întreruperea sarcinii şi cele referitoare la acestea; B). intervenţiile privind păstrarea sau îmbunătăţirea vieţii umane, clonarea, prelevarea şi transplantul de ţesuturi sau de organe; C). abordarea perioadei terminale a vieţii, eutanasia pasivă sau activă şi cele conexe acesteia. Dar, pentru că etica medicală constituie şi partea cea mai importantă a bioeticii, se foloseşte în mod curent denumirea întregului şi pentru o parte a întregului. Bioetica, încercând să prevină şi să controleze evoluţiile generale, generate de dezvoltarea în salturi a biologiei şi tehnologiei medicale, se mişcă aproape exclusiv la nivel impersonal. Ea obiectivează procedurile şi numerotează oameni, încearcă să abordeze stări generale, şi nu persoane şi relaţii interpersonale. Îşi concentrează interesul asupra analizei problemelor de ultimă oră şi se îngrijeşte de abordarea lor la nivel mondial prin principii ultrageneralizate. De aceea, atunci când nu se exprimă în cadrul unei confesiuni religioase sau a unei cosmoteorii, ignoră pe cât se poate concepţiile religioase, metafizice sau de alt ordin privind lumea şi încearcă să se sprijine pe principii şi valori utilitariste, care pot fi acceptate pe o scară mai largă. În felul acesta, în cadrul bioeticii, sunt puse în evidenţă următoarele principii: 1. principiul autonomiei; 2. principiul evitării provocării durerii şi suferinţei; 3. principiul binefacerii; 4. principiul dreptăţii. Aceste principii, care sunt interpretate, de obicei din puncte de vedere diferite, se dovedesc în practică foarte elastice şi chiar contradictorii. Atunci când omul se goleşte de orice particularitate duhovnicească şi se identifică cu funcţiile sale biologice, toate acestea vin de la sine şi sunt considerate normale. În plus, astăzi este cunoscută erodarea principiilor şi valorilor morale în societate. Chiar şi cazurile de comportamente împotriva firii, cum ar fi homosexualitatea, sunt cunoscute şi acceptate ca normale. Potrivit celor de mai sus, baza cea mai importantă a bioeticii rămâne antropologia pe care se fundamentează medicina de azi. Această antropologie, care este în esenţa ei străină de cea creştină, este mecanicistă şi unidimensională. O antropologie mecanicistă şi unidimensională este normal să nu poată sprijini o morală reală. Morala este înţeleasă totdeauna ca mişcarea de la a fi, la a fi bun. Când însă a fi este abordat în mod mecanic şi unidimensional, atunci a fi bun, este pur şi simplu ca o evoluţie mecanicistă şi nu calitativă sau duhovnicească, a lui a fi. Bioetica se înfăţişează, de obicei, ca o morală aflată într-o permanentă curgere şi transformare, impusă de laboratoarele de cercetare, valorificată de factorii politico-economici şi promovată prin informatică şi prin mijloace de comunicare în masă. Nu pregetă să accepte avorturile ca mijloace terapeutice sau să facă servicii eugeniei, promovând astfel rasismul. Scopul moralei a fost întotdeauna acela de a-l ajuta pe om să dobândească bune obiceiuri încă de mic. Morala nu vizează însă obişnuinţa ca atare, ci calitatea acesteia. Şi, din nefericire, lucrul acesta tinde să fie uitat. Obişnuinţa este considerată în zilele noastre raţiunea suficientă pentru justificarea oricărei practici, atunci când aceasta prezintă o oarecare utilitate. Mai ales, atunci când, apar reacţii de ordin moral cu privire la problema aplicării tehnologiei medicale contemporane, tehnocraţii le nesocotesc şi le consideră impedimente secundare, care vor fi înlăturate pe măsură ce oamenii vor dobândi noua obişnuinţă. „Încercările oamenilor de a se pune în locul lui Dumnezeu schimbând sau „îmbunătăţind” creaţia Lui după voia lor proprie pot aduce umanităţii noi poveri şi suferinţe.” În paralel, promovarea principiilor şi a poruncilor religioase este caracterizată de reprezentanţii bioeticii laice ca fundamentalism şi, în consecinţă, este desconsiderată sau neluată în seamă. Toate acestea fac, însă, dovada slăbirii conştiinţei morale şi a crizei duhovniceşti profunde în care ne aflăm. S-a ajuns astfel la situaţia în care, astăzi, bioetica tinde să înlocuiască morala clasică ce are drept obiect principal viaţa personală şi relaţiile interpersonale dintre oameni. De altfel, dislocarea reală a moralei a început mult mai înainte, în mediul teologic, prin detaşarea ei de spiritualitate şi, în continuare, prin autonomizarea şi promovarea aproape exclusivă a unei morale sociale. Astfel, morala socială se afirmă în occident, încă de la mijlocul secolului trecut, iar mai târziu interesul teologilor occidentali preocupaţi de morală s-a concentrat aproape exclusiv asupra bioeticii. Aceasta apare deja într-un spaţiu mai extins, ca morală a globalizării, adică o morală care încearcă să apropie oamenii cu tendinţe şi mentalităţi diverse privitoare la problemele pe care le ridică aplicaţiile medicinii contemporane şi biologiei şi să promoveze omogenizarea criteriilor pentru abordarea acestor probleme. În paralel, se cultivă şi ideea că viaţa morală a omului este determinată de biologi. Bioetica, ca deontologie a globalizării, se leagă nemijlocit de tradiţia creştinismului secularizat occidental şi, mai ales, de morala occidentală. Este o morală cu caracter legalist, aşa cum este şi morala occidentală, care subzistă ca bază a acesteia. Şi principiile generale pe care le propune nu constituie, în ultimă instanţă, puncte de convergenţă pentru oameni, ci trambuline pentru lansarea contradicţiilor dintre indivizi. Sunt asemănătoare cu principiile aşa-zisei morale sociale, care pot fi interpretate şi aplicate în funcţie de dorinţele şi interesele celor puternici. Prin regula de aur: „Toate câte vreţi să vă facă vouă oamenii, faceţi şi voi lor asemenea” ( Matei 7,12), omul este chemat să se pună pe el însuşi în locul celuilalt şi să acţioneze faţă de el, aşa cum ar dori să acţioneze acela faţă de sine. Cu alte cuvinte, regula de aur se adresează persoanei umane şi se pune în lucrare, prin înţelegerea şi solidaritatea faţă de aproapele. Ea cultivă apropierea şi exclude izolarea, construieşte unitatea şi înlătură dezbinarea. Nu se întâmplă acelaşi lucru şi cu principiile bioeticii. Ba, mai mult, se ajunge la contrariu. Absolutizarea primului principiu al bioeticii, principiul autonomiei, nu-i apropie pe oameni, ci îi izolează, nu-i uneşte ci îi separă. Desigur, acest principiu pare că respectă particularitatea fiecăruia. Însă, acest respect se dovedeşte, prin natura lucrurilor, a fi o himeră, deoarece este imposibil să se propună principiul autonomiei individului atâta vreme cât societatea are nevoie de unitate şi nu are pe ce să o fundamenteze. Dacă individul este absolutizat, dispare comuniunea, societatea. De aceea, cei puternici propun de fiecare dată poziţia lor arbitrară drept factor unificator al societăţii. Legile vin să limiteze acest arbitrariu. Dar, la nivelul moralei, absolutizarea autonomiei şi confruntarea ei cu orice idee sau valoare colectivă duce la confuzie şi incoerenţă. Este normal ca în Biserica Ortodoxă problemele referitoare la bioetică să se încadreze în preocuparea moralei creştine. De altfel, învăţătura morală a Bisericii s-a confruntat încă de la început cu probleme bioetice precum avorturile şi eutanasia. Astfel, abordarea problemelor bioetice, ca şi a celor morale, trebuie să se sprijine pe antropologia şi cosmologia creştin-ortodoxă. Trebuie să vadă problemele sale din perspectiva îndumnezeirii omului şi a înnoirii omului în Hristos. O premisă fundamentală a comportamentului moral al omului este aceea că omul nu este cauza existentei sale, ci fiinţa sa este darul divin. Atunci când omul nu are această conştiinţă, este normal să treacă dincolo de limitele sale şi să se autodivinizeze. De altfel, principiul călăuzitor al moralei creştine este principiul ipostatic, sau principiul persoanei, din care izvorăsc sensul şi funcţionalitatea celorlalte principii speciale şi metodologia moralei şi vieţii sociale. „Biserica porneşte de la ideile despre viaţă întemeiate pe Revelaţia dumnezeiască şi pentru care acesta este un dar preţios al lui Dumnezeu.” Persoana umană nu este un dat static ci o devenire dinamică. Aceasta începe din momentul conceperii sale şi se continuă la infinit, iar infinitul pentru creştinism nu este impersonal sau suprapersonal, ci este Persoană. Mai precis, este treime de Persoane, este Sfânta Treime. În fine, naşterea şi evoluţia omului presupun şi exprimă comuniunea. Persoana nu poate fi concepută ca un individ izolat deoarece nu există decât în comuniune. Iar adevărata comuniune se realizează întotdeauna în comuniunea divino-umană care este Biserica. În faţa pericolului îngropării omului sub grămada genelor sale, morala creştină prezintă perspectiva nelimitată a desăvârşirii şi a îndumnezeirii acesteia. Morala creştină este cultivată şi se dezvoltă în persoana umană. Caracterul prosopocentric al acesteia nu este, desigur, în acord cu concepţiile care domină bioetica. În vremea noastră, marcată de lipsa spiritualităţii, nu este ascultată cu plăcere referirea la puterile duhului. Şi totuşi, vindecarea de această lipsă de moralitate, în care se găseşte societatea noastră astăzi, ca de altfel şi cauza care a provocat această situaţie, nu trebuie să fie căutată la nivel moral sau social, ci la nivel duhovnicesc. De aici provin forţele care influenţează nivelul moral şi social. Duhul care domneşte inimile oamenilor, acela determină viaţa morală şi socială, şi nu invers. Desigur, acest duh poate fi viclean sau pervers, poate fi duhul materialismului şi al hedonismului. Va fi însă totdeauna duh, şi nu trup şi sânge. De aceea, Apostolul Pavel spune că nu avem de luptat „împotriva sângelui şi a trupului, ci împotriva domniilor, împotriva stăpânirilor, împotriva căpeteniilor întunericului, împotriva duhurilor răutăţii, răspândite în văzduhuri” (Efeseni 6,12). Duhul creştin nu este vreo forţă sau vreun principiu impersonal. Duhul creştin nu este nici măcar vreo lege temporară sau veşnică. Este Dumnezeu, care S-a descoperit în persoana lui Hristos şi rămâne în Biserică, prin Duhul Sfânt. Iar vindecarea lumii se poate sprijini pe gradul revelaţiei sale cu Hristos şi cu Biserica. „Biserica se ocupă de destinul moral al omului în lume.” Şi ca omul să lupte cu rezultate împotriva acestor duhuri, e nevoie de duhul creştin. În persoana lui Hristos se arată Cuvântul lui Dumnezeu ca persoană şi ca poruncă. Se arată ca Fiu al lui Dumnezeu, care Se jertfeşte pentru om şi ca mod de viaţă care corespunde în mod absolut poruncii divine. Noua poruncă a iubirii nu este doar dată de Hristos, ci şi întrupată în persoana lui Hristos. Şi conţinutul ei practic se arată în viaţa Lui. „Poruncă nouă dau vouă, să vă iubiţi unul pe altul precum Eu v-am iubit” (Ioan 13, 34). Duhul creştin se oferă înainte de toate prin modul de viaţă. Viaţa creştină trebuie să exprime conţinutul credinţei creştine. Aceasta va ambiţiona şi pe alţii să încerce adevărul vieţii creştine. În felul acesta, în ultimă analiză, îndreptarea societăţii noastre este o problemă de îndreptare personală. „Cert este că actualmente lumea întreagă este supusă concomitent presiunilor antagonice ale fuziunilor si uniunilor eonomice si politice.” De altfel, fiecare dintre noi este membru al societăţii, prin urmare, îndreptându-se pe el însuşi, va îndrepta o parte din societate şi în felul acesta va crea un focar de sănătate în organismul acesteia. Socotind îndreptarea societăţii ca pe o problemă de îndreptare personală, înţelegem înainte de toate că nu putem cere noi înşine îndreptarea celorlalţi. Dacă Dumnezeu nu-l îndreaptă pe om cu forţa, cum am putea să gândim noi înşine aşa ceva? Respectul faţă de libertatea celuilalt constituie premisa oricărui act creştin. Mai mult chiar, trebuie să ştim că îndreptarea propriei noastre persoane nu înseamnă limitare la noi înşine. Omul, ca persoană, există şi evoluează mereu în relaţie cu alte persoane. Autolimitarea poate şi este necesar să existe într-o anumită perioadă de timp în vederea reculegerii şi a autocriticii. Dar, scopul creştinului nu este limitarea la el însuşi, ci deschiderea spre întreaga omenire. Marea eroare, pe care o facem în mod obişnuit, este că uităm această dublă poruncă a iubirii şi, în consecinţă, disociem responsabilitatea noastră individuală de responsabilitatea socială, care este universală. În felul acesta, ajungem să înţelegem responsabilitatea personală ca pe o lipsă de responsabilitate socială, iar responsabilitatea socială ca pe o lipsă de responsabilitate personală. Responsabilitatea personală comportă grija faţă de orice intervenţie justificată în relaţiile sociale. Iar indiferenţa faţă de acestea, care vădeşte iresponsabilitatea socială, nu constituie responsabilitate personală. Creştinul se socoteşte, înainte de toate, responsabil faţă de orice se petrece în jurul său. Nu judecă pe ceilalţi şi nici nu-i socoteşte responsabili pentru răul social. Mai mult decât atât, el nu socoteşte responsabil sistemul social impersonal, a cărui valoare sau lipsă de valoare depinde de om. În acelaşi timp, însă, nu rămâne indiferent faţă de ce se întâmplă în lume, faţă de oameni şi faţă de sistemul social impersonal. Şi aici, suntem datori să mărturisim că indiferenţa creştinilor, fie din ignoranţă, fie din nepricepere, fie din lipsa de curaj, are o parte foarte însemnată în promovarea răului în lume. De aceea, interesul pentru lume este şi interes pentru noi înşine. Separând în mod nestorian persoana noastră de lume, văzând Biserica în mod monofizic, numai ca pe o societate duhovnicească, ce nu are relaţii cu problematica vieţii cotidiene, devenim în realitate eretici. Biserica Ortodoxă a fost întotdeauna întreţesută cu viaţa cotidiană. Problemele legate de nedreptate, de sărăcie, de sănătate, de instabilitatea socială, le simte ca pe propriile sale probleme. Problemele pe care le au oamenii în epoca noastră sunt probleme care se referă la trupul Bisericii, adică la trupul nostru. Oricum, realitatea trăită a Bisericilor Ortodoxe nu pare să confirme totdeauna învăţătura lor teologică. Ispita naţionalismului, care a fost condamnată prin hotărâre sinodală în 1872, nu încetează să creeze probleme unităţii creştinilor. „În felul acesta omul este chemat să înainteze spre, sau, mai curând, să adere la o societate nouă, internaţională şi nemărginită, care duce la alienarea persoanei şi a vieţii comunitare.” La nivelul vieţii morale şi sociale, ortodocşii nu au probabil o poziţie de superioritate faţă de heterodocşi. Prin propagarea secularizării, care a pornit din Occident şi s-a transferat în Răsărit, popoarele ortodoxe s-au aflat într-o poziţie defavorizată. Imitarea grosolană şi dificultatea firească de a asimila şi folosi în mod creator elementele specifice unor culturi străine creează dezordini de ordin personal şi social. Superioritatea ortodocşilor se găseşte, însă la nivel teologic, la nivelul rămânerii în adevărul credinţei creştine. În Biserica Ortodoxă există adevărul nefalsificat al creştinismului şi se păstrează vie perspectiva lui eshatologică. În felul acesta, întreaga lume se înfrăţeşte şi fiecare om se deschide spre universalitate. Aceasta este marea valoare a Ortodoxiei şi aceasta garantează calitatea ofertei sale la adresa întregii omeniri. Perspectiva care se schiţează actualmente în lume prin extinderea fenomenului globalizării este sumbră. Toate fenomenele existente confirmă criza şi anunţă viitoarea explozie. Atâta vreme cât omul lucrează având ca scop exclusiv interesul său individual, neinteresându-l aproapele, viaţa socială este subminată şi se ajunge la impas. Idealul dezvoltării economice se transformă în trambulină a autodistrugerii. Îmbuibarea asfixiantă, pe de o parte, şi moartea de inaniţie, pe de altă parte, ameninţă cu moartea societatea noastră globalizată. Cei bogaţi devin mai bogaţi, deoarece economia edificată pe câştig duce bogăţia mereu în mâinile celor bogaţi, iar cei săraci, devin mai săraci, deoarece aceeaşi economie, în faţa nevoii reducerii ritmului dezvoltării pentru asigurarea viabilităţii sale, limitează veniturile celor săraci. Această evoluţie, însă, nu poate avea decât un sfârşit, şi anume autodistrugerea. Omul nu se poate smeri uşor, sau goli de egoismul său, ca să-i accepte pe ceilalţi. Cu toate că dispoziţia spre iubire este înnăscută firii umane, iubirea adevărată nu caracterizează pe omul căzut şi are nevoie de jertfirea egoismului său, ca să se arate. Comuniunea iubirii interpersonale îşi are ca temei pe Dumnezeu cel în Treime închinat. Unitatea din cadrul Sfintei Treimi, care se realizează prin perihoreza iubitoare şi chenotică a Persoanelor, constituie prototipul comuniunii şi unităţii dintre oameni, în vederea constituirii societăţii îndumnezeitoare. Prin chenoză credem că trebuie să înţelegem, această împletire a firii dumnezeieşti în existenţa şi activitatea Sa cu firea omenească, arătându-se oamenilor dumnezeirea nu altfel decât în chipul smerit al omului, iar celorlalte persoane ale Sfintei Treimi nu separată, ci într-un întreg cu firea omenească. Nu se poate înţelege în nici un caz chenoza în sensul că pe lângă ceea cei omenesc nu s-a manifestat şi prezenţa firii dumnezeieşti. Hristos a arătat lumii această iubire şi Biserica Ortodoxă propune omului tot această iubire pentru mântuirea lui, care coincide cu ridicarea sa la statura de persoană universală. În Biserică, credinciosul este chemat să trăiască iubirea universală, care străbate întreaga istorie, pentru a ajunge prin pocăinţă la împăcarea universală, la comuniunea universală a iubirii. Iar sensul vieţii noastre se descoperă numai atunci când ne descoperim rădăcinile noastre adânc înfipte în realitatea treimică, în Hristos. Pentru a corespunde unei asemenea perspective de viaţă sunt necesare eforturi supraomeneşti. Omul creat şi perisabil este chemat să-şi împroprieze modul de viaţă al Fiinţei necreate şi veşnice. Desigur, acest lucru nu poate fi împlinit numai de om. De aceea, teologia ortodoxă vorbeşte totdeauna de conlucrarea divino-umană, de sinergia teandrică. Iar limita conlucrării omului cu Dumnezeu este numai moartea. În ultimă instanţă, aceasta dovedeşte încrederea omului în Dumnezeu şi siguranţa că moartea a fost biruită. Dar, astfel se sfarmă zidul morţii şi se deschide noua creaţie a Evangheliei. De aceea, Evanghelia, după cum consemnează Apostolul Pavel, „nu este de la om” (Galateni 1, 11). În mod diferit, faţă de panteism care face confuzie între fiinţa lumii şi fiinţa lui Dumnezeu, Sânta Scriptură afirmă că fiinţa lui Dumnezeu este transcendentă radical faţă de fiinţa lumii, dar prin energia, lumina sau lucrarea Duhului, Dumnezeu este prezent în întreaga creaţie. Cei care izolează pe Dumnezeu în transcendent şi fac abstracţie de lucrarea Sa în lume, infirmă atributul atotputerniciei divine şi transformă pe Dumnezeu într-o fiinţă neputincioasă. Dumnezeu fără energia Sa necreată, prin care se face prezent şi lucrează în lume, apare ca un Dumnezeu inconsistent. Biserica Ortodoxă a reuşit să păstreze religiozitatea poporului afirmând consecvent prezenţa lui Dumnezeu în creaţie şi om. Tragedia omului modern şi postmodern provine din faptul că în el se află pentru totdeauna dorul de Dumnezeu, căutarea de Hristos. Această căutare a lui Hristos, ca sens al vieţii, stă la baza neliniştii şi tulburării de care suferă omul modern, căci în străfundul sufletului său mai licăreşte dorul după viaţa pe care a înăbuşit-o în sine şi regretul după sensul pierdut. „Biserica nu se ocupă de geneza fenomenelor psihice, pentru că ea nu face psihologie, Biserica se ocupă de destinul moral al omului în lume.” Cu alte cuvinte, fără credinţa în Dumnezeu viaţa omului este marcată de non sens. Succesele şi bucuriile, truda lui, faptele sale bune nu duc nicăieri. Nu oferă nici o recompensă care să dureze şi să-l mulţumească pe om pentru totdeauna. Binele şi răul numai contează fiindcă este suprimată conştiinţa, iar libertatea este şi ea fără conţinut în absenţa lui Dumnezeu şi nu are nici un rol fiindcă nu mai există responsabilitatea cu valoarea eternă. Suferinţele şi moartea omului provoacă angoasă şi disperare, căci dincolo de ele nu este nici un orizont, totul pare zadarnic. Un astfel de om, cuprins cu totul în cadrele naturale, numai poate avea vre-o valoare, fiindcă aparţine cu totul pământului. El valorează atât cât are de dat, cât poate produce, devenind sursă de câştig. Valoarea lui constă doar în ceea ce se vede: trupul lui. Şi atunci, omul nu mai este o taină, numai este un cineva, ci numai ceva. Nu este o persoană, ci un individ, marionetă, unul din mulţimea animalelor. Preferinţele exagerate ale omului modern şi postmodern, manifestate faţă de ezoterism, gnosticism, magie, ocultism, vrăjitorie, spiritism şi satanism şi faptul că aceste fenomene au căpătat astăzi o asemenea amploare, încât par să înlocuiască credinţa în Dumnezeu, se explică tot prin golul pe care-l simte omul în interiorul său ca urmare a absenţei lui Dumnezeu din viaţa sa. Omul caută un sens, nu-l găseşte în societatea actuală şi nu este satisfăcut de viaţa pe care o are. Atunci se refugiază în imaginarul în care găseşte nişte „paradisuri artificiale”. Violenţa, drogurile, alcoolul au acelaşi rol ca şi practicile oculte enumerate mai sus: să umple golul interior rămas în om după ce Dumnezeu a fost alungat. Sub influenţa lumii postmoderne, chiar şi unii creştini evlavioşi sunt victime ale acestor devieri grave, încurajaţi fiind de unii preoţi căzuţi în arghirofilie. „Mi se pare că una dintre problemele acestor abordari e trecerea rapidă de la fenomenologie la judecata moral-existenţială.” Tot mai des, se observă că Sfânta Cruce şi icoanele nu mai sunt cinstite pentru legătura lor cu persoanele sfinte pe care le reprezintă, ci sunt idolatrizate separat de acestea şi în locul acestora. Preocupările de zi cu zi ale omului postmodern, înclină mai mult spre cele de jos, spre materie şi trup, cultura însăşi a coborât la nivelul idealurilor vremelnice şi mărunte. Căci ea este creaţia indivizilor care trăiesc numai pentru a mânca, a produce bunuri materiale, a se îmbrăca, a se înmulţi şi a stăpâni, a indivizilor care nu se mai străduiesc să iasă din regulile naturii ci se resemnează, căutând să-şi respecte plăcerile, să-şi trăiască viaţa şi să-şi împlinească visele la care ţin în viaţa aceasta. Omul postmodern îşi doreşte cu lăcomie noi şi noi bunuri materiale şi, ca urmare, ajunge repede să fie posedat de propriile lui posesiuni. Iar societatea postmodernă îi stimulează lăcomia, fabricând nevoi mereu noi, dar aceste nevoi sunt induse, produse şi provocate. Niciodată, de-a lungul întregii sale istorii n-a mai avut omul atâta putere de a-şi crea nevoi artificiale. Ele îi lasă însă nesatisfăcut şi, copleşindu-l, îi împiedică personalitatea să ajungă la maturitate. În adâncul sufletului său el suferă, dar îşi înăbuşe suferinţa cu trăirea intensă a clipei. Suferinţele pe care şi le provoacă omul consumând tot mai mult, la îndemnul unei publicităţi de cele mai multe ori imorale, stăruie în om, în pofida faptului că mesajul comun al tuturor reclamelor este deviza bogatului căruia i-a rodit ţarina: „ai multe bunătăţi strânse pentru mulţi ani; odihneşte-te, mănâncă, bea, veseleşte-te” (Luca 12,19); Ţinta acestor reclame este aceea de a ne face să ne închinăm pântecelui: ”Pântecele este dumnezeul lor” (Filp. 3,19). Ca urmare a nivelului subuman la care a ajuns omul postmodern, el numai gustă cultura adevărată şi numai este capabil să creeze o cultură autentică, ceea ce explică preferinţa majorităţii tinerilor de astăzi, exprimată în sondaje, pentru subcultură. Aceasta nu cere un efort în actul de creaţie şi nici în cel de receptare, dar nici nu hrăneşte. Suferinţa pe care o provoacă neputinţa de a-şi potoli setea după Absolut, sădită în om prin actul creaţiei, şi deci, tânjind prin menirea şi destinul său după înălţimile de dincolo de lumea naturală, omul modern devine prea adesea şi tot mai mult victima surogatelor: alcool, droguri, sex, prostituţie, aventură, lux, violenţă, pornografie, etc. Dar acestea nu ţin loc de Dumnezeu şi nu rezolvă problema fundamentală a omului: mântuirea. „Căci nu orice faptă mântuieşte, ci aceea care este izvorâtă din credinţa lucrătoare prin iubire.” Aşa se face că el îşi caută şi îşi găseşte modele de conduită: persoane imorale, fără căpătâi şi fără Dumnezeu, numai pentru că ele au fost declarate „megastaruri” şi „superstaruri”. Confuzia dintre bine şi rău, dintre adevăr şi minciună, dintre frumos şi urât, dintre muzică şi zgomot, dintre opere de artă sau cultură şi kitsch, dintre moralitate şi imoralitate, generate de indiferenţa faţă de Persoana lui Hristos, a dus la răsturnarea scării valorilor. De aceea, Sfântul este desconsiderat, iar starul, chiar dacă este imoral, este idolatrizat. Dar, prin aceasta omul se înjoseşte pe sine însuşi, fiindcă dacă viaţa trăită în sfinţenie numai constituie un ţel atractiv şi superior, atunci omul şi-a trădat destinul. Dacă omul preferă ceea ce este mărunt şi trecător în locul măreţiei şi veşniciei, a ales starea şi condiţia animalului şi s-a descalificat ! „Prima e ideea unei culturi globale dominate de practicile capitalismului global care transformă totul în bunuri de cosum. Iar a doua ameninţare, e ameninţarea dominaţiei globale a culturii occidentale, care, nu intră în viziunea critică a lui Marx.” „Căci două rele a făcut poporul Meu: pe Mine, izvorul apei celei vii, M-au părăsit şi şi-au săpat fântâni sparte, care nu pot ţine apă” (Ier.2,13). Avem de a face cu un nou tip antropologic, care seamănă tot mai puţin cu tipul antropologic creştin. In postmodernism, noul tip antropologic se conturează conform cerinţelor zilei, transmise prin mass-media şi nu în funcţie de Adevărul revelat. Noul tip antropologic refuză obligaţiile, credincioşia, responsabilitatea, şi tocmai, prin refuzul acestora, perturbă armonia în societate şi provoacă suferinţă în vieţile semenilor. Omul postmodern nu mai are conştiinţa păcătoşeniei, a vinovăţiei, fiindcă nu se simte responsabil faţă de Dumnezeu şi faţă de semeni, aşa încât păcatul este perceput în societatea postmodernă ca un fapt indiferent, dacă nu ca o virtute. Constatăm cu spaimă că pe stradă, în fabrici, în familie, se înmulţesc „măştile” şi dispar „persoanele”. Oamenii deţin roluri de obicei lipsite de viaţă. Seamănă din ce în ce mai mult cu accesoriile unui mecanism, numai sunt persoane. Foarte adesea avem sentimentul că suntem într-un dans sui generis al unor persoane deghizate, unde participanţii îşi ascund identitatea cu o notă originală care constă tocmai în faptul că, de fiecare dată, când se îndepărtează o mască, apare o alta. Într-o astfel de criză de autenticitate a omului, este imposibil ca vieţuirea împreună să devină o comuniune reală. Oamenii, când nu se mai iubesc, nu mai pot fi sinceri, deschişi, ci, fiind egoişti, se prefac, îşi ascund adevărata faţă şi adevăratele intenţii. „Măştile” pe care le poartă oamenii postmoderni au generat fenomenul neîncrederii în relaţiile interumane, o suspiciune generală, care face ca nici un om să numai aibă încredere totală în celălalt. Lipsa încrederii poartă cu sine frica omului de semenul său şi toate acestea contribuie la accentuarea stării de stres şi nesiguranţă. Cauza principală a acestei situaţii dramatice în care trăieşte omul postmodern se află în: împotrivirea sa faţă de Dumnezeu şi faţă de Adevărul revelat. În locul lui Dumnezeu, el preferă să cheltuiască multă energie, să constituie noi şi noi instituţii omeneşti, să trăiască în frică şi nesiguranţă şi toate acestea fără să fie sigur vreodată dacă adevărul şi dreptatea au fost restabilite. Dar toate aceste suferinţe, pe care le-a provocat gândirea modernă şi postmodernă omului, constituie la un loc o adevărată tragedie pe care o trăieşte omul astăzi şi care se accentuează cu fiecare zi. De aceea, astăzi se vorbeşte mai mult de crize decât de bucurii, mai mult de teamă decât de speranţă, mai mult de ceea ce-i desparte de oameni decât ceea ce-i apropie. Dacă imediat după creaţie, omului i s-au potrivit cuvintele divine: „umpleţi pămânul şi-l supuneţi”(Fac. I, 28), astăzi civilizaţiei umane i se potrivesc alte cuvinte, formatoare ale unor expresii ca: „criză economică mondială”, „criză demografică mondială”, „criză ecologică planetară”, „pericol de cataclism nuclear”, etc. Este lesne de observat că, între fericirea absolută pentru care a fost creată umanitatea şi nenorocirea actuală a acestei umanităţi redată de expresiile mai înainte enunţate, este o mare deosebire. Criza spirituală, criza morală, criza politică, criza economică, criza administrării, criza familiei, criza educaţională şi criza culturii de care se vorbeşte atât de mult astăzi nu sunt altceva decât expresii ale tragediei pe care o trăieşte societatea postmodernă ca urmare a despărţirii ei de Dumnezeu. Pentru om, nu există altă soluţie decât întoarcerea la Hristos, fiindcă, de la Întruparea Logosului, omul este legat prin însuşi destinul său de Hristos. Precum El e centrul timpului, de la care numărăm anii spre începutul lumii şi spre sfârşitul ei, tot astfel este şi măsura la care raportăm nivelurile de viaţă atinse înainte de El sau după El. Venirea lui Iisus Hristos în lume sau Întruparea Fiului lui Dumnezeu aduce în lume nu o lege şi o raţiune, ci Însăşi Legea şi Raţiunea, nu o oarecare concepţie de viaţă ci suprema concepţie de viaţă. În Iisus Hristos ni se descoperă măsura tuturor lucrurilor şi a tuturor valorilor din această lume. În prezent, omul se află într-o stare de criză şi trebuie să se întoarcă la starea lui firească. Iar starea firească a omului este cea care-l defineşte ca om adevărat; omul adevărat este omul virtuţii, omul virtuos, statornicit în bine, acela care dovedeşte tărie în împotrivirea faţă de păcat şi în viaţa căruia se vede prezenţa lui Hristos prin comportament şi atitudine. Starea firească a omului constă în preocuparea lui pentru cele superioare, duhovniceşti, în asumarea responsabilităţii faţă de el însuşi şi faţă de semeni, în cultivarea şi afirmarea demnităţii personale a omului. Starea firească a omului este totuna cu starea de graţie, că el, omul, este creat de Dumnezeu, după chipul şi asemănarea Sa, de har, şi aceasta nu o poate avea decât, dacă se află în comuniune cu Iisus Hristos-Dumnezeu şi cu semenii. „Prezenţa fenomenului neoreligios în societatea contemporană nu poate şi nu trebuie ignorată, chiar dacă numărul celor care aderă la aceasta este relativ mic. Comunitatea creştină trebuie să conştientizeze această realitate şi, în consecinţă, să încerce să identifice motivele care-l determină pe cineva să caute noi experienţe religioase sau pseudo-religioase.” Subcap. I.1. Umanismul Renaşterii Cea dintâi mişcare culturală din epoca Renaşterii a fost umanismul, care a reprezentat o revoltă împotriva lui Dumnezeu şi a învăţăturii cu privire la natura divină a omului. Umanismul este curentul dezvoltat în magnifica epocă a culturii numită: Renaştere. „Renaşterea şi Umanismul occidental au determinat şi în teologia apuseană o evoluţie mai rapidă spre deschiderea atentă către realităţile lumii.” Umanismul bizantin, bazat pe clasicismul elin şi transmis spre sfârşitul sec. XV şi de bizantinul G.Hermonyme de Sparta, a insuflat critica la adresa papalităţii şi a scolasticii din partea lumii ortodoxe. Renaşterea s-a definit ca o restaurare a antichităţii clasice, după o lungă perioadă de decădere şi întuneric. Stilul baroc este stil iezuit, exprimând „triumfalismul papal”. Datorită faptului că toţi reformatorii priveau Sfânta Scriptură ca singură normă şi izvor de credinţă, a apărut o dezvoltare deosebită a studiilor biblice. Umaniştii Renaşterii au vut impresia că, ei trăiesc în mijlocul unei epoci de aur. Termenul de ”umanism”are două sensuri: -unul larg, de dragoste faţă de oameni, şi -unul restâns, de interes faţă de valorile antichităţii greco-romane. In legătură cu Renaşterea,termenul de ”umanism”,se foloseşte în ambele sensuri. Pentru scriitorii şi artiştii din Renaştere creaţiile antice devin modele, sursă de inspiraţie. Renaşterea îşi făureşte un ideal de” om universal”, multilateral, un om căruia, precum personajelor antice, ”nimic din ceea ce este omenesc nu-i este străin”: armonios dezvoltat fizic şi cultivat ca intelect, pasionat iubitor de cunoaştere şi de frumos, om de cultură şi de acţiune în acelaşi timp. Sub înrâurirea umanismului, dogmele au început să fie tratate în chip istoric, completându-se astfel metoda exclusiv scolastică, unde se punea problema raportului dintre particular şi universal, lucru şi specie. Umanismul pune accentul pe raţiune, pe libertatea şi demnitatea omului, opunându-se dogmatismului şi fanatismului medieval. „Umanismul se prezintă ca o formă antică a naturalismului religios, ce Îl identifică pe Dumnezeu cu ordinea invizibilă a naturii, concepută ca o spirală evolutivă.” Astfel, armonia dintre om şi natură, admiraţia faţă de antichitate, încrederea în libertatea, demnitatea şi perfectibilitatea fiinţei umane, încrederea în raţiune şi prezenţa unui om universal, multilateral, sunt trăsături ale umanismului pe care marii autori umanişti (F.Petrarca, G.Boccacio, L.Ariosto, F.Rebelais, P.Rosnard, Wiliam Shakespeare sau Dimitrie Cantemir) au adus-o la noi culmi pe piedestalul literaturii. Acest curent are doi reprezentanţi celebri: iezuitul Dionisie Petaviu (+1652), şi oratorianul Ludovic Thomassin (+1695). Considerând că adevărata afirmare liberă şi armonioasă a omului a avut loc în păgânism, umanismul Renaşterii a reactualizat credinţe şi practici păgâne. Cu toate că umanismul l-a pus în centrul lumii pe om, declarând că doreşte afirmarea plenară a acestuia, promovarea demnităţii valorii şi dezvoltarea posibilităţilor nelimitate ale omului şi chiar desăvârşirea fiinţei umane, dezvoltarea liberă a personalităţii umane, în realitate l-a condamnat la o viaţă limitată în cadrele lumii naturale, lipsindu-l de orizontul infinităţii şi perspectiva veşniciei. Umaniştii se opun capitalismului şi preferă teoriile economice socialiste, pornind de la teoria că redistribuirea bunurilor materiale sporeşte bogăţia şi bucuria vieţii. Din cest cadru, umanismul apare ca o filozofie etică. Etica Naturalismul Religios cuprinde trei ramuri: -Stoicismul -Spinozismul -Umanismul Natura trebuie să fie respectată ca o realitate ultimă, şi astfel se cere ca viaţa morală să se definească prin modestie şi deschidere. Toleranţa pentru convingerile altora este o virtute, dat fiind că nu avem dreptul să pretindem adevărul absolut. Ideile morale nu sunt certe, pentru toată lumea, ci probabile, nu se poate afirma nici o regulă fixă a vieţii, care să fie universal valabilă pentru toţi oamenii în toate locurile şi în toate timpurile. Umanismul contemporan adoptă concepţia empiric-naturistă despre lume, şi abandonează ideea teologică după care binele şi pefecţiunea furnizează cheile determinante pentru interpretarea naturii. Ca şi concepţia evoluţionistă, umanismul caută să găsească un loc în experienţa omului pentru valorile sociale. Naturaliştii au încercat să elaboreze sisteme etice într-o varietate de moduri. Până şi teiştii creştini trebuie să admită aceasta. Umanimul constă în devotamentul faţă de bazele sigure ale bunăstării umane, faţă de nevoile ideale ale omului şi valorile lui supreme ce se manifestă în experienţă. Efectul indirect al influenţelor iudeo-creştine se vede din faptul că o atare formă de umanism apare ca o reacţie împotriva liberalismului protestant, care el însuşi este o reducţie a creştinismului evanghelic. „Dacă natura este o structură necesară ce operează fără să ţină seama de binele sau de răul uman, rezultă că ea nu este obligată să se conformeze, cel puţin în detaliu, ideilor omului despre ea, şi deci poate în orice moment să îi producă percepţii care îi înşeală şi cele mai încrezătoare aşteptări.” Celebra Etică a lui Spinoza, apelează la o terminologie iudeo-creştină dar, mai mult decât atât ea urmează chiar şi structura unor lucrări clasice de teologie sistematică. În contrast cu stoicismul, la Spinoza, altruismul nu ţine de esenţa eticii. Spinoza acordă un oarecare interes societăţii organizate, responsabilităţilor civile ale omului, dar nu şi devotamentului autentic faţă de comunitate. Stoicismul susţine o concepţie teleologică despre univers afirmând un fel de providenţă generală. „Verdictul stoicismului şi spinozismului este în esenţă aceaşi: dacă sistemul naturii este realitatea ultimă, atuci negarea individului, negarea semnificaţiei personale decurge la fel de mult din respingerea hedonismului ca şi din afirmarea lui, sau a altor preferinţe personale.” Umanismul este o răzvrătire împotriva adevăratei naturi a omului şi a lumii, o fugă de Dumnezeu, o negare a tuturor realităţilor existenţei umane, înveşmântată în limbajul, opusului tuturor acestora. De aceea, subumanismul nu este un obstacol în realizarea umanismului; subumanismul este culmea şi scopul umanismului. Prin urmare, iraţionalismul zilelor noastre nu este decât o demascare a iraţionalismului iluminist, dezvăluindu-l ca pe o încrengătură a minciunii şi decepţiei, aşa cum este în realitate. Subumanismul ne învaţă că umanismul iluminismului, care se separă de Dumnezeu – ultima raţiune, nu este în fond, raţional. Subumanismul este consecinţa practică a negării teoretice a chipului lui Dumnezeu în om, iar iraţionalismul este consecinţa practică a pretenţiei teoretice a omului că poate fi raţional fără Dumnezeu. In secolul al XIII-lea, supranumit secolul luminilor, secolul lui Voltaire şi al lui Diderot, omul modern hotărăşte că a venit vremea să-şi declare autonomia faţă de Dumnezeu şi Biserică, că îşi este lege lui însuşi, şi este stăpân al lumii şi al istoriei, pentru a-şi pune în aplicare planul de dominaţie universală. Imbrăţisând materialismul şi ajutat de revoluţia ştiinţifică, în acest secol, omul modern renunţă la Duhul dătător de viaţă şi se condamnă la moarte. Autodivinizarea omului a atins cote nemaiântâlnite în ideologia creată de el şi aceasta, pregătea experienţele cele mai tragice pe care le trăieşte omenirea după Hristos. Nesocotirea acestei deosebiri, între fiinţă şi energiile divine, sau între Treimea teologică şi Treimea iconomică, e pricina teoriei eronate despre Sofia a lui Serghie Bulgacov. „El a identificat energiile divine şi ideile eterne ale lucrurilor create cu însăşi fiinţa divină, numindu-le Sofia necreată.” „Căci fiinţa comună a persoanelor divine nu poate fi, zice el, o formă lipsită de conţinut, o esenţă abstractă, aceasta nepotrivindu-se cu realitatea concretă şi cu bogăţia vieţii inter-trinitare.” A ştiut şi Sfântul Palama că fiinţa fără energie e o formă abstractă, posibilă numai de gândit, dar nu de existat (aşa cum nu există minte fără cugetare). „Natura şi lucrarea nu sunt acelaşi lucru” , zice Sfântul Grigore Palama. Etica naturalismului religios sfârşeşte în apatie şi resemnare, deşi conferă raţiunii o semnificaţie mai profundă decât alte concepţii naturaliste. Ca orice concepţie naturalistă, spinozismul nu reuşeşte să salveze semnificaţia agentului moral, ci îl reduce la un fragment al realităţii impersonale. Singura nemurire pe care Spinoza o admite, nu este aceea a sufletului indestructibil, ci necesitatea matematică nepieritoare a universului, în conformitate cu care omul este tot mai insistent chemat să-şi depersonalizeze existenţa. Accentul empiric, apărut alături de cel matematic în ştiinţa naturală modernă, va produce o modificare a eticii naturalismului religios ce va lua forma umanismului. Hedonismul este una dintre cele mai timpurii expuneri ale naturalismului sistematic, care tinde să justifice ideea că plăcerea, sau hedonismul, constituie regula universală a vieţii. Epicureismul. Etica epicuriană nu este de acord cu negarea de către sofişti a valorii perene a vieţii şi cu orientarea cinicilor spre nihilism. Ea consideră că aceste sisteme reprezintă o imagine prea simplă şi superficială a moralităţii. Sofismul afirmă că omul este limitat la cunoaşterea propriilor sale senzaţii. Subcap. I.2. Iluminismul Iluminismul este curentul filosofic care caracterizează, pe plan ideologic şi cultural secolul al XVII-lea. Iluminiştii pun un accent deosebit pe cunoaşterea ştiinţifică afirmându-se ca o puternică mişcare cu caracter laic, anticlerical. Concepţiile iluministe în domeniul social şi politic au influenţat Revoluţia Franceză, de la 1789, care s-a revendicat în mare parte de la ideile lui Voltaire si J.J.Ruseau. Iluminismul preconizează emanciparea poporului, prin cultură şi acordă un interes deosebit răspândirii ei prin şcoli şi prin lucrări de popularizare. Un produs tipic al gândirii materialiste şi ateiste al secolului al XVIII-lea, este marchizul Donatien de Sade (1740-1814), un pseudoscriitor, care a dorit să se afirme ca romancier şi eseist. „Plăcerea lui de a evoca acte de cruzime, otrăviri, moravuri deşănţate, cu impulsuri sexuale şi cu acte împotriva firii, a fost numită de psihologi şi psihiatri, sadism”. „Marchizul De Sade se regăsise în aceste scrieri cu toată urâţenia sufletului său chinuit de satana.” Reprezentanţi de seamă sunt de exemplu: J.Swift, Montesquieu, Voltaire, D.Diderot, J.J.Ruseau, Gheorghe Sincai, Petru Maior, I.Budai-Deleanu, Dinicu Golescu, ai acestui curent literar de mare importanţă în secolul al XVII-lea prin ideile sale reformatoare prin ideea emancipării poporului prin cultură, prin promovarea raţionalismului pe un fundal ce combate fanatismul şi dogmele clericale şi prin încercarea de răspândire a culturii în popor. Ca şi în cazul altor gânditori iluminişti, explicaţia exclusiv fiziologică a trăirilor sufleteşti ale omului este o dovadă de materialism mecanicist, şi pentru Diderot, valorile morale, civice, istorice, estetice şi religioase, reflectă constituţia carnală, respectiv anatomică, a omului, într-un univers care evoluează după legile imprevizibile ale hazardului. Cauza principală a acestor mutaţii este rezultatul unor concepţii materialiste despre univers, lipsite de suportul lor interior şi spiritual în Dumnezeu, capabil să menţină împreună cerul cu pământul, lumea văzută cu cea nevăzută sau lumea naturală cu cea supranaturală. A rezultat o concepţie mecanicistă a universului, care supravieţuieşte până astăzi în teologia eterodoxă, o concepţie care are în vedere numai lumea văzută, separată de cea nevăzută. În zilele noastre, foarte multe filme, produse în America, din motive comerciale, de îmbogăţire a unora în detrimentul altora, cu porniri erotice asociate cu violenţă excesivă, cruzime şi crimă, înveninează raporturile interumane. Diavolul activează în oamenii ce nu ştiu ce este binele, şi îl urăsc, urăsc în special de fapt, valorile creştine. „Infinit mai grave decât ameninţările care azi vin din exterior asupra Europei creştine, din diferite puncte ale globului, surparea din interior a continentului nostru este rezultatul nefast al direcţiei ateiste, materialiste şi anticreştine din cultura secolelor al XIII-lea, al XIX-lea şi al XX-lea.” În aceste condiţii, nu este de mirare că s-a pus în circulaţie teoria dublului adevăr, a unui adevăr supranatural şi spiritual, şi a unui adevăr natural şi ştiinţific, care avea să ducă la conflictul dintre religie şi ştiinţă. Autodivinizarea omului a atins cote nemaiîntâlnite în ideologia creată de el şi aceasta pregătea experienţele cele mai tragice pe care le trăieşte omenirea, după Hristos. „Această derivă e totalitară în natura sa, în scopul său şi în mijloacele sale. În natura sa, fiindcă atacă eu-ul celor slabi, în dubla dimensiune fizică şi psihică a acestui eu.” Dar, Răsăritul Ortodox cunoaşte un avânt spiritual de excepţie, mereu ascendent. Occidentul decade evolutiv sub stăpânirea unor pseudofilosofi, care au contribuit şi la izbucnirea nefastei Revoluţii Franceze de la 1789. „A fost unul dintre momentele tragice ale istoriei umanităţii, asociat cu violenţe sângeroase, de imense proporţii, cu orori şi îndeosebi cu abominabile crime anticreştine.” Subcap. I.3. Modernismul (evoluţionismul, marxismul, nihilismul şi secularizarea) Etica Naturalismului Sistematic cuprinde patru ramuri: -Hedonismul -Epicureismul -Utilitarismul -Modernitatea Trioul: Marx, Freud, Nietzsche era foarte la modă în anii 60 şi 70, pentru a cădea apoi în dizgraţie. Indiferent de aceste modificări de opinie, rămâne o referinţă implicită pentru tot ceea ce priveşte critica radicală a religiei. Ateismul lui Freud: „Ideile religioase, care se pretind dogme, nu sînt o rămăşiţă a experienţei sau rezultatul final al reflexiei: ele sînt iluzorii, împlinirea celor mai străvechi, celor mai puternice, celor mai presante dorinţe ale omenirii; secretul forţei lor este forţa acestor dorinţe”. Ca orice medic, Freud se situează între concepţia despre medicină ca artă şi concepţia despre cercetarea neurologică în calitatea ei de ştiinţă. „Psihismul conştient este deci înţeles pornind de la psihismul inconştient(impulsia rămâne de natură psihică), care este înţeles la rândul său, pornind de la constituţia somatică...Există astăzi un număr deloc neglijabil de psihanalişti credincioşi care nu numai că socotesc că nu există incompatibilitate între credinţă şi ştiinţa lor, ci consideră chiar că şi una şi cealaltă se hrănesc reciproc din descoperirea că viaţa şi cuvântul sînt legate.” „Odată cu apariţia lui Friedrich Nietzsche (1844-1900), filozofia eticii puterii a câştigat un exponent care a iniţiat o revoltă radicală împotriva raţiunii, îmotriva moralităţii, împotriva lui Hristos. „N-aţi auzit vorbindu-se despre acel nebun care aprindea un felinar în plină zi şi alerga prin piaţa publică strigând neâncetat: îl caut pe Dumnezeu ! îl caut pe Dumnezeu ! Dar cum acolo erau mulţi care nu credeau în Dumnezeu, strigătul lui a stârnit hohotede râs...” Accentul pus de el pe faptul că realitatea ultimă, nu poate fi perceptă din perspectiva raţiunii, ci doar prin contactul nemijlocit cu forţele puternice care-l înconjoară pe om, îl disting ca pe un predecesor al viitoarei etici existenţialiste.” „Nietzsche declară că: afirmând păcătoşenia omului, creştinismul îl face pe acesta dependent de ritualurile Bisericii, că egalitatea între oameni propovăduită de creştinism, în virtutea creaţiei, împiedică apariţia supraomului şi-i reduce pe toţi oamenii la nivelul turmei.” Nietzsche refuză să interpreteze prezentul în lumina trecutului, şi îl vede doar ca pe o anticipare a viitorului. „...iată că în sfârşit, chiar dacă nu este clar, orizontul pare din nou liber, iată că în sfârşit navele noastre pot să plece din nou, să plutească înfruntând primejdii; orice încercare este din nou îngăduită pionierului cunoaşterii şi marea, marea noastră, din nou, ne oferă toată nemărginirea ei; poate că niciodată nu ne-am bucurat cu adevărat de largul mării” Nietzsche susţine două postulate fundamentale: I. –Primul postulat: Învingerea obstacolelor este realitatea esenţială a naturii şi principiul ei fundamental. În spatele ”voinţei de putere” a lui Nietzsche se regăsesc două influenţe: Prima influenţă este doctrina lui Schopenhauer privind primatul voinţei, pe care Nietzsche o eliberează de pesimism şi o îngustează la voinţa de putere. A doua influenţă este noul concept al evoluţiei. Filozoful acceptă premisa darwinistă şi anume că: evoluţia ar fi numai rezultatul instinctului de supravieţuire. Nietzsche, aplică teza lui Darwin la întreaga realitate-logică, religie, etică, materie, societate, filozofie. Nietzsche susţine că variaţile întâmplătoare din cadrul speciei, au contribuit în mod necesar la supravieţuire şi că fiecare specie continuă să progreseze. II. -Al doilea postulat fundamental: Alături de voinţa de putere, este contrastul dintre ”moralitatea stăpânului şi moralitatea sclavului” Oricine slăbeşte sau împiedică voinţa de putere este rău. „Întreaga moralitate nobilă apare dintr-un ”Da” rostit triunfător pentru sine, în timp ce, prin contrast, revolta sclavilor în moralitate începe cu resentimentul însuşi, devenit creator şi producător de valori.” „Între naturalişti, Marx şi Nietzche se numără printre purtătorii de cuvânt influenţi ai raţionalismului din sec. XIX-lea, iar Marx s-a aliat cu Engels în formarea unor grupări comuniste radicale. Marx şi Nietzsche au aderat la concepţia materialistă despre univers, care a dominat a doua jumătate a sec. XIX-lea. Amândoi au fost atei şi antihegelieni îndârjiţi. Amândoi au fost evoluţionişti.” Nietzche, în lucrarea sa: „Iată omul”, scrie: „Moralitatea creştină este forma cea mai rea dintre toate falsităţile (...) De fapt este otrăvitoare, decadentă, cauzatoare de slăbiciune. Ea produce iresponsabili, nu oameni.” Marx şi Engels au formulat o teorie morală conştient şi deliberat relativistă. Ei susţineau că sentimentele etice şi religioase sunt considerate simple reflexe ale condiţiilor economice. Astfel, la prima dogmă, aceea a relativităţii culturale a tuturor valorilor morale, se adaugă a doua dogmă, care stipulează că toate valorile reflectă interese de clasă, şi acestora li se adaugă la rândul lor, a treia dogmă, care afirmă că promovarea valorilor este doar propaganda grupurilor conservatoare. Mai târziu, Stalin a pus în practiă programul antireligios al lui Lenin, dar numai până la al II-lea Război Mondial, când acesta a fost relaxat în cadrul unor limite stricte. Etica naturalistă nu exclude în mod necesar religia, la fel cum nu exclude nici zeii de orice fel. Naturalismul sofist a fost agnostic în privinţa zeilor, epicurismul le-a tolerat o existenţă îndepărtată şi dezangajată, ce reapare ca stare de spirit într-o bună parte a eticii utilităţii. Naturalismul politic concepe religia şi zeii ca pe nişte unelte ale patriotismului şi naţionalismului. Naturalismul religios priveşte ordinea naturii nu doar ca pe un sistem inexorabil necesar, ci ca pe o necesitate divină. Printre susţinătorii eticii Naturalismului religios se numără şi anticii şi modernii. „Sisteml naturii, văzut ca o curgere a evenimentelor, indiferent la capriciile şi acţiunile individului, a reprezentat călcâiul lui Ahile pentru toate eticile hedoniste. Admiţând că natua -realitatea ultimă- apare indiferentă la dorinţele noastre, cum putem să reţinem totuşi o semnificaţie pentru orice lege a vieţii?. Răspunsul Naturalismului religios este fără echivoc: ordinea naturii este o necesitate raţională divină; închină-te înaintea ei! Acest spirit este exeplificat de etica stoicismului în Antichitate şi de Spinoza în modernitate” A doua influenţă : Stoicismul susţine o concepţie teleologică despre univers afirmând un fel de providenţă generală, sistemul spinozian exclude însă orice teologie, favorizând o explicaţie matematică. Universul este explicat numai în termenii unor cauze eficiente anterioare; toate cauzele finale, toate finalităţile dispar.” Celebra Etică a lui Spinoza, apelează la o terminologie iudeo-creştină dar, mai mult decât atât, ea urmează chiar şi structura unor lucrări clasice de teolgie sistematică. În contrast cu stoicismul, la Spinoza altruismul nu ţine de esenţa eticii. Spinoza acordă un oarecare interes societăţii organizate, responsabilităţilor civile ale omului, dar nu şi devotamentului autentic faţă de comunitate. „Verdictul stoicismului şi spinozismului este în esenţă acelaşi: dacă sistemul naturii este realitatea ultimă, atunci negarea individului, negarea semnificaţiei personale decurge la fel de mult din respingerea hedonismului ca şi din afirmarea lui, sau a altor preferinţe personale.” Darwin, Marx şi Nietzsche sunt campionii epocii moderne în lucrarea acestora – ideologică şi practică – de nimicire a persoanei umane. In secolul al XIX-lea, a existat mania interpretării evoluţioniste a tuturor fenomenelor din Univers. Charles Darvin este părintele evoluţionismului biologic. După teoria sa, speciile biologice sunt rezultatul evoluţiei, determinată de patru legi: -lupta pentru existenţă -selecţia -ereditatea -influenţa mediului geografic Omul, după teoria lui, ar fi rezultatul acestor legi şi este descendent din maimuţă. Viaţa sa sufletească este o reacţie la mediul extern. Toate faptele sufletului sunt rezultatul evoluţiei îndelungate, de sute de mii de ani. Religia se situează şi ea tot în limitele structurii evoluţioniste a vieţii sau evoluţionismului religios. Dintre toate religiile existente în lume, religia creştină este incontestabil cea mai înaltă, datorită faptului că ea este o religie revelată, iar Dumnezeul creştinilor este o realitate cunoscută prin Revelaţie. În concepţia creştină, Dumnezeu este o fiinţă spirituală personală, atotperfectă, Creatorul şi Proniatorul lumii şi al oamenilor, care se comportă faţă de fiii Săi ca un părinte iubitor, iar ei pot sta permanent în legătură, căci numai astfel îşi pot împlini scopul pentru care au fost creaţi. Doi gânditori din cultura europeană au atacat această chestiune: 1. Auguste Comte, în Franţa, a fondat sistemul pozitivist, care aplică legea evoluţiei în domeniul spiritului omenesc şi găseşte că spiritul a trecut de-a lungul istoriei prin trei faze: a) faza teologică, b) faza metafizică, c) faza ştiinţifică sau pozitivă „În faza mistică a gândirii lui Auguste Comte, numită, faza pozitivismului subiectiv, aceasta preconizează o religie a umanităţii, întrupată în chipul unei femei. ” Acestor trei faze le corespund trei metode de cunoaştere sau de orientare în existenţă. Singura cunoaştere adevărată este cea ştiinţifică. Ateismul promovat de unii autori în epoca zisă iluministă a continuat să fie afirmat, şi în secolul al XIX-lea. Semnificative sunt scrierile lui Auguste Comte (1789-1857), teoreticianul pozitivismului şi unul dintre fondatorii sociologiei. Ideea că în dezvoltarea ei spirituală, omenirea a trecut de la etapa teologică la cea metafizică şi apoi la cea şiinţifică, o avea de la Anne Robert Jaques Turgot. „Auguste Comte pretinde că există o aşa zisă: lege a celor trei stadii prin care trece inteligenţa umană şi ştiinţa universală: -stadiul teologic, -stadiul metafizic -stadiul pozitiv. Din această perspectivă : -stadiul teologic aparţine definitiv trecutului, -ca şi stadiul metafizic. -prezentului i-ar aparţine stadiul pozitiv.” În religia lui Auguste Comte nu există ideea de Dumnezeu, de suflet sau de nemurire. Singura fiinţă supremă este omenirea, pe care o numeşte „Le Grand Etre”. Cultul acestei „Mari Fiinţe” este fixat în idolul femeii, ca expresie a iubirii, tandreţei şi devotamentului. Comte a ridicat şi un templu umanităţii, în Paris. Adepţi ai sistemului pozitivist al lui Auguste Comte mai există şi azi. „Pentru că stadiul teologic aparţine definitiv trecutului, Comte nu crede în valorile creştine, în instituţia Bisericii şi în vocaţia transcendentă a omului. Pozitivismul este ideologia promovată de Auguste Comte.” „El pretinde că omul trebuie să se limiteze strict la faptele pozitive probate de experienţă.” 2. Herbert Spencer adaptează pozitivismul la gândirea engleză şi prezintă o sinteză între empirismul lui David Hume şi pozitivismul lui Auguste Comte. In lucrarea sa <<Sistemul unei filozofii sintetice>> atacă problema religiei şi a ştiinţei. Intre religie şi ştiinţă este o deosebire fundmentală: Ştiinţa se întemeiază pe realitatea cognoscibilă, iar religia pe cea incognoscibilă. Toate religiile au admis misterul, dar cu cât religiile sunt mai spiritualiste, cu atât misterul creşte. Deci Dumnezeu nu poate fi cunoscut (în gândirea lor). „Spre deosebire de toate celelalte religii, creştinismul îl concepe pe Dumnezeu ca suprema realitate spirituală, unic în substanţa sa, întreit în persoane, creator al lumii, guvernator al ei şi salvatorul omenirii, din păcat.” Incontestabil că există o evoluţie a formelor religioase, dar aceasta nu înseamnă că faptul religios în sine nu există. Evoluţionismul ca teorie nu poate nega religia, iar ipotezele sale despre geneza religiei rămân simple ipoteze, care nu anulează realitatea sa prezentă. Există o continuitate în gândirea ateistă europeană, care porneşte de la unii autori ai secolului al XVIII-lea, trece prin Revoluţia Franceză de la 1789, apoi prin ideologia lui Auguste Comte, prin scrierile lui Marx şi Engels şi ajunge până în zilele noastre, cu postmodernismul. Istoria absurdităţilor afirmate în legătură cu religia, a fost marcată de Ludwing Andrea Feuerbach (1804-1872), unul dintre precursorii nefastei ideologii marxiste. „Feuerbach pretinde că Dumnezeu, la care noi ne închinăm, sinetizează, de fapt, esenţa a ceea ce este uman în om. În acest sens religia îi apare ca o realitate interioară, a omului, distorsionată şi proiectată în afară. Ceea ce este măreţ, frumos, demn, drept, puternic în om este dezvăluit printr-o sinteză numită Dumnezeu şi plasată în exterior.” Consecinţele nefaste ale lucrării lui Feuerbach se văd prin răutăţile făcute de Marx, Engeles, Lenin, Troţki, Stalin şi alţii ca ei care au nenorocit omenirea. Karl Marx(1818-1883) împrumută de la Feuerbach ideea de înstrăinare, aşa cum acesta o luase de la Hegel. Ateismul lui Marx a fost fără îndoială cel mai celebru şi totodată cel mai eficient. „Religia este geamătul fiinţei doborâte, sufletul unei lumi lipsite de inimă şi spiritul unei lumi lipsite de spirit. Ea este opium pentru popor” Evoluţionismul lui Darwin a fost una din premisele materialismului dialectic elaborat de Karl Marx. Această concepţie despre lume se sprijină pe cele mai generale legi ale mişcării şi dezvoltării naturii, societăţii şi gândirii de pe poziţii profund atee. Marx susţinea că religia supranaturală mai degrabă îi consolează pe oameni în necazurie lor, decât să îi incite la revoluţie, ea este un opiu care se cere eliminat. Tot el susţinea că renaşterea economică, datorită apariţiei capitalismului, a produs condiţiile materiale şi morale pentru emanciparea spiritului în toate domeniile de activitate: politică, ştiinţă, literatură artistică şi religioasă. Marx s-a ocupat de organizarea politică a adepţilor săi în cadrul aşa numitei Internaţionala I creată în septembrie 1864, la Londra şi aceasta a activat până în 1876, când s-a autodizolvat. Ceea ce aduce nou Marx şi Engeles în domeniul ateismului este radicalismul lor anticreştin, susţinut de o ură bolnavă, chiar demonică, faţă de Mântuitorul Iisus Hristos. La dezvoltarea materialismului dialectic şi istoric, adus tot de ei, va contribui apoi Vladimir Ilici Lenin. Deşi susţinătorii materialismului dialectic pretind că el constituie o metodă ştiinţifică de cunoaştere şi transformare revoluţionară a lumii şi, prin aceasta, a omului însuşi, în realitate, această concepţie a constituit fundamentul marilor ideologii care, în numele promisiunilor luminoase pentru viitorul umanităţii au comis cele mai crunte campanii de decimare psihică şi fizică a omului. În gelozia lor faţă de valorile creştine şi voind să-L elimine cu totul pe Dumnezeu din preocupările omului, Marx şi Engels s-au dovedit a fi pe linia modernităţii. În fine, Marx, Engels, Lenin şi alţi iluştri reprezentanţi ai modernismului au creat platforma ideologică pentru crimele în masă de care sunt vinovate, comunismul şi nazismul, cunoscute în istorie ca cele mai inumane ideologii. Toate aceste partide au promovat un ateism agresiv, au încercat eliminarea definitivă a credinţei şi valorilor creştine din viaţa oamenilor, acolo unde au existat. Petru a putea realiza acest lucru au recurs la propagandă mincinoasă, defăimări, persecuţii, şi pentru cei ce se opuneau partidului, represalii şi crime de mari proporţii. Ideologia epocii moderne se străduise şi reuşise să facă din om un dumnezeu, iar fascismul şi comunismul au creat cadrul potrivit ca aceşti dumnezei – fiindcă, erau prea mulţi – să se încaiere. Dar această încăierare şi nimicire a urmat după ce oamenii moderni, potrivit lui Nietzsche, L-au „ucis pe Dumnezeu” în inimile lor şi, ca urmare, „Dumnezeu este mort”. Misiunea principală şi cea mai evidentă a programului nihilist este distrugerea Vechii Ordini, care a reprezentat temeiul, susţinut de adevărul creştin, în care aceşti oameni îşi aveau rădăcinile. Aici intră în joc violenţa, virtutea specific nihilistă. Suferinţele provocate de nihilism omului modern sunt incalculabile, fiindcă după darwinsm şi marxism, nihilismul lui Nietzche a fost cel care a oferit ultimele şi cele mai preţioase motivaţii celor puternici, pentru a distruge ceea ce este vechi, inclusiv pe om. Nihilismul, sub forma lui pură, reprezentat prin revoluţionarul rus Neceaev l-a inspirat pe Lenin şi ca urmare, acesta a recurs la exercitarea în mod nemilos a puterii şi a început primul experiment european de succes al unei politici lipsite cu totul de principii. Nihilismul l-a inspirat şi pe Hitler, aşa încât Europa şi chiar lumea întreagă a putut trăi prin experienţa vieţii fără Dumnezeu. Roadele darwinismului, marxismului şi nihilismului – expresii ale epocii moderne şi creaţiei, omului modern – au zguduit lumea şi conştiinţele umane. Prin aceste ideologii omul a demonstrat la ce grad de nebunie poate ajunge, dacă în centrul realităţii numai este considerat Dumnezeu drept Creatorul omului şi al istoriei. Nietzsche ne invită, ca şi Mefisto pe Faust, să fim dumnezei în această lume. „Nihilismul este o negare a filozofiei,o negare a posibilităţii cunoşterii,o negare a existenţei valorii.” Căci fructul acestei lumi este dulce şi gustos şi supraomul preconizat de el poate gusta fără teamă din toate fructele paradisului pământesc – dar nu toţi oamenii, bineînţeles – ci numai cei convertiţi la anticreştinism şi împărtăşiţi cu sângele dionisiac al noului zeu păgân, care grăieşte prin gura proorocului Zarathustra. Dar, lăsându-se amăgit de astfel de slujitori ai Satanei, omenirea a căzut în capcana nebuniei acestora. Căci, deşi L-a izolat pe Dumnezeu în Cer ca să rămână el stăpân absolut pe pământ, crezând că fără Dumnezeu va fi liber, omul a devenit robul propriilor patimi şi al legilor omeneşti, care i-au complicat cumplit viaţa, şi-l conduc la sinucidere. „Friedrich Wilhelm Nietzsche, este considerat un autor care prin scrierile sale a influenţat mizeria ideologică numită postmodernism” Scrierile lui Nietzsche au fost considerate surse şi ale fascismului, nu numai ale postmodernismului In căutarea soluţiei culturale, pentru a ne vindeca de nihilism trebuie să plecăm de la observaţia că această mişcare nu s-a născut în interorul unei culturi oarecare, plecând de la elementele ei componente. Spre exemplu, nihilismul nu se naşte în lumea Orientului îndepărtat unde religia lor, brahmanismul sau hinduismul, prezenta mai multe concepţii nihiliste decât orice altă religie, unde realitatea este declarată iluzorie, iar viaţa omului pe pământ este văzută ca lipsită de sens. Nihilismul nu apare nici în spaţiul religiilor în care erosul este un zeu, iar agresivitatea este o virtute. El se naşte în lumea ceştină ca o mişcare sau ca o revoluţie pur religioasă, care nu numai că nu are nimic comun cu creştinismul, ci chiar se defineşte prin negarea a tot ce afirmă învăţătura sau viaţa creştină. Nietzsche, Marx, Bakunin şi toţi marii nihilişti ai secolului al XIX-lea, în programul lor ideologic, se pronunţau făţis împotriva creştinismului, a lui Hristos, Fiul lui Dumnezeu. Nihilismul opune: -trufia, smereniei; -egoismul, altruismului; -ura şi violenţa, iubirii; -revolta, ascultării; -cultul trupului şi desfrânarea, vieţii duhovniceşti şi înfrânării; -acţiunea, reflexiei; -răzbunarea, iertării; -războiul, păcii; -hula, rugăciunii; -blestemul, binecuvântării. Însăşi fiinţa nihilismului, principiul generativ al acestei mişcări, este această luptă cu Dumnezeu, război care se desfăşoară pe toate fronturile, de la cel al învăţăturii creştine, până la modul de viaţă creştină. Al doilea lucru important de observat este acela că nihilismul, chiar dacă se naşte în spaţiul creştin pentru a se lupta făţis împotriva modului de viaţă definit de creştinism, afectează astăzi nu numai lumea creştină, ci toate popoarele şi toate religiile, întregul mod de viaţă al societăţii umane. Astfel ca o mişcare nihilistă, de negare a învăţăturii şi modului de viaţă al unei religii, nu ar fi putut avea un asemenea ecou în viaţa întregii lumi, precum a avut negarea valorilor creştine. „Dacă merge până la negarea absolută a tuturor lucrurilor, neagă însăşi realitatea existenţei.” Se pare că o parte dintre principiile fundamentale ale învăţăturii şi modului de viaţă creştin, împotriva cărora luptă nihilismul, se regăsesc într-o măsură mai mare sau mai mică în modul de viaţă al tuturor popoarelor lumii, iar pentru creştinism mai mult decât pentru orice altă religie. Având în vedere toate acestea, putem ajunge la concluzia că efectele dezastruase ale răspândirii nihilismului, pentru viaţa omenirii, se datorează faptului că modul de viaţă creştin pe care această mişcare îl contestă este, mai mult decât în orice altă religie, şi cultură, conform firii umane, propice dezvoltării omului şi împlinirii sale în lume. Acest lucru se vede analizându-se performanţele la care a ajuns omul creştin atât din punct de vedere al culturii spirituale, cât şi al civilizaţiei materiale (ştiinţă, tehnologie), comparativ cu cele atinse în celelalte culturi. Invăţătura creştină se fundamentează pe lucrarea Cuvântului, pe folosirea cuvântului. De la cuvântul Evangheliei, al rugăciunii până la cuvântul rostit către aproapele, totul se mişcă în jurul Cuvântului. De asemenea, cunoaşterea, contemplarea, pătrunderea raţiunilor ascunse din lucruri şi din creaţie este una din poruncile creştinismului. Aceste lucruri se văd în aceea că dezvoltarea fără precedent a culturii cărţii, a învăţăturii şi cunoaşterii s-a produs în spaţiul lumii creştine. Paradisul pământesc, promis de: Lenin, Stalin sau Hitler – obsesia paranoică a rasei pure fiind, ca şi materialismul marxist, o formă de idolatrie a materiei s-a transformat într-un infern planetar, fără precedent în istoria omenirii, soldându-se cu milioane de morţi, lagăre de concentrare, camere de gazare şi alte mijloace de exterminare în masă, a căror încoronare au fost bombele atomice de la Hiroşima şi Nagasachi. Milioane de oameni, creaţi după chipul lui Dumnezeu, au fost exterminaţi ca viermii şi ca furnicile, într-un timp record, datorită progreselor remarcabile ale ştiinţei şi tehnicii moderne, care, întunecate de duhul satanist al distrugerii, au confirmat în proporţii industriale pactul de sânge prin care omenirea căzuse în captivitatea omorâtorului de suflete. „Cu alte cuvinte, într-un univers închis libertatea trebuie să fie o determinare nerecunoscută.” Astfel, lumea a descoperit cu groază că raţiunea omului, nu este doar o sursă de fericire, ci şi de cruzime şi fărădelegi, de ură şi de răzbunare, de suferinţe crunte pe care omul le provoacă semenilor săi. Gândirea modernă a ieşit de sub tutela lui Dumnezeu, a făcut din lumea creată de El scena luptei împotriva tuturor, a concurenţei sălbatice, un mediu din care lipsesc valorile creştine: mila, iubirea şi iertarea, comunicarea şi fidelitatea, iar aceasta în condiţiile aşa numitei păci. Crezând că va fi om deplin sau că se va afirma ca om fără Dumnezeu, omul s-a dezumanizat, fiindcă, despărţindu-se de Hristos, a fost cuprins de întuneric. Pentru a ne da seama de consecinţele şi riscurile modernităţii pentru viaţa Bisericii şi cea a omului contemporan, vom pune în evidenţă trei mutaţii principale pe care modernismul le-a introdus în cultura contemporană : În primul rând, modernitatea a transformat centrul de gravitaţie al lumii de la Dumnezeu la om, astfel că omul se simte atât de autonom în faţa Divinităţii, încât consideră voinţa lui Dumnezeu ca un fel de atentat împotriva propriei lui libertăţi. În această concepţie antropocentristă, omul se realizează prin el însuşi, fără ajutorul lui Dumnezeu. În al doilea rând, modernitatea a introdus o separaţie artificială între domeniul public şi cel privat, care se manifestă prin tendinţa de a elimina religia din viaţa socială şi de a transforma societatea într-un domeniu rezervat, cu precădere, preocupărilor de ordin economic, care îl determină pe om să uite de valorile spirituale, care îl înalţă spre asemănarea cu Dumnezeu, şi să se lanseze într-o cursă frenetică după bunurile materiale ale acestei lumi, care nu vor fi niciodată capabile să stăvilească setea lui după eternitate. În al treilea rând, modernitatea a separat omul de natura înconjurătoare şi l-a transformat în stăpânul absolut al naturii, considerând că rolul omului este cel de a impune naturii propriile lui legi, diferite de cele ale lui Dumnezeu, şi de a modela şi exploata natura potrivit dorinţei lui de profit şi dominaţie pământească, ducând la apariţia crizei ecologice contemporane şi putând duce la subminarea vieţii şi existenţei umane. Cu alte cuvinte, Duhul lui Dumnezeu a fost eliminat din creaţie, iar cosmosul, ca şi omul, a devenit autonom. Adunarea generală a Consiliului Ecumenic al Bisericilor de la Canberra (1990) consideră că modernismul şi secularizarea sunt rezultatul unei fatale erori teologice, care a confundat transcendenţa lui Dumnezeu cu absenţa Sa din creaţie. Cu toate acestea, au început să apară semne de speranţă acolo unde ne aşteptam mai puţin, în domeniul fizicii fundamentale, care a depăşit existenţa lucrului în sine şi a relaţiilor mecaniciste dintre lucruri, de cauză şi efect, promovate de fizica clasică. Noua fizică a descoperit că nu există lucruri în sine, ci toate se află într-o relaţie de reciprocitate, pentru a construi acea ordine interioră şi profundă a universului de care vorbeam mai sus. Sigur, există opinia că rezultatele fizicii cuantice pot fi interpretate şi folosite de fiecare, după bunul său plac, aşa cum se şi întâmplă în realitate. Omul nu a fost creat ca să vorbească cu sine însuşi şi să se secularizeze, ci ca să fie partener de dialog al Creatorului său şi inel de legătură între Dumnezeu şi lume, cu rădăcini adânc înfipte în realitatea cosmică, dar şi în cea treimică, ca să transfigureze creaţia în Hristos. În această viziune teologică, lumea nu mai rămâne închisă în ea însăşi, ci deschisă transcendentului, cu toate consecinţele care decurg de aici. Cu alte cuvinte, aceste consideraţii vor să arate că datorită creştinismului s-a trecut de la o concepţie panteistă despre lume, care confundă, Divinitatea cu lumea şi teroriza omul prin sacralitatea ei, la o concepţie deistă care desacralizează lumea şi redă omului libertatea faţă de ea. Dar ce este mai grav în această concepţie deistă care izolează Divinitatea în transcendent, constă în faptul că atribuie cunoaşterii lui Dumnezeu o simplă dimensiune intelectualistă şi face abstracţie de implicaţiile ei morale şi spirituale asupra întregii fiinţe umane, adică atât asupra sufletului, cât şi a trupului. În felul acesta cunoaşterea lui Dumnezeu devine o problemă de ordin teoretic şi speculativ care nu mai interesează poporul. Autonomia creaţiei ca rezultat al izolării Divinităţii în transcendent a dus inevitabil la autonomia omului şi raţiunii umane, faţă de Dumnezeu. Scolastica, sub influienţa aristotelică, evidenţiază şi mai mult caracterul autonom al universului printr-o concepţie mecanicistă, bazată pe existenţa lucrului în sine şi pe legăturile exterioare dintre cauză şi efect, care face abstracţie de prezenţa lui Dumnezeu în universul fizic şi fundamentează autonomia lumii în raport cu Dumnezeu. Totuşi, în această concepţie, ordinea supranaturală nu era considerată ca fiind opusă celei naturale, ci avea rolul de a contribui prin graţia divină la perfecţionarea naturii. Epoca luminilor a modificat sensul autonomiei pe care creaţia o avea în teologia apuseană, transformând-o într-o autonomie care neagă existenţa lui Dumnezeu şi calitatea Lui de Creator şi Proniator. „Calitatea de neînlocuit a modernităţii este de a ne lăsa purtaţi de noile spaţii ale cunoaşterii şi de a ne extrage din comoda noastră ignoranţă. O confruntare benefică pentru noi cu alte tradiţii şi credinţe decât ale noastre şi totodată ateism purificator care ne duce la esenţial”. Subcap. I.4. Postmodernismul şi consecinţele sale: Cartea pe care Alain Touraine a intitulat-o Critica modernităţii (Critique de la modernité, 1992) a fost apreciată drept o contribuţie la ideologia postmodernismului. În postmodernism nu s-a renunţat la esenţa modernismului, ambele perspective se bazează pe două idei cheie : 1. Universul (cosmosul) este tot ce există – nu există nici un fel de Dumnezeu – 2. Autonomia raţiunii umane Conform gândirii moderniştilor şi apoi a postmoderniştilor, suntem aşadar, pe cont propriu. Alain Touraine (n. La 3 august 1925) este unul dintre sociologii francezi dedicaţi evoluţiilor politice din ţara sa şi din lume. Deasemeni şi lucrările semnate de marxistul francez Louis Althusser (1918-1990) au fost surse de inspiraţie pentru ideologia postmodernistă. „Louis Althusser atacă plin de ură delirantă, sub cele mai diverse pretexte, valorile istorice, naţionale, creştine, instituţionale, tradiţionale şi spirituale care au făurit, prin secole, gloria culturală a Europei.” Şi Gianni Vattimo s-a angajat în încercarea de a caracteriza postmodernismul. Pornind de la opiniile lui Nietzsche despre ”moartea lui Dumnezeu” şi de la cele ale lui Martin Heidegger, despre fiinţa care se neantizează în cuprinsul unei gândiri incapabile să o cuprindă, Vattino susţine ideea de superficializare a valorilor în lumea contemporană, fapt care duce la o nouă concepţie asupra celui mai radical nihilism. O cultură nu-şi poate pierde centrul filozofic, fără cele mai grave consecinţe nu numai pentru filozofia pe care a fost întemeiată, ci şi pentru întreaga suprastructură a culturii şi chiar pentru concepţia fiecărei persoane despre sine. „În viziunea lui Nietzsche cultura europeană modernă este marcată grav de o criză care a pus în prim plan aşa numita „moarte a lui Dumnezeu”, fapt ce echivalează cu prăbuşirea tuturor valorilor consacrate istoric. Nietzsche însuşi face din critica înverşunată a celor mai înalte valori de până la el (Kritik der bisherigen höchsten Werte) o preocupare constantă şi violentă.” Totul se schimbă. Când Dumnezeu ”moare”, mor atât esenţa, cât şi valoarea tuturor celorlalte lucruri. Recunoaşterea morţii lui Dumnezeu este începutul „înţelepciunii” postmoderniste. Postmodernismul nu este „post”, după nimic. Este ultima fază a modernismului, rezultatul faptului că modernismul îşi ia angajamentele în serios şi observă că ele nu trec testul analizei. Desigur, postmodernismul nu este o concepţie despre lume şi viaţă complet dezvoltată. Nietzsche nu are capacitatea de a construi o doctrină filosofică. El are idei, opinii, puncte de vedere, răspunsuri personale la diverse chestiuni teoretice, încercări subiective de a fi în pas cu mersul general al preocupărilor speculative. „Are mai ales, o înverşunare anticreştină, fapt evident în eseul Antichristul, în care Nietzsche pretinde că întreprinde „o critică a creştinismului.” Dar, este o perspectivă atât de pătrunzătoare încât a modificat mai multe concepţii despre lume şi viaţă, îdeosebi naturalismul. Postmodernismul este cea mai recentă formă de naturalism. In postodernism nu s-a renunţat la esenţa modernismului: universul este tot ce există şi nu există nici un fel de Dumnezeu, deci autonomia raţiunii umane, suntem aşadar pe cont propriu, cum am mai spus. Postmodernismul, aşadar, smulge masca zâmbitoare a aroganţei de pe faţa naturalismului. Adevărata faţă, din spatele măştii arată o înfăţişare mereu în schimbare: * -Se vede agonia lui Nietzsche, care atacă fără milă mentalitatea de turmă a omenirii. * -Se vede bucuria extatică tot a lui Nietzsche, care creează prin propria voinţă Supraomul. * -Se vede aerul răutăcios al lui Foucault, care caută intensificarea experienţei sexuale. * -Se vede grimasa comică a lui Derrida, care deconstruieşte toate discursurile, inclusiv pe al lui. * -Se vede surâsul ironic ce joacă pe buzele lui Rorty, în timp ce militează pentru o solidaritate fără temelie. * -Dar nici o faţă nu etalează o încredere în adevăr, sau o speranţă credibilă pentru viitor. Societatea postmodernă stimulează lăcomia, fabricând nevoi mereu noi, dar aceste nevoi sunt induse, produse şi provocate. Omul postmodern îşi doreşte cu lăcomie noi şi noi bunuri materiale şi ca urmare, ajunge repede să fie posedat de propriile lui posesiuni. „Combinaţia stranie, eclectică, dinte scepticism, anarhism, relativism, cinism şi negativism nu putea duce decât la un eşec ideologic(...), postmoderniştii exprimă, de fapt, neputinţa lor de a construi un posibil model al lumii în care trăim. Negând orice posibilitate de a crede în ceva sau de a cunoaşte ceva, orice relaţie a oamenilor cu adevărul, relativizând cuceririle umanităţii în domeniul trăirii religioase, ştiinţei, culturii, artei şi civilizaţiei, admiţând doar atitudinile ironice, sceptice, amoraliste şi cinice, mai ales cinice, postmoderniştii au ajuns repede într-o fundătură.” „Profesorul de literatura Ihab Hassan a fost unul dintre primii savanţi care a scris despre postmodernism, el mărturiseşte: „Astăzi ştiu mai puţin despre postmodernitate decât am ştiut în urmă cu treizeci de ani (1971).” Prin raportare la modernism, postmodernismul arată o preferinţă spre ceea ce este anarhic, întâplător, indeterminat, haotic. a). Criza ecologică „Conştientă de responsabilitatea ei pentru destinul lumii,Biserica Ortodoxă este profnd îngrijorată de problemele generate de civilizaţia contemporană.” Autonomia raţiunii umane, proclamată de iluminism, este rezultatul autonomiei creaţiei, faţă de Dumnezeu. Mergând mai departe, în aceeaşi direcţie, putem spune că atât izolarea Dumnezeirii în transcendent cât şi autonomia creaţiei faţă de Ziditorul ei, au determinat omul să ia locul lui Dumnezeu pe pământ şi să domine lumea în numele Creatorului. Nestăvilita poftă de putere a fost cea de a face omul asemene lui Dumnezeu. Astfel fiinţa umană a invocat puterea lui Dumnezeu ca să dobândească o justificare religioasă pentru propriile lui interese, iar această concepţie a fost menţinută în creştinătatea europeană şi americană (de Bisericile apusene), care rămâne şi ea vinovată pentru criza lumii de azi. În virtutea poruncii de a stăpâni pământul, omul a crezut că este chemat să impună lumii văzute propria lui ordine. Aşa cum Dumnezeu a pus la baza lumii ordinea ei interioară, raţionalitatea creaţiei, tot astfel omul, în calitate de chip al lui Dumnezeu, are rolul să impună lumii ordinea lui exterioară. Acestă tendinţă îşi găseşte expresia adecvată în sistemul kantian după care omul nu este chemat să scotă legile din natură, ci să impună naturii legea sau ordinea izvorâtă din mintea lui în care sunt date aprioric categoriile gândirii (cauzalitate, spaţiu, timp). Este adevărat că datorită acestei ordini pe care omul a căutat să o impună naturii văzute, omul a reuşit să realizeze un imens progres ştiinţific şi tehnologic care, deşi de multe ori s-a întors împotriva omului (bomba atomică), totuşi a contribuit şi la bunăstarea omului (condiţii civilizate de viaţă, combaterea maladiilor, prelungirea vieţii). „Naturaliştii declarau pe de-o parte că universul este închis şi totuşi afirmau pe de altă parte, că fiinţele umane îl pot reordona.” Dar nu este mai puţin adevărat că această ordine pe care omul a căutat să o imprime lumii a intrat în conflict cu ordinea aşezată de Creator la baza întregii creaţii şi a produs imensa criză ecologică, care poluează natura şi omul. ”Este îngrozitor să gândeşti, spune CBE (Consiliul Mondial al Bisericilor) de la Cambera, că specia umană care a intrat în scena istoriei şi a creaţiei cu numai 80.000 de ani în urmă, atunci când istoria planetei depăşea 4 miliarde de ani, a fost capabilă să ameninţe şi să submineze baza însăşi a vieţii într-o perioadă de 200 de ani, de la începutul epocii industriale”. Desprinderea omului şi a creaţiei din relaţia lor cu centrul de gravitate dat în Dumnezeu a favorizat explozia unui pluralism religios şi cultural atât de contradictoriu în esenţa lui, încât produce confuzie şi dezorientare în mintea, sufletul şi inima credincioşilor. Aceasta este cauza apariţiei atâtor secte şi curente filozofice care asaltează neîncetat Biserica şi societatea. Progresul spectaculos înregistrat în domeniul ştiinţei şi al tehnologiei a agravat ruptura dintre om şi Dumnezeu, fiindcă lumea a fost concepută ca o maşină uriaşă care funcţionează fără Dumnezeu. Asistăm la o reîntoarcere a omului la panteismul precreştin, care închide omul în imanenţa lumii create, fiindcă face abstracţie de transcendenţa lui Dumnezeu. Pe această cale omul, care se simte mândru de cuceririle lui ştiinţifice şi tehnologice, de dominaţia lumii văzute, îşi pierde libertate interioară şi devine sclavul unor forţe iraţionale, spirite şi patimi, care îi transformă viaţa interioară într-un adevărat coşmar şi-l desfigurează din punct de vedere spiritual. „O a doua caracteristică a unei concepţii adecvate despre lume şi viaţă, desprinse de Dumnezeu, este ca aceasta trebuie să înţeleagă datele realităţii-informaţii de toate tipurile: cele pe care fiecare le spicuim prin experienţa conştientă a vieţii zilnice, cele care ni se oferă prin analiza critică şi investigaţia ştiinţifică, cele care ne sunt raportate din experienţa altora. Toate aceste date trebuie, desigur, evaluate cu grijă mai întâi la nivelul cel mai de jos (sunt veridice?, sunt iluzorii?).” „Dacă trec testul, trebuie să fim în stare să le putem include în concepţia noastră despre lume şi viaţă.” b). Globalizarea şi componentele sale „În zorii celui de-al treilea mileniu creştin, civilizaţia umană şi creştinismul însuşi se confruntă cu o provocare de proporţii şi fără precedent atât prin dimensiuni, cât şi prin implicaţii: mondializarea sau, mai exact, globalizarea în curs de realizare a întregii existenţe.” Fenomen social total, globalizarea nu are analogie cu nimic din trecut şi reprezintă o realitate care sfidează toate paradigmele sociale şi mentale cunoscute până acum, o gigantică mutaţie civilizaţională care traumatizează societăţile şi intimidează inteligenţele, manifestându-se printr-o ruptură tot mai evidentă atât cu ierarhiile de valori ale culturilor traditionale, cât şi cu valorile modernităţii occidentale „clasice" faţă de care apare ca o neliniştitoare şi inclasabilă post-modernitatate. Termen de origine anglo-saxonă (global=mondial) prin care se exprimă tendinţa intreprinderilor de a dezvolta în acelaşi timp procese de internaţionalizare şi de informatizare. Globalizarea semnalează apariţia unei noi forme de economie. Această economie s-a răspândit într-o : -primă fază, graţie fenomenelor de restructurare, au transformat economia ţărilor capitaliste avansate, începând cu anii '70. -iar în a doua fază, în urma încheierii războiului rece dintre Est şi Vest şi al hegemoniei americane pe piaţa mondială. Sistemul traditional al economiilor nationale relativ închise, care stabilesc între ele raporturi economice internaţionale prin comerţ şi investiţii externe, lasă locul unor forme de integrare mai stricte, de mai mare independenţă şi de specializare în continuă creştere. Expresia ideologică, cu pretenţii universaliste a intereselor capitalismului financiaro-informatizat globalizat, este doctrina unică a ultraliberalismului economic, singura autorizată după prăbuşirea comunismului. Veritabil dogmatism modern, aceasta reprezintă de fapt o „derivă totalitară" (M. Schooyans, 1991) a liberalismului clasic fuzionat cu elemente de marxism si colectivism, urmărind realizarea unei economii a eficienţei pure, pragmatice, eliberate de orice considerente umane, sociale sau culturale pentru a impune un model nou de societate şi de om, bazate integral pe economism, pe totalitarismul pieţei si dictatul mediilor. Dispoziţia pentru apropiere şi comuniune cu semenii este înnăscută omului. Iar aspiraţia spre comuniune la scară mondială constituie cea mai înaltă expresie a predispoziţiei omului pentru apropierea faţă de semeni. Astfel, devine uşor de înţeles ecoul pe care-l găsesc în mulţi oameni teoriile despre unitatea mondială, care apar din timp în timp, şi ideologiile politice, cum ar fi cea care se referă la globalizare, promovată în vremea noastră de „noua ordine” mondială. Epoca noastră este părtaşă la disputa dintre cele două tendinţe: -globalizarea şi -autolimitarea. Pe de o parte, se înlătura graniţele şi se unifică lumea, în timp ce, pe de altă parte, se dezvoltă proceduri introvertite şi autolimitări naţionaliste sau naţionale, despre care se credea de multă vreme că s-au diminuat. În primul rând, globalizarea nu este altceva decât o reînviere a foarte recent apusului comunism. Dacă ideologia comunistă avea în centru colectivul, în detrimentul individului, în noua societate globalizată se are în vedere crearea unei naţiuni universale, în care rolul persoanei este din ce în ce mai neînsemnat. Cu toate că pare să-i unească pe oameni în exterior sau să favorizeze apropierea reciprocă a acestora, eliminând barierele despărţitoare şi facilitând comunicarea, în realitate, globalizarea duce la transformarea popoarelor în mase de indivizi, la nivelarea culturilor, la amestecul religiilor, la omogenizarea înfăţişării şi comportamentului oamenilor; de fapt, la anihilarea omului ca persoană şi chiar a adevărului însuşi despre persoană. Această ideologie vede lumea ca pe un material omogenizant, nesocotind principiile, valorile şi particularităţile sale, dimpotrivă, consfinţind domnia atotputernică a banului. Globalizarea conduce, astfel, la formarea unui om nou, care nu mai are nimic sfânt. În al doilea rând, globalizarea favorizează internaţionalizarea violenţei, deschizând calea noilor forme ale crimei organizate, lărgirea prăpastiei dintre bogaţi şi săraci, exploatarea celor slabi, exterminarea celor nedoriţi, conducând la pierderea sensibilităţii oamenilor din societatea contemporană. „Gândirea socială creştină e un nucleu de valori fundamentale, care pot orienta persoanele şi societăţile, atunci când alte motivaţii nu mai sunt eficiente.” Anastasios Yannoulatos remarcă faptul că “eforturile de apropiere şi coordonare internaţională, care semănau întru început unei ploi binefăcătoare care fertilizează lumea întreagă, acum se dezvoltă în furtuni şi inundaţii care ameninţă fiecare colţ al pământului cu puhoaie năvalnice” Prăpastia dintre statele bogate şi cele sărace se adânceşte, întrucât cele sărace devin sursă de materie primă pentru cele bogate, devin mediu de exploatare, şi totodată piaţă de desfacere, iar forţa de muncă migrează tot mai mult dinspre ţările sărace spre cele dezvoltate. Pe de altă parte, creşterea masivă a consumului de bunuri duce la o exploatare iraţională a resurselor naturale, având consecinţe catastrofale ireversibile în plan ecologic. De asemenea, este limitată puterea instituţiilor democratice în statele care nu sunt în top din punctul de vedere al dezvoltării economice. Acestea sunt obligate să acţioneze conform directivelor altor centre internaţionale sau unor curente mondiale. Globalizarea, promovată de noua ordine mondială, constituie numai o înşelătoare faţă a universalităţii. În timp ce pare că-i uneşte pe oameni în exterior sau că favorizează apropierea reciprocă a acestora, că elimină barierele despărţitoare dintre ei şi facilitează comunicarea, în realitate îi aduce la transformarea popoarelor în mase de indivizi, la nivelarea culturilor, la amestecul religiilor, la omogenizarea înfăţişării şi comportamentului omului, la americanizarea modului de viaţă. Punctul culminant al acestui proces negativ este anihilarea omului ca persoană şi chiar a adevărului însuşi despre persoană Astăzi mai mult ca oricând, omul a intrat într-un conflict acut nu doar cu Dumnezeu, ci şi cu natura. Secularizat şi fără Dumnezeu, omul de astăzi îşi caută proprii săi „profeţi,” care să-l conducă spre ieşirea din această stare de criză. Din păcate, nu este vorba de profeţii biblici, consacraţi, pentru că secularismul modern a închis „poarta” spre cer, spre Dumnezeu, mai ales că cel secularizat socoteşte că nu mai are nevoie de Dumnezeu. Pe de altă parte, globalizarea contemporană, care face parte din sistemul ideologic al adepţilor noii ordini mondiale, ameninţă adevărul despre persoană la nivel antropologic, ducând la dispariţia lui efectivă. Această mişcare vede lumea ca pe un material omogenizat, nesocoteşte principiile, valorile şi particularităţile sale şi consfinţeşte domnia atotputernică a banului. La nivelul economiei şi mai ales la nivelul economiei financiare, globalizarea a prezentat o evoluţie impetuoasă. Această ideologie (globalizarea sau mondializarea) se extinde la toate nivelurile vieţii omeneşti: la cel politic, la cel religios, la cel duhovnicesc şi la cel cultural. Mijlocul prin care se promovează, în vremea noastră, globalizarea este tehnologia. În zilele noastre, informatica şi mai ales internetul au adus în avanscenă un nou mod de viaţă. Au făcut posibile existenţa unei societăţi instabile care poate să se constituie în afara spaţiului şi care să aibă în vedere numai dinamica timpului; o societate care nu mai este unidimensională, ci adimensională. Astfel, orice manifestare economică, politică sau de alt ordin poate să se realizeze într-un anume timp, fără să se găsească în vreun spaţiu concret. Poate fi realizată de către oameni care comunică între ei, fără să aibă vreo legătură unii cu alţii. Repercursiunile negative ale globalizării în ecologie se văd în reaua întrebuinţare a mediului înconjurător, care se face în mod abuziv şi provocator de către cei puternici, cărora nu le pasă de lume, ci urmăresc să realizeze imediat interesele economice, politice sau de alt ordin. Mondializarea are consecinţe corespunzătoare şi în alte domenii ale vieţii sociale, cum ar fi internaţionalizarea violenţei, lărgirea prăpastiei dintre bogaţi şi săraci, exploatarea celor săraci, exterminarea celor nedoriţi, ceea ce duce la situaţii imprevizibile. „Punctul culminant al acestui proces negativ este anihilarea omului ca persoana si chiar a adevarului însuşi despre persoană.” Pierderea sensibilităţii oamenilor societăţii contemporane nu este străină de fenomenul globalizării. Globalizarea, însă, nu se întinde numai la nivel macroeconomic, ci pătrunde în toate structurile microsociale, până în însăşi persoana omenească, insuflându-i duhul său distructiv, care este spiritul banului. Acest duh a existat, desigur, şi în trecut. În vremea noastră, însă, a câştigat o autoritate mondială de necontestat. Astăzi, toate se reduc la bani. Patria, religia, conştiinţa, tot ceea ce are sau de care are nevoie omul, chiar şi omul însuşi este apreciat şi cumpărat cu bani. Spiritul financiar paralizează omul din punct de vedere moral şi-l transformă în primitor pasiv al evoluţiilor exterioare. În felul acesta suntem duşi la periferia moralităţii. Merită o atenţie deosebită punctul de vedere al Sfântului Apostol Pavel formulat atunci când, enumerând diferite stări ale păcatului, cum ar fi curvia, necurăţia, patima şi pofta cea rea, se opreşte la iubirea de arginţi socotindu-o drept închinare la idoli (Coloseni 3,5 şi Timotei 6,10). Aceasta înseamnă că prin iubirea de arginţi, omul întrerupe comuniunea cu Dumnezeu şi devine sclavul banului. În felul acesta banul primeşte dimensiuni metafizice. Devine Mamona (Luca 16, 9-13), care se luptă cu Dumnezeu, care robeşte omul şi duce la amoralism. Acest fenomen nu s-a creat pe neaşteptate, ci a fost pregătit prin procese îndelungate, care au fost sistematizate imediat după cel de al II-lea război mondial, prin ideologia dezvoltării economice. Această ideologie a fost pusă în circulaţie în 1948 de preşedintele Statelor Unite ale Americii, Harry Truman, şi a devenit idealul întregii lumi aşa-zise libere. În felul acesta omul este chemat să înainteze spre, sau, mai curând, să adere la o societate nouă, internaţională şi nemărginită, care duce la alienarea persoanei şi a vieţii comunitare. După prăbuşirea sistemelor comuniste totalitare şi dispariţia temerii de un adversar declarat, în restul lumii s-a creat un gol ideologic şi era firesc să se dorească acoperirea sa. Acest gol ideologic se încearcă a fi acoperit prin ideologia globalizării. Societatea ajunge la stadiul în care, nivelează toate diferenţele tradiţionale şi formează omul nou, care, de fapt, numai are nimic sfânt. Însă, pe de altă parte, popoarele care nu sunt sensibile la ideologia globalizării, deoarece au cunoscut mai devreme sistemul ideologic al internaţionalismului comunist, înrudit cu globalizarea, au dorit să se întoarcă la statele naţionale şi la particularităţile lor culturale. Desigur, globalizarea are şi elementele ei pozitive, care nu trebuie ignorate. Ca proces care uşurează apropierea oamenilor unii faţă de alţii, face servicii relaţiilor dintre ei şi anulează separările etnice dintre ei, exprimând cea mai adâncă aspiraţie a firii umane. Din acest punct de vedere nu este numai acceptabilă, ci şi necesară. Împărţirile omeneşti, naţionale, sociale şi de altă natură, constituie, potrivit învăţăturii creştine, stări ale omului căzut în păcat care trebuie depăşite. În situaţia sa ideală omenirea se plasează dincolo de aceste separaţii, aşa cum spune Sf.Apostol Pavel: „Nu mai este iudeu, nici elen, nici sclav, nici slobod; nu mai este nici bărbat nici femeie; şi toţi sunt una în Hristos Iisus” (Galateni 3,28). Această situaţie devine posibilă, însă, numai prin unirea oamenilor la nivel duhovnicesc. De altfel, aceasta este ceea ce propovăduieşte creştinismul. Dimpotrivă, respingerea separărilor fără simultana înălţarea la un nivel duhovnicesc superior, va eroda cu siguranţă unitatea oamenilor şi va da naştere unor tendinţe care dezintegrează comuniunea dintre oameni. Biserica are misiunea de a continua în lume opera Mântuitorului. Ea are rostul de a fi instrument al planurilor lui Dumnezeu în istoria realizării Împărăţiei lui Dumnezeu pe pământ. „Gândirea socială creştină e un nucleu de valori fundamentale, care pot orienta persoanele şi societăţile, atunci când alte motivaţii nu mai sunt eficiente.” 1. New-Age Una dintre mişcările cele mai ameninţătoare pentru creştinism, este New Age. În mare măsură mişcarea este influenţată de ideile Societăţii Teosofice, întemeiată în 1875 la New York de rusoaica Helena Petrovna Blavatsky. New Age încorporează deja mii de organizaţii din lume, având ca prim plan construirea unei ”noi ordini a lumii”. Asemenea „profeţii,” cu un mesaj specific, revendică şi mişcarea New-Age („Noua Eră”), pornind de la premisa că lumea de astăzi nu mai „funcţionează” aşa cum trebuie şi că, în consecinţă, trebuie schimbată. Intre obiectivele propuse de această nouă mişcare, ar fi următoarele: * - înlocuirea vechii ere a „Peştilor” cu cea a „Vărsătorului” (Aquaris), o religie unică şi universală, * - schimbarea cursului istoriei umane actuale, * - restabilirea unităţii om-cosmos, * - o noua viziune despre realitate, * - transformarea omului printr-o aşa numită revoluţie spirituală, * - generalizarea concepţiei holiste, * - revigorarea practicilor esoterice, * - o politică vizionară globală, * -depăşirea procesului de individualizare şi a egoismului care marchează societatea contemporană occidentală, * - reunirea cu sinele cosmic, * - promovarea misticii orientale, * - spiritualitate şi gândire în categorii şi conexiuni cosmice, * - o lume nouă într-o spiritualitate nouă etc. Având în vedere această perspectivă, s-ar putea afirma ca New-Age este de fapt, o mişcare cu un caracter mai degrabă post-modernist. Adeptă a globalismului, „new-age” are concepţiile ecologiste extreme care merg până la solidarizarea şi identificarea cu tot ce este viu, deci şi cu animalele. Asemenea idei provin clar din mistica: hindusă, budistă şi jainistă. Nefiind încă deplin formată, concepţia New Age despre lume şi viaţă are multe asperităţi şi tensiuni interne, şi chiar contradicţii clare. Datorita caracterului ei inerent eclectic, s-ar putea să nu devină niciodată mai matură decât este în acest moment. Sincretismul religios al noii epoci (New Age), promovat uneori chiar de creştini, ameninţă cu dispariţia adevărului persoanei umane, ţintind direct primul nivel, cel teologic. Diferitele religii şi creştinismul sunt percepute şi abordate ca simple mijloace de reglare psihologică a omului. Prin relativizarea creştinismului şi prin încercarea de amestecare a sa cu alte religii şi concepţii religioase, el urmăreşte să facă să dispară adevărul despre Dumnezeu ca Persoană şi despre comuniunea Sa personală cu lumea, ştiut fiind că acesta constituie esenţa creştinismului. Pe de altă parte, globalizarea contemporană, care face parte din sistemul ideologic al adepţilor noii ordini mondiale, ameninţă adevărul despre persoană la nivel antropologic, ducând la dispariţia lui efectivă. Această mişcare vede lumea ca pe un material omogenizat, nesocoteşte principiile, valorile şi particularităţile sale şi consfinţeşte domnia atotputernică a banului. “Era Nouă” (New Age), este tot mai insistent propovăduită de noii prooroci mincinoşi (Matei 24,11; Marcu 13,6) apăruţi mai întâi în spaţiul denumit astăzi “euro-atlantic”, cu alte cuvinte SUA şi Europa de nord-vest anglo-saxonă, stăpânii temporari ai acestui veac. Pentru că se cheamă “nouă” trebuie să ia locul celei vechi, în virtutea dialecticii de tip hegelian optimist, spre progresul spiritului lumii. În momentul de faţă suntem, din punct de vedere astrologic, martorii trecerii de la era peştilor la cea a vărsătorului sub semnul căuia se va instala noua eră. Ne aşteaptă o reinstaurare a atitudinii religioase ce a fost zdruncinată în secolele XIX-XX, prin secularizare şi descreştinare în masă, prin marea apostazie pe care am trăit-o din plin. Ceea ce ni se propune este o re-păgânizare a omenirii sub forma unei religii unitare de tip păgân sincretist. „Bazându-şi în mare măsură speranţa pe modelul evoluţionist-vestigiu al naturalismului occidental o serie de gânditori avangardişti au profeţit venirea unui Om Nou şi a unei Ere Noi.” Aceasta este noua religie – New Age – a globalizării, care are un pronunţat caracter satanist eclectic. Începând cu secolul “luminilor” francmasonice, secolul al XVIII-lea, critica raţionalistă a pus la stâlpul infamiei, amestecând fără discernământ religia, mistica, superstiţia, magia, divinaţia etc, instalând în locul lor societatea secularizată, fenomen, pe care, prin consecinţele sale, îl suportăm şi astăzi pe plan global. Lojile masoneriei de stânga, au impus după 1848 ateismul în diferitele lui variante, marxiştii s-au desprins dând naştere aripii radicale a comuniştilor ce a fost continuată în secolul XX de Lenin, Stalin şi ceilalţi cu consecinţe dezastruoase pentru societatea fostelor state comuniste. Atitudinea religioasă, atât de naturală omului şi societăţii, a fost contestată nu numai de pe poziţiile creştinismului, ci şi ale copilului său degenerat, secularismul de tip iluminist al occidentului secolului al XVIII-lea. În viziunea specialistului suedez în istoria religiilor Nathan Söderblom, în religie, sacrul e mai esenţial ca Dumnezeu. Deci religia nu e re-legarea omului cu Dumnezeu, ci cu orice este considerat a fi sacru. Această trăsătură specifică secularizării duce la consecinţa logică că pot fi şi religii atee. Conceptul de religie se diluează extrem, putând astfel include orice manifestare, cum ar fi de exemplu fotbalul. New Age nu este o religie “privată” pentru acasă, ci una socială. Această observaţie nu-şi are sens decât în cadrul concepţiei secularist-iluministă prezentă în special în SUA, după care religia sau credinţa, în general, aparţin domeniului privat, domeniul public, statul şi societatea declarându-se neutre din punct de vedere religios şi “laice” din punct de vedere confesional. New Age are ca elemente comune cu “spiritualismul” secolelor XVIII-XIX: spirite, ocultism, maeştri spirituali, societăţi esoterice, lumi paralele, evoluţia spirituală, puteri supranaturale, filozofii şi concepţii orientale. De altfel, trebuie menţionat că două dintre credinţele de temelie ale New Age, karma şi reîncarnarea, sunt teozofia occidentală, nu direct din hinduism sau budism. În cadrul acestei mişcări mântuirea se realizeză prin forţe proprii prin trezirea unor puteri supraomeneşti ce se găsesc latent în om, trezire ce se realizează prin diferite tehnici de meditaţie de tip oriental, sau de terapii alternative de sorginte psihologică transpersonală ce modifică funcţiunile creierului (lucru ce se obţine uneori şi prin folosirea drogurilor de tip LSD sau ecstasy). Una din cele mai obişnuite “stări modificate” obţinute prin LSD este pierdere personalităţii. Cel în cauză nu-şi mai percepe eu-ul ca o entitate proprie, ci se pierde în ceea ce Jung numea “conştiinţa oceanică”: o senzaţie că totul e una şi că conştiinţa individuală e o iluzie. Potrivit adepţilor New Age, mântuirea creştină a Peştilor şi-a ratat rezultatele şi menirea drept care este de aşteptat o mult mai mare eficienţă de la zodia Vărsător, aceasta fiind varianta astrologică a utopiilor mileniste. De la sine înţeles este că în acest sistem Judecata de Apoi, raiul şi iadul nu au nici un loc. Mişcarea New Age s-a impus în faţa adepţilor săi cei mai interesaţi cu un nou stil de viaţă. Stilul de viaţă New Age este condus de mai mulţi factori dintre care cei mai răspândiţi sunt: vegetarianisnul şi naturalismul. Pe lângă aceasta adepţii New Age încearcă să-şi elaboreze un cod moral-etic specific, insistând asupra ecologiei şi feminismului. Conceptia New Age despre lume si viaţă este extrem de sincretistă şi eclectică. Ea împrumută câte ceva de la fiecare concepţie majoră despre lume şi viaţă. Deşi ramificaţiile ei mai neobişnuite şi dimensiunile ei mai stranii provin din panteismul oriental şi din animismul antic, legătura ei cu naturalismul îi dă o şansă mai mare de a câştiga convertiţi decât cea cu misticismul oriental mai pur. Asemenea naturalismului, noua conştiinţă neagă existenţa unui Dumnezeu transcendent. Nu există un Domn al universului, decât dacă suntem fiecare din noi. Nu există decât universul închis. Intr-adevăr, el este „populat” de fiinţe de o inteligenţă şi putere „personale” incredibile, iar „conştiinţa umană nu este cuprinsă în craniu.” Dar aceste fiinţe, sau chiar conştiinţa cosmosului, nu sunt deloc transcendente în sensul cerut de teism. Tot din naturalism este împrumutată şi speranţa unei transformări evoluţioniste a omenirii. 2. Bioetica Una din moştenirile pe care ni le-a lăsat secolul trecut (deceniul şase al secolului trecut) este şi bioetica, o ştiinţă cu un imens domeniu de cercetare, dar cu un foarte limitat conţinut. Acest fenomen nu trebuie socotit paradoxal, dacă se are în vedere că ştiinţa bioeticii este chemată să pună de acord cele mai heteroclite păreri cu privire la probleme arzătoare şi contradictorii ale vieţii omeneşti. Ca obiect al bioeticii este socotită întâi de toate cercetarea vieţii umane. De fapt, bioetica se ocupă cu toate problemele morale medicale clasice şi mai noi legate de viaţa umană. Cauza care a generat interesul pentru bioetică este rapida dezvoltare a biologiei şi aplicarea ei în medicină. În felul acesta, bioetica se prezintă ca o extindere a eticii medicale şi are în centrul interesului său problemele care apar prin implicarea biologiei şi aplicarea noii tehnologii medicale în toate procesele legate de naşterea, de creşterea şi de moartea fiinţei umane. Bioetica analizează în special problemele morale care se referă la: A). sterilitatea, reproducerea asistată, însămânţarea artificială, controlul prenatal, controlul naşterilor, întreruperea sarcinii şi cele referitoare la acestea; B). intervenţiile privind păstrarea sau îmbunătăţirea vieţii umane, clonarea, prelevarea şi transplantul de ţesuturi sau de organe; C). abordarea perioadei terminale a vieţii, eutanasia pasivă sau activă şi cele conexe acesteia. „Încercările oamenilor de a se pune în locul lui Dumnezeu schimbând sau „imbunătăţind” creaţia Lui, după voia proprie pot aduce umanităţii, noi poveri şi suferinţe.” Mai precis, analiza problemelor la care ne-am referit constituie obiectul eticii biomedicale, deoarece bioetica se extinde asupra întregii lumi vii şi cercetează legăturile omului cu aceasta. Dar, pentru că etica medicală constituie şi partea cea mai importantă a bioeticii, se foloseşte în mod curent denumirea întregului şi pentru o parte a întregului. Bioetica, încercând să prevină şi să controleze evoluţiile generale generate de dezvoltarea în salturi a biologiei şi tehnologiei medicale, se mişcă aproape exclusiv la nivel impersonal. Ea obiectivează procedurile şi numerotează oameni, încearcă să abordeze stări generale, şi nu persoane şi relaţii interpersonale. Îşi concentrează interesul asupra analizei problemelor de ultimă oră şi se îngrijeşte de abordarea lor la nivel mondial prin principii ultrageneralizate. De aceea, atunci când nu se exprimă în cadrul unei confesiuni religioase sau a unei cosmoteorii, ignoră pe cât se poate concepţiile religioase, metafizice sau de alt ordin privind lumea şi încearcă să se sprijine pe principii şi valori utilitariste, care pot fi acceptate pe o scară mai largă. În felul acesta, în cadrul bioeticii sunt puse în evidenţă următoarele principii: 1. principiul autonomiei; 2. principiul evitării provocării durerii şi suferinţei; 3. principiul binefacerii; 4. principiul dreptăţii. Aceste principii, care sunt interpretate, de obicei din puncte de vedere diferite, se dovedesc în practică foarte elastice şi chiar contradictorii. În plus, astăzi este cunoscută erodarea principiilor şi valorilor morale în societate. Chiar şi cazurile de comportamente împotriva firi, cum ar fi homosexualitatea sunt cunoscute şi acceptate ca normale. Atunci când omul se goleşte de orice particularitate duhovnicească şi se identifică cu funcţiile sale biologice, toate acestea vin de la sine şi sunt considerate normale. Potrivit celor de mai sus, baza cea mai importantă a bioeticii rămâne antropologia pe care se fundamentează medicina de azi. Această antropologie, care este în esenţa ei, străină de cea creştină, este mecanicistă şi unidimensională. O antropologie mecanicistă şi unidimensională este normal să nu poată sprijini o morală reală. Morala este înţeleasă totdeauna ca mişcarea de la a fi, la a fi bun. Când însă, a fi este abordat în mod mecanic şi unidimensional, atunci, a fi bun este pur şi simplu ca o evoluţie mecanicistă şi nu calitativă sau duhovnicească a lui, a fi. Bioetica se înfăţişează, de obicei, ca o morală aflată într-o permanentă curgere şi transformare, impusă de laboratoarele de cercetare, valorificată de factorii politico-economici şi promovată prin informatică şi prin mijloace de comunicare în masă. Bioetica, ca deontologie a globalizării, se leagă nemijlocit de tradiţia creştinismului secularizat occidental şi, mai ales, de morala occidentală. Scopul moralei a fost întotdeauna acela de a-l ajuta pe om să dobândească bune obiceiuri încă de mic. Morala nu vizează însă obişnuinţa ca atare, ci calitatea acesteia. Şi, din nefericire, lucrul acesta tinde să fie uitat. Obişnuinţa este considerată în zilele noastre raţiunea suficientă pentru justificarea oricărei paractici, atunci când aceasta prezintă o oarecare utilitate. Mai ales, atunci când, apar reacţii de ordin moral cu privire la problema aplicării tehnologiei medicale contemporane, tehnocraţii le nesocotesc şi le consideră impedimente secundare, care vor fi înlăturate pe măsură ce oamenii vor dobândi noua obişnuinţă. În paralel, promovarea principiilor şi a poruncilor religioase este caracterizată de reprezentanţii bioeticii laice ca fundamentalism şi, în consecinţă, este desconsiderată sau neluată în seamă. Toate acestea fac, însă, dovada slăbirii conştiinţei morale şi a crizei duhovniceşti profunde în care ne aflăm. S-a ajuns astfel la situaţia în care, astăzi, bioetica tinde să înlocuiască morala clasică ce are drept obiect principal viaţa personală şi relaţiile interpersonale dintre oameni. De altfel, dislocarea reală a moralei a început mult mai înainte, în mediul teologic, prin detaşarea ei de spiritualitate şi, în continuare, prin autonomizarea şi promovarea aproape exclusivă a unei morale sociale. Astfel, morala socială se afirmă în occident încă de la mijlocul secolului trecut, iar mai târziu interesul teologilor occidentali preocupaţi de morală s-a concentrat aproape exclusiv asupra bioeticii. Aceasta apare deja într-un spaţiu mai extins, ca morală a globalizării, adică o morală care încearcă să apropie oamenii cu tendinţe şi mentalităţi diverse privitoare la problemele pe care le ridică aplicaţiile medicinii contemporane şi biologiei şi să promoveze omogenizarea criteriilor pentru abordarea acestor probleme. În paralel, se cultivă şi ideea că viaţa morală a omului este determinată de biologi. Este o morală cu caracter legalist, aşa cum este şi morala occidentală, care subzistă ca bază a acesteia. Şi principiile generale pe care le propune nu constituie, în ultimă instanţă, puncte de convergenţă pentru oameni, ci trambuline pentru lansarea contradicţiilor dintre indivizi. Sunt asemănătoare cu principiile aşa-zisei morale sociale, care pot fi interpretate şi aplicate în funcţie de dorinţele şi interesele celor puternici. Prin regula de aur: „Toate câte vreţi să vă facă vouă oamenii, faceţi şi voi lor asemenea” ( Matei 7,12), omul este chemat să se pună pe el însuşi în locul celuilalt şi să acţioneze faţă de el, aşa cum ar dori să acţioneze acela faţă de sine. Cu alte cuvinte, regula de aur se adresează persoanei umane şi se pune în lucrare, prin înţelegerea şi solidaritatea faţă de aproapele. Ea cultivă apropierea şi exclude izolarea, construieşte unitatea şi înlătură dezbinarea. Nu se întâmplă acelaşi lucru şi cu principiile bioeticii. Ba, mai mult, se ajunge la contrariu. Absolutizarea primului principiu al bioeticii, principiul autonomiei nu-i apropie pe oameni, ci îi izolează, nu-i uneşte ci îi separă. „Degenerarea păcătoasă a naturii omeneşti este biruită prin eforturi spirituale.” Desigur, acest principiu pare că respectă particularitatea fiecăruia. Însă, acest respect se dovedeşte, prin natura lucrurilor, a fi o himeră, deoarece este imposibil să se propună principiul autonomiei individului atâta vreme cât societatea are nevoie de unitate şi nu are pe ce să o fundamenteze. Dacă individul este absolutizat, dispare comuniunea, societatea. De aceea, cei puternici propun de fiecare dată poziţia lor arbitrară drept factor unificator al societăţii. Legile vin să limiteze acest arbitrariu. Dar, la nivelul moralei, absolutizarea autonomiei şi confruntarea ei cu orice idee sau valoare colectivă, duce la confuzie şi incoerenţă. Este normal ca în Biserica Ortodoxă, problemele referitoare la bioetică să se încadreze în preocuparea moralei creştine. „Conştientă de responsabilitatea ei pentru destinul lumii, Biserica Ortodoxă este profund îngrijorată de problemele generate de civilizaţia contemporană.” De altfel, învăţătura morală a Bisericii s-a confruntat încă de la început cu probleme bioetice precum avorturile şi eutanasia. Astfel, abordarea problemelor bioetice, ca şi a celor morale, trebuie să se sprijine pe antropologia şi cosmologia creştin-ortodoxă. Trebuie să vadă problemele sale din perspectiva îndumnezeirii omului şi a înnoirii omului în Hristos. O premisă fundamentală a comportamentului moral al omului este aceea că omul nu este cauza existenţei sale, ci fiinţa sa este darul divin. Atunci când omul nu are această conştiinţă, este normal să treacă dincolo de limitele sale şi să se autodivinizeze. De altfel, principiul călăuzitor al moralei creştine este principiul ipostatic, sau principiul persoanei, din care izvorăsc sensul şi funcţionalitatea celorlalte principii speciale şi metodologia moralei şi vieţii sociale. Persoana umană nu este un dat static, ci o devenire dinamică. Aceasta începe din momentul conceperii sale şi se continuă la infinit, iar infinitul pentru creştinism nu este impersonal sau suprapersonal, ci este Persoană. Mai precis, este treime de Persoane, este Sfânta Treime. În fine, naşterea şi evoluţia omului presupun şi exprimă comuniunea. Persoana nu poate fi concepută ca un individ izolat deoarece nu există decât în comuniune. Iar adevărata comuniune se realizează întotdeauna în comuniunea divino-umană care este Biserica. În faţa pericolului îngropării omului sub grămada genelor sale, morala creştină prezintă perspectiva nelimitată a desăvârşirii şi a îndumnezeirii acesteia. Morala creştină este cultivată şi se dezvoltă în persoana umană. Caracterul prosopocentric al acesteia nu este, desigur, în acord cu concepţiile care domină bioetica. Rapida dezvoltare a tehnologiilor biomedicale, care au invadat viaţa omului contemporan, şi imposibilitatea de a da un răspuns la provocările acestor probleme, cadrele medicale traditionale au o serioasă îngrijorare pentru societate. Încercările oamenilor de a se pune în locul lui Dumnezeu schimbând sau încercând să „îmbunătăţească” creaţia Lui, după voia şi părerea lor proprie pot aduce umanităţii neajunsuri majore, cum am mai spus. Dezvoltarea tehnologiilor biomedicale a depăşit cu mult interpretarea consecinţelor spiritual-morale şi sociale posibile ale aplicaţiilor lor necontrolate, pentru că la un moment dat, nu pot să mai controleze consecinţele acestor nesăbuinţe; ceea ce nu poate să nu provoace Bisericii, o profundă îngrijorare. Formulându-şi atitudinea faţă de problemele de bioetică, atât de larg dezbătute în lumea contemporană, în primul rând cele legate de acţiune asupra omului, Biserica contraatacă cu argumente scripturistice începând de la ideile despre viaţă întemeiate pe Revelaţia dumnezeiască şi pentru care aceasta (viaţa), e un dar preţios al lui Dumnezeu, pentru om, de la libertatea inalienabilă şi demnitatea asemănării cu Dumnezeu a persoanei umane chemate „la răsplata chemării de sus a lui Dumnezeu întru Hristos Iisus” (Flp 3,14), la atingerea desăvârşirii Tatălui ceresc (Mt. 5,48) şi la îndumnezeire, adică la părtăşia firii dumnezeieşti (2 Ptr. 1,4).De fapt, bioetica se ocupă cu toate problemele morale, medicale, clasice şi mai noi, legate de viaţa umană. „Diferitele religii si creştinismul sunt percepute şi abordate ca simple mijloace de reglare psihologică a omului.” În felul acesta, bioetica se prezintă ca o extindere a eticii medicale şi are în centrul interesului său problemele care apar prin implicarea biologiei şi aplicarea noii tehnologii medicale în toate procesele legate de naşterea, de creşterea şi de moartea fiinţei umane. Bioetica, încercând să prevină şi să controleze evoluţiile generale generate de dezvoltarea în salturi a biologiei şi tehnologiei medicale, se mişcă aproape exclusiv la nivel impersonal. Bioetica se înfăţişează, de obicei, ca o morală aflată într-o permanentă curgere şi transformare, impusă de laboratoarele de cercetare, valorificată de factorii politico-economici şi promovată prin informatică şi prin mijloace de comunicare în masă. Nu pregetă să accepte avorturile ca mijloace terapeutice sau să facă servicii eugeniei, promovând astfel rasismul. „Biserica vede larga răspândire şi justificarea avortului în societatea contemporană ca pe o ameninţare a viitorului umanităţii şi un semn clar al degradării ei morale.” „Sistemele pragmatiste au de asemenea o viziune utilitaristă asupra moralei: numai ceea ce se dovedeşte în practică a fi folositor poate fi considerat bine.” Idealul dezvoltării economice se transformă în trambulină a autodistrugerii. „Providenţa conservă şi conduce lumea şi în stare de păcat. Aceasta înseamnă că lumea nu e compromisă şi nu va fi dusă la distrugerea totală de forţa răului, ci ea îşi păstrează valoarea în faţa lui Dumnezeu şi poate să fie conservată de El într-o stare în care omenirea poate fi condusă de fapt spre această ţintă.” CAP.II. COMUNIUNE ŞI GLOBALIZARE Fenomen social total, cum am mai spus, globalizarea nu are analogie cu nimic din trecut şi reprezintă o realitate care sfidează toate paradigmele sociale şi mentale cunoscute până acum, o gigantică mutaţie civilizaţională care traumatizează societăţile şi intimidează inteligenţele, manifestându-se pritr-o ruptură tot mai evidentă atât cu ierarhiile de valori ale culturilor tradiţionale, cât şi cu valorile modernităţii occidentale „clasice” faţă de care apare ca o neliniştitoare şi inclasabilă post-modernitate. Subcap. II.1. Comuniunea în lume a creştinilor ortodocşi „Mărturisirea credinţei în Iisus Hristos şi încercarea de a aduce şi pe alţii în această stare de mărturisitori şi trăitori ai credinţei în Hristos ne arată că întreaga viaţă a Bisericii, ca şi a fiecărui mădular al ei, este străbătută de această aşteptare a proslăvirii de la sfârşitul veacurilor.” Hristos este sacramentul sau Taina originară şi darul culminant al lui Dumnezeu oferit oamenilor, prin care s-a realizat răscumpărarea sau mântuirea neamului omenesc şi îndumnezeirea oamenilor care participă prin Biserică la Taina supremă, Hristos. „În Hristos, Fiul lui Dumnezeu întrupat, Dumnezeu însuşi se coboară şi ia forma de dar care se dăruieşte credincioşilor cu infinitatea iubirii Sale în chip uman, în maxima apropiere şi intimitate, în care omul a găsit nu numai mântuirea, ci şi puterea aceste mântuiri”. „Omul credincios se mântuieşte întrucât se uneşte cu Hristos şi repetă drumul Lui, pentru mântuirea sa, prin Sfintele Taine. Iar această trăire a lui Hristos şi cu Hristos, în Duhul Sfânt şi trecerea prin toate câte a trecut El, cu ajutorul Sfintelor Taine, se realizează numai în Biserică căci aici lucrează Hristos prin Duhul Său, revărsând viaţă dumnezeiască asupra Bisericii şi asupra mădularelor ei. Căci Dăruitorul suprem s-a făcut darul către noi în formă umană”. „Orice persoană se poate dărui la nesfârşit, într-o continuă noutate. Totuşi nu într-o plenitudine continuă. Fiul lui Dumnezeu, făcându-se om devine persoană umană care ni se dăruieşte într-o maximă intimitate cu plenitudinea Sa în mod continuu, în mod neştirbit. Dacă nu putem primi continuu această plenitudine, aceasta se datoreşte neputinţei noastre de a o primi mereu în infinitatea ei. Dar, cu toată această neputinţă a noastră, noi simţim continuu în Hristos o iubire fără scădere, fără pată, fără lipsuri”. Fiul lui Dumnezeu, logosul a devenit Noul Adam, Care prin întrupare a dat naştere unei existenţe, unei lumi noi, perceptibile la început numai Apostolilor şi primelor comunităţi creştine, iar pe urmă iudaismului şi lumii elenistice. „Creatorul acestei lumi noi, religioase şi spirituale, Hristos, se afla şi se află în interiorul şi în centrul acestei ere pe care El o însufleţea şi o însufleţeşte prin viaţa Sa, o conducea şi o conduce prin Duhul Său şi o făcea şi o face să crească prin puterea Sa; iar cetăţenii cei noi numiţi <sfinţi>, convertiţi dintre evrei sau dintre păgâni, deveneau la rândul lor misionari graţie faptului că fuseseră martori direcţi ai prezenţei şi ai lucrării lui Hristos, şi se socoteau a fi: <teofori, hristofori, pnevmatofori>, care vor să aducă acest lucru la cunoştinţa tuturor.” Legată de credinţa în Înviere, mărturia că Iisus este Domnul constituie însăşi temelia mântuirii noastre: „Dacă mărturiseşti cu gura ta că Iisus este Domnul şi crezi în inima ta că Dumnezeu L-a învat pe El din morţi, vei fi mântuit.”(Romani 10, 9). In general, o spiritualitate adevărată e o spiritualitate vie, care angajează toată fiinţa omului. Ca atare, ea este alimentată de o comuniune în rugăciune şi de manifestare a identităţii de credinţă între mai mulţi. Numai această comuniune încălzeşte viaţa spirituală a fiecăruia. O spiritualitate urmărită de unul singur se răceşte, se usucă, devenind mai mult o cugetare teoretică ce angajează doar mintea, şi aceasta din când în când. De spiritualitate ţine în mod necesar comuniunea. „Hristos realizează concentrarea şi unirea noastră în Sine prin Duhul Sfânt. Acesta ne face pe noi una cu El, întrucât, coborât Duhul Sfânt asupra Lui ca om, ne devine comun tuturor celor ce ne ataşăm Lui prin credinţă”. Viaţa fiecăruia sporeşte în legătură cu alţii, îi vine de la alţii. Spiritualitatea aceasta vie, care cuprinde întreaga fiinţă umană, şi este alimentată de comunicarea cu alţii, creând comuniunea, comuniune ce se întreţine în creştinism prin Sfânta Liturghie. Spiritualitatea primeşte în Sfânta Liturghie ortodoxă o pecete proprie. Comuniunea realizată între credincioşi în ambianţa Sfintei Treimi este una cu Impărăţia Sfintei Treimi, în care nu sunt supuşi şi stăpâni, ci toţi sunt fraţi între ei, pentru că sunt fii ai Tatălui ceresc şi fraţi ai Fiului Lui, făcut om pentru veci şi unit cu ei, fiind Cel jerfit pentru ei. Iubirea dintre persoanele Sfintei Treimi se împărtăşeşte şi altor persoane. In atmosfera spirituală a Sfintei Liturghii se prelungeşte atmosfera Noului Testament, trăită în preajma Mântuitorului de Sfinţii Apostoli. Mântuirea este identificată atât în Liturghie, cât şi în Noul Testament cu calitatea de membru al Impărăţiei Sfintei Treimi. Cine rămâne în izolare, şi nu trăieşte în comuniunea Impărăţiei, care pe pământ are forma Bisericii, trăind în gradul suprem în Liturghie, nu are parte de mântuire. Toţi suntem datori să ne mântuim, iar adevărul duce la mântuire. O omenire risipită şi tulburată de tot felul de lupte, nu este o omenire mântuită. Am văzut că Impărăţia Tatălui este făgăduită de Hristos celor ce vor ajuta pe cei lipsiţi şi asupriţi (Mt.25,34), pe când cei nemilostivi sunt trimişi în focul veşnic menit celor răi sau egoişti, spre care s-au pregătit prin egoismul lor (Mt.25,41). Starea aceasta nu este o stare de împărăţie sau de comuniune, ci de însingurare. De aceea "un bogat cu greu va putea să intre în Impărăţia cerurilor" (Mt.19,23), care este comuniune în dragoste. Liturghie înseamnă în greceşte slujire comună adusă lui Dumnezeu Cel în Treime, a lui Dumnezeu al comuniunii. Creştinismul se distinge de orice religie şi filosofie prin faptul că e religia dragostei. Ortodoxia, moştenind bogata tradiţie pătrunsă de marile taine ale dogmelor trinitare şi hristologice, are o structură spirituală proprie, preocupată îndeosebi de realităţiile vieţii spirituale şi de raporturile ei interumane. Viaţa Sfintei Treimi, îndreptată spre lume prin Întruparea Fiului lui Dumnezeu, a coborât, în interiorul existenţei create a lumii o viaţă nouă – o realitate superioară, de conţinut dumnezeiesc: Împărăţia lui Dumnezeu. Ea a apărut din adâncurile vieţii intradivine a Sfintei Treimi prin Întruparea lui Dumnezeu Cuvântul, în persoana Domnului nostru Iisus Hristos, fiind destinată să oglindească şi să realizeze, prin firea creată a omului ridicat în comuniune cu Hristos, o viaţă pătrunsă de dumnezeiesc. Această comuniune de viaţă cu Hristos în Biserică, este ca o unitate organică, având ca model şi izvor comuniunea Sfintei Treimi, în care găsim însuşi principiul tainic al vieţii. În comuniunea începătoare cu Sfânta Treime prin unirea lor euharistică cu Hristos şi deci prin înfierea lor, care-i face asemenea Fiului, ei trăiesc, dacă voiesc, în arvună, ca părtaşi la Ea. Comuniunea Sfintei Treimi este izvorul suprem şi necesar al celor trei valori mai înalte ale existenţei: persoana, dragostea şi veşnicia lor. Împărăţia Sfintei Treimi, sau comuniunea în ea, se trăieşte în Sfânta Liturghie nu numai între cei prezenţi, ci şi cu toţi cei alipiti de Hristos, ca Biserică, fie că sunt trăitori în prezent, fie că au trecut la cele veşnice. Dragostea, ca atribut al persoanei îi vede continuîndu-şi viaţa în veci şi pe cei adormiţi. Aceasta comuniune de viaţă cu Hristos în Biserică este ca o unitate organică, având ca model şi izvor comuniunea Sfintei Treimi, în care găsim însuşi principiul tainic al vieţii. Mântuitorul învată că mai presus de orice, dragostea, este aceea care întemeiază cea mai puternică comuniune omenească: "Să vă iubiţi unii pe alţii cum v-am iubit Eu" (Ioan XIII, 34). Iubirea este comuniunea propriei fericiri intratrinitare. Ea se face prin deschiderea spre lume, prin dăruire totală a Tatălui ceresc către creaturile Sale. Cel dintâi bun dăruit de Dumnezeu oamenilor, din iubire, a fost însăşi viaţa, existenţa lor prin creaţie. Cel mai de preţ bun împărtăşit de Dumnezeu oamenilor este însă, adevărul mântuitor. Adevărul este iubire. Adevărul este rezultatul comuniunii. Iubirea împărtăşită câştigă o intensitate crescândă şi împărtăşeşte adevărul. Pentru împărtăşirea lui, Dumnezeu însuşi S-a întrupat după ce vorbise în multe feluri şi de nenumărate ori omenirii. Dar, revelarea adevărului mântuitor, a coincis cu descoperirea iubirii însăşi, în jertfa cea mai presus de orice cuvânt. Atunci au înţeles oamenii că „Dumnezeu este iubire” (I Ioan,4,8). Iubirea nu se poate manifesta decât într-o comuniune de două sau mai multe persoane. De aceea numai Dumnezeul creştinilor se poate numi iubire, fiindcă numai El e comuniune intratrinitară a unor eu-uri desăvârşite. Contrariul iubirii este egoismul. Dumnezeu l-a osândit creând lumea, pentru a-i împărtăşi din iubirea proprie. L-a osândit la întrupare, pe cruce, la revărsarea oceanului de haruri în ziua Cincizecimii, când a făcut pe oameni părtaşi propriei vieţi dumnezeieşti. „Înălţarea la ceruri a constituit îndumnezeirea supremă a omenirii Lui, care înseamnă suprema sensibilizare şi transparenţă a acesteia pentru Tatăl ceresc (de fapt pentru întreaga Sfântă Treime) şi pentru oameni.” Harul este expresia iubirii lui Dumnezeu faţă de noi. Comuniunea înseamnă mai mult decât o asociaţie morală sau spirituală. Ea reprezintă o unire cu Hristos, prin Taina Botezului. Comuniunea înseamnă unirea spirituală pe care o produce iubirea. "Cine rămâne în dragoste, rămâne în Dumnezeu şi Dumnezeu rămâne în El" (Ioan XIII,34). Ideea centrală a invăţăturii Mântuitorului, – aceea a împărăţiei lui Dumnezeu – ne oferă primele trăsături ale acestei vaste şi divine comuniuni care reuneşte într-o intimă comuniune de viaţă şi de acţiune toate creaturile care conlucrează cu harul sfinţitor. Această împărăţie spirituală care apare pe pământ cu Hristos, întemeietorul şi Conducătorul ei, are drept scop realizarea comuniunii perfecte între credincioşi întreolaltă şi între credincioşi şi Dumnezeu. Comuniunea nu e o stare, ci o mişcare care se aprofundează şi se extinde, un proces de asimilare şi de reciprocă dăruire în continuă creştere, o relaţie vitală de împlinire reciprocă. Ea se hrăneşte continuu din împărtăşirea cu Hristos. Legătura dintre noi şi Hristos este atât de puternică, atât de adâncă, încât dezlipirea unui membru de la trup întristează întreg trupul. Noi ne împărtăşim din acelaşi şi cu toţii devenim aceeaşi. Ceea ce ne face ca să fim un singur trup cu Hristos este împărtăşirea euharistică în cadrul Bisericii, căci Biserica – după Cincizecime – este acolo unde se celebrează Euharistia, unde toţi se integrează în Hristos. Comuniunea creştină constă într-o relaţie dublă; relaţia între creştini unii cu alţii şi relaţia între creştini şi Hristos. Comuniunea mai este acordul tuturor credincioşilor în adeziunea pozitivă, interioară şi exterioară, la toate adevărurile definite de către Biserică, adeziune totdeauna însoţită de voinţa formal exprimată înainte de a accepta toate definiţiile ulterioare. „In fiecare Sfântă Liturghie înaintăm spre Impărăţia Sfintei Treimi, care va dura în veci şi în care Impăratul ne este Tată şi Fiul Impăratului, Frate, iar noi, uniţi cu Ei în Duhul Sfânt. Inaintăm în ea şi trăim tot mai mult în ambianţa ei duhovnicească. Darul cel mai de preţ pe care ni l-a făcut Hristos după ce S-a înălţat la Tatăl, este Biserica, Biserica cu Sfintele ei Taine lucrătoare prin Duhul Sfânt asupra noastră, dându-ne viaţa în comuniune cu Treimea cea Sfântă. „Biserica este viaţa de comuniune a Persoanelor Sfintei Treimi extinsă în umanitate şi comuniunea de iubire şi de viaţă a oamenilor cu Dumnezeu, datorită lui Hristos, Logosul întrupat al Tatălui, care a coborât această viaţă de comuniune a lui Dumnezeu în umanitate şi a ridicat pe oameni la această viaţă de comuniune şi îi meţine în această comuniune prin Duhul Său.” E Impărăţia deplinei comuniuni în dragoste, în care nimeni nu e rob, şi nimeni stăpân, ci toţi fraţi întru Domnul Iisus Hristos şi fii ai Tatălui bunătăţii şi puterii supreme, eliberaţi de toate patimile egoiste care ne despart.” Nici politeismul care separă pe zei, nici mahomedanismul care propovăduieşte monoteismul rigid, nu revelează adevărata iubire. Dintre toate confesiunile creştine, Biserica Ortodoxă este cea carea urmărit realizarea acestui ideal în concepţia sa comunitară despre viaţa creştină. Nici individualismul protestant, nici cel romano-atolic întruchipat în papa şi continuat prin izolarea ierarhiei, de credincioşi, nu urmăresc acest ideal. Numai Biserica noastră trăieşte în comuniunea iubirii: „Să ne iubim unii pe alţii, ca într-un gând să mărturisim, pe Tatăl, pe Fiul şi pe Sfântul Duh”. Subcap. II. 2. Temeiul trinitar al comuniunii Dumnezeu, sursa supremă a iubirii, nu poate fi conceput ca o persoană singulară, ci ca o comunitate de Persoane în desăvârşită unitate. Invăţătura creştină despre o treime de Persoane într-o unitate de fiinţă e singura care poate constitui baza unei spiritualităţi desăvârşite a omului, înţeleasă ca o comuniune deplină cu Dumnezeu în iubire, fără pierderea lui în ea. Ortodoxia a preferat, cu deosebire în perioada sfinţilor părinţi şi în scrisul marilor trăitori ai unirii cu Dumnezeu, să folosească termenii de „viaţă în Hristos, de viaţă în Duh, de viaţă duhovnicească, de viaţă în Dumnezeu,” pentru viaţa creştinului în unire cu Dumnezeu. Datorită conceptului său filosofic raţional despre Dumnezeu, care introduce o distanţă între Dumnezeu şi om, raportul teologiei catolice în legătură cu comuniunea este foarte neclar. Noi nu putem cunoaşte relaţiile şi viaţa interioară a Sfintei Treimi, spune Maxim Mărturisitorul, fără a intra în comuniune perfectă cu Dumnezeu, fără a ne împărtăşi de viaţa dumnezeiască. Astfel intraţi în viaţa divină, noi trăim după modelul Sfintei Treimi şi suntem copărtaşi cu Iisus Hristos, Care ne-a înlesnit această stare. Unirea la care suntem noi chemaţi nu este nici ipostatică, cum este unirea naturii umane a lui Hristos cu natura Sa divină, nici substantială cum este ea pentru cele trei persoane divine, ci este o comuniune cu Dumnezeu prin energiile Sale, sau o comuniune prin har, făcându-ne să participăm la viaţa divină, fară ca natura noastră să devină natura lui Dumnezeu. „Numai un Dumnezeu personal, care este izvorul suprem şi inepuizabil al iubirii şi care îl consideră pe om tot persoană, îl preţuieşte ca atare pe om şi vrea să-l ridice în acest dialog al iubirii, dar fără a-i anula libertatea de voinţă, deci numai dacă omul voieşte.” Comuniunea bisericească este chemată să reproducă, în existenta sa, realitatea divină. Omul nu în singurătate, ci în comun a primit porunca de a deveni Dumnezeu după har, iar comuniunea bisericească este o imitaţie a vieţii divine. Astfel, comuniunea credincioşilor, sau Biserica, este alcătuită după imaginea comuniunii absolute a Sfintei Treimi. Această comuniune este realizată de către Sfântul Duh. Duhul Sfânt este acela care dă Bisericii caracterul de comuniune, de unitate, de întreg. Duhul Sfânt se dă în Biserică pentru slujirea comunităţii şi nu a individului. Duhul Sfânt face ca fiecare din noi să avem dorinţa de a ne depăşi, de a fi în celălalt, de a-l avea pe acela în noi, fără a ne confunda unul cu altul. Duhul Sfânt ne adună pe unul cu celălalt, El nu e numai un dar, între unul şi altul, ci este legătura vie. Duhul Sfânt este principiul unităţii, al sobornicităţii, al comuniunii în Biserică, creator şi susţinător al întregului în care părţile nu sunt anulate, ci sunt vii şi trăiesc împreună în comuniune deplină. Cine păcătuieşte, păcătuieşte singur, dar nimeni nu se mântuieşte singur. Cel ce se mântuieşte, se mântuieşte în Biserică, anume ca membru al ei şi în comuniune cu toate celelalte membre ale ei. Dacă cineva crede, el se află în comuniunea credinţei, dacă iubeşte este în comuniunea iubirii, dacă se roagă este în comuniunea rugăciunii. In Biserică, privită ca o comuniune, intră toţi credincioşii. Această Biserică se cunoaste cu ajutorul credinţei. Ea este nu numai ca o calitate, sau o experienţă, ci şi ca o cantitate, ca unitate a tuturor, ca viaţă unică şi integrală, ca sobornicitate după modelul uniunii celor trei persoane divine. Această unitate se manifestă în dragoste, şi prin dragoste, şi ea există datorită participării la viaţa divină şi unică a Bisericii. "Să ne iubim unii pe altii, ca într-un gând să mărturisim..." proclamă Biserica în timpul Sfintei Liturghii. Aceasă viaţă de comuniune, această unitate a Bisericii se revelează ochilor duhovniceşti, ochilor iubirii, nu ca o unire exterioară de genul celor ce le intâlnim în orice societate omenească, ci ca principiul prim şi misterios al vieţii. „Această dăruire a Sfintei Treimi nu poate fi trăită şi cugetată fără energiile dumnezeieşti necreate în grade mereu sporite, căci Fiinţa însăşi este o energie comunicată, dar pe care noi nu o putem trăi ca fiinţe finite decât foarte puţin, deoarece energia ce ni se comunică este infinită.” In Biserică, în comuniune, fiecare om trăieşte din viaţa întregii umanităţi, devenită Biserică. In acest fel fiecare om este umanitate. In această comuniune care e Biserica nu intră numai neamul omenesc, ci şi adunarea îngerilor are face parte din ea deopotrivă. Comuniunea noastră în Biserică, prin Fiul lui Dumnezeu, devine cu atât mai mare cu cât El a unit din nou lucrurile pământeşti şi cele cereşti, cu cât El a distrus zidul de separare dintre lumea îngerilor şi a oamenilor. Omul devine o fiinţă universală, viaţa lui în Dumnezeu îl uneşte cu viaţa întregii creaţii prin legăturile iubirii cosmice. Caracterul de comuniune al Bisericii constă nu numai din forma istorică şi de organizare a comunităţii bisericeşti, ci şi în caracterul ei de Trup tainic al Domnului, de împărăţie a lui Dumnezeu. De acest caracter trebuie să se ţină seama în răspunsul la intrebarea: care sunt elementele ontologice şi spirituale care fac posibilă o identitate dintre Biserică şi comuniune ?. La baza ideii de comuniune a Bisericii in Ortodoxie stă însuşirea ei, de Trup tainic al Domnului, de Biserică sobornicească sau de Biserică euharistică. Acestea pot fi considerate premisele sau sursele ideii de comuniune a Bisericii.Orice interpretare a Bisericii facută potrivit cu principiul comuniunii are o importanţă deosebită, deoarece aceasta dezvăluie cu mai multă claritate structura de comuniune a Ortodoxiei, caracterul ei ecumenic, conciliar şi comunitar. Comunitatea treimică a Persoanelor dumnezeieşti, structura dinamică a iubirii nesfârşite, nu este o iubire uniformă a celor trei Persoane între Ele ci o iubire de Tată, de Fiu şi o comunicare ipostaziată între Ele, în Persoana Duhului Sfânt. Afecţiunea unui Tată desăvârşit faţă de un Fiu desăvârşit este altceva decât o afecţiune pur şi simplu între o persoană şi altă persoană în general. Tatăl iubeşte pe Fiul cu o simţire părintească infinită, mângâindu-L cu sensibilitatea nesfârşită a unui Tată desăvârşit. Fiul răspunde acestei iubiri părinteşti cu simţirea fiiască a celui ce se simte mângâiat de Tatăl desăvârşit. Sensibilitatea Tatălui faţă de Fiul ia chipul ipostatic mângâietor al Duhului Sfânt. Tatăl Se bucură împreună cu Duhul, de Fiul. „Această dăruire a Sfintei Treimi nu poate fi trăită şi cugetată fără energiile dumnezeieşti necreate în grade mereu sporite, căci Fiinţa însăşi este o energie comunicată, dar pe care noi nu o putem trăi ca fiinţe finite decât foarte puţin, deoarece energia ce ni se comunică este infinită.” El răspunde cu sensibilitatea Lui filială, provocată şi de Duhul Sfânt, dar fără ca sensibilitatea Lui filială, să se confunde cu sensibilitatea paternă, sau să ia forma unui al patrulea ipostas, căci acesta ar deschide seria unei înmulţiri la infinit a Ipostasurilor dumnezeieşti. Duhul aduce în creaţiune viaţa şi iubirea intertreimică, ridică creaţiunea în planul iubirii intertreimice şi al îndumnezeirii. Epicleza Duhului Sfânt în Euharistie, nu are numai scopul să prefacă exterior pâinea şi vinul în trupul şi sângle Domnului, ci să introducă viaţă dumnezeiască în creaţiune. „Epicleza constitue momentul central al jertfei euharistice. În câteva cuvinte exprimă la un loc esenţialul miracolului euharistic, şi anume: coborârea Duhului peste Biserică şi peste Darurile puse înainte şi transformarea lor în Trupul şi Sângele lui Hristos”. Epicleza euharistică este Cincizecimea euharistică, spune Nicolae Cabasila prin cuvintele inspirate: „În comuniune(au Cénacle), Biserica a primit pe Duhul Sfânt după înălţarea lui Hristos la Cer. „Acum, ea primeşte darul Duhului Sfânt după ce Darurile sfinţite au fost primite pe altarul ceresc; Dumnezeu, care a primit cu plăcere aceste daruri, ne trimite în schimb pe Duhul Sfânt, cum a zis: „căci Mijlocitorul este acelaşi astăzi ca şi atunci, şi acelaşi Duh Sânt” Această posibilitate este dată de Sfânta Treime prin una din Persoanele ei: Logosul sau Cuvântul Lui Dumnezeu care se face om la „plinirea vremii”. Biserica este opera Duhului şi structura sa este fundamental harismatică. Aceste daruri multiforme ale Duhului dau naştere ministeriilor şi slujirilor diferite şi complementare, permanente sau ocazionale, spontane sau instituţionale care sunt cerute pentru că într-un loc dat, Biserica să existe, să împlinească slujirea lumii, să dea mărturie şi să se edifice ca comunitate a iubirii frăţeşti. „Repartiţia concretă (a darurilor) este în funcţie de nevoile comunităţii, precum şi de situaţiile umane în sânul cărora ele se găsesc plasate.” Biserica Răsăriteană nu vede conceptualul, ci procesul însuşi, realitatea religioasă. Pentru ea nu prefacere este aceasta, ci îndumnezeirea ceaturii. In adâncurile Duhului se săvârşeşte unirea între Dumnezeu şi lume. Prin Duhul Sfânt noi sântem ridicaţi în lumea dumezeiască, sau lumea dumnezeiască pătrunde în noi. Aceasta ne preschimbă, cu aceasta începe lucrarea îndumnezeirii noastre. „Noi fără Duhul suntem străini şi depărtaţi de Dumnezeu. Iar prin împărtăşirea de Duhul ne unim cu dumnezeirea. „Sfântul Duh este cel care pătrunde Bisrica cu prezenţa Sa, cu frumuseţea, cu adevărul, cu lumina, cu bucuria Sa, astfel încât această bucurie, această lumină, această sfinţenie să se reverse în lume şi să strălucească în întuneric”. a). Reflectarea comuniunii trinitare în Biserică. Biserica nu este o instituţie religioasă intermediară între credincioşi şi Dumnezeu, un eveniment supranatural în istorie. „Biserica fiind locul, spaţiul existenţial unde se săvârşesc şi se administrează Tainele, caracerul de mister al Bisericii se manifestă prin excelenţă în sacramente, iar organismul interior şi supranatural al Bisericii se edifică prin sacramente şi în raport cu ele”. Biserica este organismul spiritual în care Dumnezeu este prezent şi lucrează în istorie, Trupul tainic al lui Hristos în care credincioşii îşi însuşesc energiile divine, într-un proces continuu de îndumnezeire şi de comuniune cu lumea. Astfel, în Biserică se restabileşte şi se desăvârşeşte creaţia după modelul vieţii inter-trinitare care este o unitate perfectă, de natură şi o îmbinare între unitate şi pluri-personalitate. Aspectul de comuniune al Bisericii se sprijină şi pe faptul că omul creat după chipul lui Dumnezeu este un subiect care manifestă fiinţial, o intenţie spre comuniune. Intrarea noastră în viaţa de comuniune treimică este opera lui Iisus Hristos, care este un centru în care intenţionalitatea după comuniune are intensitatea supremă, şi a Duhului Sfânt care este Duhul comuniunii. In comuniunea din Biserică se reflectă şi se validează modul de a fi şi lucrarea realităţii ultime a Sfintei Treimi. Iubirea treimica este modelul iubirii dintre creştini. Relaţiile trinitare divine sunt un model al relaţiilor dintre oameni în Biserică şi o putere care produce şi adânceşte aceste relţii. În viaţa Bisericii este împletită viaţa Sfintei Treimi. Mântuitorul se roagă Tatălui înainte de patimi ca toţi să fie una „după cum Tu, Părinte, întru Mine şi Eu întru Tine, aşa şi aceştia în Noi să fie una, ca lumea să creadă că Tu M-ai trimis” (In. 17, 21). În puterea Duhului Sfânt, Tatăl comunică Fiului natura Sa şi Fiul, tot în Duhul Sfânt, o reîntoarce Tatălui. Pe această cale a naturii – comuniune, Părinţii Bisericii au rămas credincioşi cuvintelor Mântuitorului care se roagă Tatălui ca toţi să fie una, „precum Tu, Părinte, întru Mine şi Eu întru Tine”. Căci altfel, tot aşa de bine poate fi numit al doilea ca şi Fiul, sau toţi împreună, primul, „căci cei Trei în Dumnezeu transced orice număr matematic.” Din punct de vedere ortodox, nu există unitate fără diversitate şi nici diversitate fără unitate. Această unitate a Bisericii care se conciliază cu diversitatea ei, după chipul Treimii mai presus de fire, înţeleasă ca şi comuniune divină, devine fundamentul unităţii soborniceşti a Bisericii, întemeiată pe comuniunea trinitară . Centrul de gravitaţie al întregii Biserici rămâne Sfânta Treime. Dumnezeu are caracter personal si este în relaţie interpersonală. Omul numai în comuniune şi în relaţie cu celalălt se realizează şi se cunoaşte pe sine pe deplin şi cunoaşte pe celălalt iubindu-l în acelaşi timp. Dacă Dumnezeu este dragoste, este evident că omul nu se poate apropia de El decât prin dragoste. Comuniunea bisericească e forma necesară pe care o ia iubirea faţă de Dumnezeu si iubirea între ei a celor ce primesc în ei iubirea Treimii prin Sfântul Duh. Comuniunea bisericească, cu slujirile rânduite prin har dumnezeiesc, e forma necesară pe care o ia depăşirea adevarată a orgoliului individualist care e obstacolul principal în calea iubirii. Mergând mai adânc în comuniune prin iubire se dă nu numai de adevărul Treimii, ci şi de cel bisericesc care, este o reflectare a adevărului treimic trăit în comuniune. Sfânta Treime, fiind Adevărul atotcuprinzator al credinţei creştine, este baza mântuirii noastre în Hristos. Deci Duhul Sfânt este al treilea în relaţia celorlalte două Persoane, fiind purces în scopul de a face ca bucuria fiecărei Persoane de Alta, să fie o bucurie participată de Cealaltă. Numai faptul că Dumnezeu cel Unul este o Treime de Persoane supreme, face posibilă revărsarea vieţii dumnezeieşti în umanitate şi ridicarea oamenior la comuniunea cu Dumnezeu. Căci relaţiile intratrinitare ale Pesoanelor divine sunt nu numai model, ci şi izvor de putere pentru comuniunea oamenilor cu Dumnezeu şi între ei în Hristos, prin lucrarea Duhului Sfânt. Lucrarea Sfintei Treimi asupra noastră are loc prin Hristos, în cadrul Bisericii, plină de energiile dumnezeieşti necreate şi sfinţitoare. Această lucrare este făgăduită mai întâi de Mântuitorul Hristos: „De mă iubeşte cineva, va păzi cuvântul Meu şi Tatăl Meu îl va iubi pe el şi va veni la el şi ne vom face locaş în el”. (In.14,23). Toate rugăciunile Bisericii încep cu invocarea Sfintei Treimi, arătându-se prin aceasta că nu se poate face nici o rugăciune cu nădejde de împlinire, fără credinţa în Ea. Toate rugăciunile sfârşesc cu slava Persoanelor Sfintei Treimi, cu mărturisirea puterii Ei, ca temei al încrederii că tot ceea ce s-a cerut, cu luare aminte se va putea împlini. Tot în Biserică şi la orice început bun al unei activităţi în viaţa de zi cu zi, credincioşii îşi fac semnul Sfintei Cruci, însoţit de invocarea Sfintei Treimi, indicându-se prin aceasta o anumită sălăşluire a Treimii în fiinţa lor. Cel ce a pus temelia unităţii soborniceşti a Bisericii, din punct de vedere teologic, a fost Sfântul Vasile cel Mare care, în lucrarea Despre Duhul Sfânt, a spus: „Duhul Sfânt este întreg în fiecare parte şi întreg pretutindeni”, repetând la nivelul Bisericii Taina Sfintei Treimi unde natura divină, prin Duhul Sfânt, este prezentă în fiecare Persoană. b). Comuniunea dintre membrii Bisericii După Sfântul Ioan Gură de Aur, întregul este prezent şi lucrează pentru fiecare mădular, după cum şi fiecare mădular lucrează pentru întreg, care e Biserica. Duhul Sfânt face ca fiecare mădular să-şi îndeplinească lucrarea proprie, dar în aşa fel ca ea să fie în acelaşi timp o lucrare comună, o lucrare a Bisericii pentru Biserică. Este evident că fiecare membru al Bisericii, lucrând după chemarea lui, îşi aduce lucrarea pentru toată Biserica, precum la rândul lui, el se împărtăşeşte de ceea ce realizează toţi membrii Bisericii la un loc Acest raport întăreşte viaţa de comuniune, viaţa care este în Biserică şi prin Biserică. Fiecare dintre mădularele Bisericii îndeplineşte în organism funcţiunea sa specială care contribuie la binele tuturor. Suferinţa sau binele unuia are repercursiuni în întreg corpul, căci părţile sunt între ele strâns unite. Comuniunea nu desfiinţează însuşirile personale şi fundamentale ale membrilor comunităţii, ci le armonizează şi le împacă în promovarea desăvârşirii comune. Spiritualitatea ortodoxă urmăreşte deopotrivă desăvârşirea personală şi slujirea socială a omului, a lumii, a societăţii în care Biserica şi credincioşii işi desfăşoară activitatea şi se realizează ca o comunitate de credinţă şi sacramentală a oamenilor cu Dumnezeu, precum şi ca mădulare vii ale acesteia în Hristos. Trăind după principiul familial al societăţii, Biserica Ortodoxă îngăduie angajarea credincioşilor în toate formele de viaţă socială. Ortodoxia caută să exprime atât aspectul comunitar, cât şi pe cel individual al credinţei, cu condiţia ca fiecare credincios să fie un membru responsabil al comunităţii umane în care trăieşte şi munceşte” Biserica Ortodoxă n–a formulat o doctrină socială anumită. Atât doctrina separării totale a Bisericii de lume cât şi teoria celor două împărăţii (neîmpărtăşite de Biserca Ortodoxă ), precum şi sistemul <erei constantiniene>, sau alte forme de relaţie cu lumea, reprezintă posibilităţi reale, dar relative după învăţătura ortodoxă, pentru relaţia Bisericii cu lumea. Rolul Bisericii nu este de a propune norme care să fie aplicabile pretutindeni şi care să dea naştere la o singură formă de civilizaţie, de cultură sau de tehnică. Biserica Ortodoxă are o pozitie suplă şi deschisă mutaţiilor sociale, culturale şi tehnice. Sfântul Maxim Mărturisitorul a scos în evidenţă mişcarea creaţiei zidite de Dumnezeu şi necesitatea oricărui om de a participa la această mişcare, dacă vrea să ajungă la desăvârşirea reprezentată prin unirea tainică cu Dumnezeu. Căci mişcarea este menită în general să ridice pe om la un nivel de mai mare bunătate şi la desăvârşire. Drumul spre desăvârşirea creştină nu exclude nici un fel de muncă, dar cere ca prin fiecare să se urmărească dobândirea virtuţilor. Nimeni nu trebuie să-şi închipuie că munca pe care o face este scop în sine, ci ea are menirea să-i înfrumuseţeze firea cu virtuţile răbdării, ale înfrânării, ale dragostei de semeni, ale credinţei în Dumnezeu . 3. Sobornicitatea Bisericii ca o expresie a comuniunii Una din însuşirile Bisericii aşa cum arată Simbolul niceo-constantino-politan, este sobornicitatea, care constituie sufletul şi specificul Ortodoxiei, după cuvântul teologului A. Homiakov. Acest termen folosit azi exclusiv de Biserica Ortodoxă redă – calitativ – termenul de catolicitate. Biserica sobornicească este Biserica aceea care adună şi uneşte, care trăieşte în comuniune. Ideea sobornicităţii în acest înteles este îndreptată şi spre interior, nu numai spre exterior. Sobornicitatea este Pătrunsă de Duhul, Care sălăşluieşte în Biserică şi Care ţine pe toţi laolaltă. Actele de revelare ale Treimii sunt acte mântuitoare şi îndumnezeitoare, sunt acte de ridicare a noastră în comuniune cu Persoanele Sfintei Treimi, prin puterea Duhului Sfânt. Sobornicitatea este sinodalitate, în înţelesul unei adunări largi şi active, al unei participări a tuturor la viaţa integrală a Bisericii, la viaţa comună în acelaşi adevăr. Adevărul în Biserică se dă numai aceluia care trăieşte în comuniune cu ceilalţi, care se eliberează de eu-ul său, care renunţă şi iese din el însuşi. Comuniunea nu este suficientă când e susţinută numai prin cuvinte, numai teoretic. Comuniunea trebuie trăită, trebuie pusă în practică. Comuniunea trebuie să se vadă în faptele unora pentru alţii, în conlucrarea lor. Prin ea anticipăm de pe acum ziua în care Dumnezeu va înnoi toate în noi şi va face ca să fim cu toţii o turmă şi un Păstor. Sobornicitatea, adică încadrarea în comunitatea Bisericii. Biserica este pentru ortodocşi, mama noastră duhovnicească, pentru că ea ne naşte în taina Sfântului Botez, ne hrăneşte cu învăţătura cea adevărată, cu trupul şi sângele Domnului, ne călăuzeşte şi ne oferă o atmosferă prielnică de dezvoltare. Nimeni dintre noi nu se mântuieşte, nici nu se desăvârşeşte singur, ci în Biserică, în comunitate. Sobornicitatea, adică conceperea credinciosului şi judecarea lui ca mădular al Bisericii lui Hristos. Pentru Biserica ortodoxă, creştinii sunt mădulare ale trupului lui Hristos, care stau în legătură unele cu altele. Ţinta finală a acestei trăiri în Hristos este îndumnezeirea, a cărei realizare este posibilă prin actele mântuitoare şi Evanghelia de – viaţă – dătătoare, patimile cu jertfa pe cruce, Învierea şi Înălţarea la ceruri întru slava de-a dreapta Tatălui. Prin aceste acte, Mântuitorul Hristos reface dialogul dintre om şi Dumnezeu, făcut posibil de data aceasta, de marea chenoză răscumpărătoare a Fiului lui Dumnezeu. Morala ortodoxă priveşte pe fiecare ins ca mădular şi-l judecă în relaţia sa cu comunitatea sobornicească. Morala ortodoxă ia în consideraţie aspectul sobornicesc al Bisericii. Omul este mădular al unei comunităţi, iar creştinul este mădular şi al Bisericii lui Hristos; toate actele omului au o pecete comunitară, în sensul că fiecare om este avizat la ajutorul semenilor săi, şi fiecare se simte avizat la ajutorarea comunităţii. Sobornicitatea Bisericii este extensiunea vieţii divine în lume, Biserica este viaţa lui Dumnezeu în oameni. Biserica sobornicească cuprinde toată doctrina, toată trăirea credincioşilor şi aceasta se realizează prin iubirea reciprocă în comuniune. Sobornicitatea Bisericii accentuează trăirea în comun, caracterizând-o ca un organism de dragoste fară de care ea s-ar transforma într-o societate juridică şi clericală şi ar creea diviziuni în Biserică, denaturând aspectul ei de comuniune deplină şi continuă. Viaţa în Biserică este imprimată de această sinodalitate prin care noi participăm la adevărata viaţă cu destinaţie universală, cosmică, a Trupului lui Hristos. In această comuniune a Bisericii, în Biserica sobornicească sălăşluieşte Duhul Sfânt, Care s-a pogorât la Cincizecime peste Apostoli în chip de limbi de foc, fiind toţi împreună. Întruparea şi îndumnezeirea, pentru unii Sfinţi Părinţi, sunt noţiuni şi realităţi oarecum echivalente şi se implică reciproc în spiritualitatea creştină ortodoxă. Firea omenească a Mântuitorului Hristos a intrat într-un proces de îndumnezeire treptată de la întrupare până la înviere, când s-a umplut deplin de energiile îndumnezeitoare ale Duhului Sfânt, dar numai după învierea Sa. Îndumnezeirea firii omeneşti, deşi dată în întruparea Sa, este realizată şi progresiv de-a lungul întregii Sale vieţuiri pământeşti, prin patimă, jertfă pe Cruce, înviere şi înălţare. Dumnezeu coboară în lume şi Se întrupează, rămânând în continuare Dumnezeu adevărat şi făcându-Se om adevărat, întru toate asemenea nouă, afară de păcatul strămoşesc (Fil.2,6-7) şi omul care rupsese dialogul cu El se ridică spre plenitudinea vieţii dumnezeieşti, devine dumnezeu după har, pentru că unirea celor două firi, dumnezeiască şi omenească, în ipostasul Logosului, adică a Fiului întrupat, a fost hotărâtă încă din veci în sfatul lui Dumnezeu, căci acesta a fost scopul ultim pentru care lumea a fost creată din nimic. 4. Bazele nou-testamentare şi patristice ale comuniunii Ideea centrală a învăţăturii Mântuitorului, după sinoptici – aceea a Impărăţiei lui Dumnezeu – ne oferă primele trăsături ale acestei vaste şi divine comuniuni care reuneşte într-o intimă comuniune de viaţă şi de acţiune toate creaturile care conlucrează cu harul sfinţitor. Această impărţire spirituală care apare pe pământ cu Hristos, întemeietorul şi conducătorul ei, are drept scop realizarea comuniunii perfecte între credincioşi întreolaltă şi între credincioşi şi Dumnezeu. In afara comunităţii cu scopuri pământeşti, care există între oameni, se stabileşte o comuniune intimă, duhovnicească, o comuniune de dragoste (Matei XXII, 37-40; Luca XIV, 12-14), o familie al cărei tată este Dumnezeu. (Matei V, 45). Prin credinţă şi ascultare de Dumnezeu rămânem în comuniune unii cu alţii şi devenim fraţi, surori şi părinţi în Hristos (Matei XII, 50; Marcu III, 35; Luca VIII, 21). Mântuitorul învaţă că mai presus de orice dragostea este aceea care întemeiază cea mai puternică comuniune omenească: "Să vă iubiţi unii pe alţii cum v-am iubit Eu" (Ioan XIII, 34). Astfel, Fiul lui Dumnezeu rămâne cu această calitate şi atunci când se întrupează, iubirea Sa filială faţă de Tatăl umplând umanitatea Sa. Dar prin umanitatea Sa, care astfel este şi a noastră, se umple de iubire filială întreagă fire în mulţimea ipostasurilor sale, iar chipul nostru devine tot mai mult chipul lui Hristos, adică după chipul Cuvântului întrupat, deci „făptura nouă”. (II Cor.5,17). "Paharul binecuvântării, pe care-l binecuvântăm, nu este el o comuniune cu sângele lui Hristos? Pâinea pe care o frângem, nu este ea o comuniune cu trupul lui Hristos?" (I Cor. X, 16). Sfântul Apostol Pavel lasă să se vadă aici clar că viaţa de comuniune a creştinilor se întemeiază pe participarea în comun la viaţa lui Hristos prin împărtăşirea cu Sângele şi cu Trupul Său. Creştinii din Corint aveau mereu trează conştiinţa că Hristos este în mijlocul lor, că ei sunt mădulare ale unuia şi aceluiaşi trup – Biserica, al cărei cap, este Hristos. Legătura dintre noi şi Hristos este atât de puternică, atât de adâncă, încât dezlipirea unui membru de la trup întristează întreg trupul. Noi ne împărtăşim din acelaşi şi cu toţii devenim aceeaşi. Această comuniune, zice Apostolul, se manifestă în dragoste, care este legătura de nezdruncinat dintre membrii comunităţii. Ceea ce ne face ca să fim un singur trup cu Hristos este împărtăşirea euharistică în cadrul Bisericii, căci Biserica, după Cincizecime, este acolo unde se celebrează Euharistia, unde toţi se integrează în Hristos ca membrele sale contrupeşti şi consanguine. In epistolele pauline termenul de comuniune exprimă ideea de participare a creştinului la viaţa în Hristos şi la harurile Sale, împreună cu toţi cei ce cred în El. Iubirea frăţească, rugăciunea şi unitatea, solidaritatea şi slujirea reciprocă dintre creştini sunt expresii ale participării lor comune, la viaţa în Hristos. Prin Întrupare Mântuitorul Hristos „se face ontologic firea umană asumată” şi anume o reface, cum spune acelaşi Sfânt Maxim – „în conformitate cu ea însăşi”, căci „devenind om am păstrat liberul arbitru în impasibilitatea păcii cu natura”. Deci, Fiul lui Dumnezeu a luat firea omului, dar nu lipsită de voinţa lui. Asumată în persoana Fiului Său cu voia Lui, voia umanului a devenit voie a Lui, fără să fie anulată, a devenit nu voia firii Lui dumnezeieşti, căci aceasta ar fi anulat-o ca voie omenească. Se dovedea prin aceasta scopul înalt pentru care firea umană a fost înzestrată cu o voinţă proprie. Libertatea cu care este înzestrată firea omenească, deci şi voinţa, este una din caracteristicile esenţiale ale chipului dumnezeiesc din fiecare şi se referă la sufletul omului, dar în strânsă legătură cu trupul. În ele se mişcă multe impulsuri, sub influenţa diferitelor împrejurări, dar principal este ca socotinţa şi alegerea să se conformeze raţiunii firii integrale. Persoana umană, mişcându-Se în conformitate cu firea din sine şi din alţii, se mişcă în conformitate cu voia lui Dumnezeu, prin puterea iubirii care izvorăşte de la Dumnezeu Cel în Treime. De aici rezultă că Dumnezeu a creat pe oameni înzestraţi cu o voinţă, care este ajutată de iubirea lui ca să se dezvolte în unitate între ei şi cu El. Atunci când însă oamenii au fost mânaţi de unele impulsuri unilaterale din ei, sub atracţia unor aspecte ale lumii, văzute unilateral, au ajuns la socotinţe şi alegeri contrare unităţii dintre ei şi cu Dumnezeu: Însuşi Fiul lui Dumnezeu a luat firea omenească, în Persoana Sa, ca să concretizeze voinţa ei în mişcări conforme cu integritatea ei şi cu voia lui Dumnezeu ca să atragă şi pe cei făcuţi semenii Săi în această unitate. Să aveţi aceste sentimente unii faţă de alţii, pentru ca toţi cu o inimă si cu o gură să slăviţi pe Dumnezeu,Tatăl Domnului nostru Iisus Hristos (Rom.XV, 5). Ortodoxia accentuează aspectul de plenitudine ontologică al comuniunii, aspect care este exprimat în: II Petru I, 4 astfel: "El ne-a dat făgăduinţele Lui nespus de mari şi scumpe, ca prin ele să ne facem părtaşi firii dumnezeieşti, după ce aţi fugit de stricăciunea care este în lume prin pofte". Aici, Apostolul Petru afirmă comuniunea dintre firea noastră umană şi firea dumnezeiască. Comuniunea mai este acordul tuturor credincioşilor în adeziunea pozitivă, interioară şi exterioară, la toate adevărurile definite de către Biserică, adeziune totdeauna însoţită de voinţă formal exprimată inainte de ai accepta toate definiţiile ulterioare. In ceea ce priveste ideea de comuniune la Sfintii Părinţi, nota dominantă a gândirii lor este că în cea mai mare parte se pune accentul pe latura practică a comuniunii, pe felul cum se manifestă ea mai mult in viaţa socială. Sfântul Policarp al Smirnei, scriind creştinilor Bisericii din Filipi, le cere cu insistentă să se roage pentru toţi creştinii şi-i învaţă că una şi aceeaşi dragoste uneşte între ei pe sfinţii din cer cu cei de pe pământ. Păstorul lui Herma înfăţişează spectacolul cooperării tuturor în opera simbolică a construirii unui turn. Sfântul Ignatie al Antiohiei face des apel la ajutorul rugăciunilor credincioşilor pentru el şi pentru Biserica sa. Sfântul Justin Martirul ne învaţă cum toţi creştinii participau în comun la actul mântuirii, prin rugăciune şi post. Clement Alexandrinul vede modelul comuniunii din Biserică în Biserica cerească. El afirmă că o comuniune efectivă a celor două Biserici se face prin rugăciunile rostite în comun. Origen a avut intuiţia de solidaritate creştină. Credincioşii participa la rugăciuni şi post în comun. Sfântul Grigorie de Nazianz spune că la Cincizecime, prin pogorarea limbilor de foc asupra apostolilor, s-a realizat o armonie între toţi, căci toţi înţelegeau acelaşi lucru. Căci din acelaşi duh unic, revărsându-se în mulţi înţelegere, sunt adunaţi toţi într-o unică armonie. Însuşi Fiul lui Dumnezeu a luat firea omenească, în Persoana Sa, ca să concretizeze voinţa ei în mişcări conforme cu integritatea ei şi cu voia lui Dumnezeu ca să atragă şi pe cei făcuţi semenii Săi în această unitate. Sfântul Grigorie de Nissa, interpretând acelaşi eveniment al Pogorârii Sfăntului Duh, constată că prin El ia naştere o cugetare comună care îi face să se înteleagă, cu toată deosebirea de graiuri existentă între ei". Sfântul Vasile cel Mare zice că nimic nu-i mai propriu firii noastre ca a fi în comuniune unii cu alţii, a avea nevoie unii de alţii şi a se iubi unii pe alţii. Tot el zice: Numesc cea mai desăvârşită comunitate a vieţii pe aceea din care a fost eliminată proprietatea individuală a averii, din care a fost exclusă nepotrivirea de păreri, din care au fost înlăturate toate tulburările, rivalitatea, certurile, dar în care toate sunt în comun; Atunci când însă oamenii au fost mânaţi de unele impulsuri unilaterale din ei, sub atracţia unor aspecte ale lumii, văzute unilateral, au ajuns la socotinţe şi alegeri contrare unităţii dintre ei şi cu Dumnezeu. Prin Întrupare, în primul rând, a avut loc o reînnoire ontologică, precum şi una morală, datorită, în primul rând, restabilirii şi aprofundării cunoaşterii lui Dumnezeu, prin redescoperirea raţiunilor divine aşezate în lucruri, în făpturi, de către Logos, încă de la început şi prin subţierea opacităţii înseşi a lumii, săvârşită prin înnoirea şi îndumnezeirea firii umane din ipostasul Logosului întrupat. În al doilea rând are loc o refacere şi o creştere a conţinutului cunoaşterii lui Dumnezeu Cel în Treime şi prin descoperirea directă a lui Dumnezeu în Cuvântul întrupat: „Şi Cuvântul trup, S-a făcut şi S-a sălăşluit între noi şi am văzut slava Lui, slava ca a Unuia – Născut din Tatăl, plin de har şi de adevăr. (In.1,14) Mântuitorul Hristos este persoana Care cuprinde în Sine totul, de la Dumnezeire până la materia îndumnezeită a cosmosului, prin firea omenească, legată organic cu ea prin Trupul Său. Şi prin primirea Lui în ei, înşişi, oamenii îşi realizează aspiraţia lor de cuprindere a Totului şi de îndumnezeire prin ei a cosmosului. Deschiderea noastră spre viaţa spirituală şi deci posibilitatea spre desăvârşire, mărire, îndumnezeire, a fost realizată de Mântuitorul Hristos prin învăţătura şi pilda Sa de slujire ca Proroc Învăţător, prin jertfa Sa de bună voie pe cruce ca Arhiereu şi prin puterea şi stăpânirea absolută pe care a exercitat-o ca Împărat asupra întregii făpturi. Prin viaţa şi învăţătura Sa, El ni se descoperă ca model de sfinţenie, demn de urmat. Sfântul Maxim Mărturisitorul spune că în acest sens: „Cel ce iubeşte pe Hristos, desigur că-L şi imită după putere” ,căci „Cum prin fire este numai El, iar bun prin hotărârea liberă a voinţei este numai cel ce imită pe Dumnezeu’ Acelaşi părinte arată că toţi cei botezaţi în numele Sfintei Treimi trebuie să ţină. Dumnezeu, mântuirea pietătii, mântuirea, în care cei multi sunt unul şi unul nu e singur, ci în mai mulţi. Nimic nu se poate compara cu viaţa în comuniune, zice Sfântul Vasile cel Mare. Ce poate egala această viaţă? Ce fericire îi se aseamană? Ce e mai desăvârşit ca legătura şi unirea? Ce e mai plăcut, ca unirea sufletelor? Membrii comunităţii sunt deopotrivă stăpâni unii altora. Vorbind despre comuniune, Sfântul Ioan Gura de Aur dezvoltă ideea că mădularele întregului nu sunt numai deosebite între ele, ci au şi ceva comun care le leagă. Acest ceva comun este forţa, energia care ţine strânsă într-o unitate toate mădularele trupului sau pe toţi membrii Bisericii. Sub forţa duhului de comuniune se adunau şi creştinii din primele secole la mesele frăţeşti, în adunările numite agape. Pentru spiritualitatea ortodoxă, fericirea împărăţiei cerurilor este înainte de toate participarea comună la viaţa divină a Sfintei Treimi, moştenirea comună a vieţii divine, posedarea prin har de către oameni a tot ceea ce Sfânta Treime poseda prin natură. Viaţa treimică pentru Biserica Ortodoxă, este fundamentul de nezdruncinat al întregii gândiri religioase, al întregii evlavii, al întregii vieţi spirituale. Noi nu putem cunoaşte relaţiile şi viaţa interioară a Sfintei Treimi, spune Maxim Mărturisitorul, fără a intra în comuniune perfectă cu Dumnezeu, fără a ne impărtăşi de viaţa dumnezeiască. Astfel intraţi în viaţa divină, noi trăim după modelul Sfintei Treimi şi suntem copărtaşi cu Iisus Hristos, Care ne-a înlesnit această stare. Teologia trinitară este o teologie a comuniunii, o teologie spirituală, adâncă, nedespărţită de trăirea ce presupune şi promovează o cale lungă de transformări progresive a naturii create, o comuniune din ce în ce mai intimă a persoanelor umane cu Dumnezeu în Treime. În învăţătura pe care ne-o dă, Mântuitorului Hristos se interpretează pe Sine ca ţintă finală şi desăvârşită pentru noi, deoarece El este adevărul şi proorocia în persoană, prezentându-ne în mod real starea de sfinţenie realizată de credincios în El. Pentru aceea se dă pildă pe Sine: „Învăţaţi de la Mine că sunt blând şi smerit cu inima şi veţi avea odihna sufletelor voastre”. (Mat. 11,29) Predica Mântuitorului Hristos este chemarea adresată oamenilor ca să primească împăcarea lui Dumnezeu, care începe de la întruparea Sa, aceasta fiind unicul drum al vieţii lor adevărate, pentru dobândirea vieţii veşnice, a îndumnezeirii. Unirea la care suntem noi chemaţi nu este nici ipostatică, cum este unirea naturii umane a lui Hristos cu natura Sa divină, nici substantială cum este ea pentru cele trei persoane divine, ci este o comuniune cu Dumnezeu prin energiile Sale, sau o comuniune – prin har, făcându-ne să participăm la viaţa divină, fără ca natura noastra să devină natura lui Dumnezeu. Sfântul Grigorie de Nazianz zice că relaţiile între membrii comunităţii în Biserică trebuie să fie ca şi relaţiile dintre persoanele treimice. Iată cum se exprimă el într-o cuvântare la Botez, arătând strânsa legătură dintre persoanele Sfintei Treimi: "Eu nu începusem să gândesc la unitate, în timp ce trinitatea m-a scăldat în splendoarea sa"; sau : "Eu nu începusem să gândesc la trinitate în timp ce trinitatea m-a făcut stăpân pe mine însumi". Comuniunea bisericească este chemată să reproducă, în existenţa sa, realitatea, divină. Omul nu în singurătate, ci în comun a primit porunca de a deveni Dumnezeu după har, iar comuniunea bisericească este o imitaţie a vieţii divine. Astfel, comuniunea credincioşilor – sau Biserica este alcătuită după imaginea comuniunii absolute a Sfintei Treimi. Această comuniune din sânul Sfintei Treimi este bazată pe dragostea dintre persoanele treimice, care este normă de iubire reciprocă pentru comuniunea formată din oameni. Comuniunea din sânul Sfintei Treimi este prezentă în Biserică prin faptul că noi participăm la trupul lui Hristos unit în dragoste cu persoanele Sfintei Treimi. Sf. Maxim afirmă referitor la aceasta: „De vrei să afli calea care duce la viaţă, caut-o în „Cale” şi acolo o vei afla”, adică în „Calea” care a zis: „Eu sunt Calea, Adevărul şi Viaţa”. (In.14,6) ”Dar caut-o în mare osteneală căci puţini sunt cei care o află”. (Mat.7,14) Crucea lui Hristos semnifică o nouă treaptă de ridicare şi de înţelegere duhovnicească a întregii vieţi a creştinului ortodox şi de aceea constituie un temei al spiritualităţii creştine ortodoxe. Fără această jertfelnică dăruire de Sine a lui Dumnezeu, prin Hristos viaţa nu ar fi fost deplină, spiritualitatea creştină nu ar fi stat pe adevăratele-i fundamente. Căci, prin Crucea lui Hristos a fost omorâtă în noi duşmănia (Efes.2,16), am fost împăcaţi cu Dumnezeu şi totodată între noi, jertfa înseamnă dăruire totală a lui Dumnezeu prin renunţare la egoism. Fără Crucea lui Hristos, adevărata comuniune cu Dumnezeu, adevărata spiritualitate nu ar fi fost restabilită, căci la Tatăl omul nu putea să intre decât în stare de jertfă curată. Aceasta nu putem să o aducem noi ca oameni şi de aceea Fiul lui Dumnezeu, om asemenea nouă, în afară de păcat, S-a dus Tatălui ca o asemenea jertfă curată, pentru a ne atrage şi pe noi în jertfa Sa şi a ne imprima şi nouă puterea stării de jertfă prin unirea Lui cu noi, ca astfel, să putem intra şi noi cu El la Tatăl. Aşa cum spune Sf. Apostol Pavel (Efes.2,18; 3,12) : „Şi odată cu intrarea, avem împăcarea sau pacea între noi şi Dumnezeu şi între noi laolaltă.” Prin Crucea lui Hristos ca supremă dăruire a Lui ca om, este omorât în noi, în mod real duşmănia care ne-a fărâmiţat firea şi ne-a pervertit chipul, rugând astfel comuniunea noastră cu Dumnezeu şi cu semenii şi lipsindu-ne de viaţa spirituală autentică. Prin jertfa Crucii, Mântuitorului Hristos dobândeşte şi iubirea lui Dumnezeu pentru firea decăzută a omului. Manifestând prin jertfă voinţa de a se dărui cu totul lui Dumnezeu, Mântuitorului Hristos reface chiar prin aceasta, firea omenească din starea sa decăzută. În jertfa Mântuitorului Hristos sunt două aspecte şi două direcţii nedespărţite ale jertfei: spre Dumnezeu şi spre firea omenească din Persoana Fiului Întrupat şi prin ea din noi toţi. Pe verticală, jertfa de pe Cruce restabileşte comuniunea între Dumnezeu şi om, adevărata viaţă spirituală, Iar, pe orizontală restabileşte însăşi firea umană decăzută în egoismul şi în învârtoşarea ei în faţa lui Dumnezeu şi în mulţimea indivizilor care o fărâmiţează, aşa cum a afirmat Sf. Maxim Mărturisitorul. Ascultarea şi moartea Mântuitorului Hristos a avut eficienţa ontologică de ridicare a firii Lui umane din stricăciune şi moarte, pentru că El nu a fost numai om, ci Dumnezeu adevărat şi om adevărat. Un simplu om nu putea să mântuiască pe alţii sau pe sine prin activitatea sa morală şi prin moarte. În realitate, numai prezenţa efectivă a puterii dumnezeieşti este cea care dă viaţă oricărei creaturi, aşa precum lipsa ei produce moartea întregii creaturi. Activitatea morală este doar o condiţie de cooperare a omului, cerută de puterea dumnezeiască, ca lucrarea ei să fie efectivă. Această activitate este stimulată şi susţinută tot de puterea dumnezeiască şi este mijlocul prin care se manifestă puterea dumnezeiască. În încordarea biruitoare a firii umane în moartea Mântuitorului Hristos este prezent lucrător ipostasul divin, precum şi în întărirea firii umane înseşi, prin triumful spiritului asupra trupului, a vieţii asupra morţii. Această jertfă a Mântuitorului Hristos este jertfă în veci, dar în acelaşi timp este şi locul în care este sălăşluită slava şi puterea dumnezeiască, destinată nouă chiar de la facerea lumii. Jertfa de pe Cruce, din marea iubire a lui Dumnezeu pentru noi, a fost absolut necesară pentru mântuirea şi îndumnezeirea noastră, pentru ca să avem acces din nou la sfinţenie, în comuniune de viaţă şi iubire. Ea s-a transformat în izvor de viaţă pentru toţi cei cuprinşi în umanitatea Sa îndumnezeită, dându-le puterea să înfăptuiască virtutea care, săvârşită consecvent, înseamnă esenţa adevăratei spiritualităţi. În strânsă legătură cu Întruparea şi Crucea se află Învierea lui Hristos, care le continuă şi redă în acelaşi timp comuniunea omului cu Dumnezeu, considerată o nouă creaţie sau a opta zi a creaţiei, adică un dar total care vine de la Dumnezeu, care înnoieşte pe om şi desăvârşeşte unirea lui Dumnezeu cu toţi oamenii. Învăţătura ortodoxă, fidelă gândirii Sfinţilor Părinţi, stăruie mult asupra aspectului antologic al Învierii lui Hristos, privind firea Lui omenească, cu răsfrângeri asupra întregii firi omeneşti, precum şi asupra creaţiei. Trupul înviat al Mântuitorului Hristos este un izvor de viaţă dumnezeiască pentru toţi în viaţa pământească, un izvor de putere şi de curăţire. Este un izvor de putere pentru a ne menţine şi a spori şi noi în curăţirea pneumatizarea care duce la înviere. De aceasta ţine progresul într-o transparenţă care, fiind o continuă personalizare şi întărire a persoanei noastre, este în acelaşi timp o întărire a adevăratei comuniuni între noi şi Dumnezeu şi între noi înşine, comuniune care stă la baza adevăratei spiritualităţi. Hristos, primind trup, cu care S-a înălţat la cer, îndeplineşte în Sine legătura dintre cer şi pământ, ca temei al îndumnezeirii vieţii noastre, implicit al autenticei spiritualităţi. Prin Înviere, umanitatea lui Hristos a fost total străbătută de viaţa Duhului, Hristos Îl are acum şi ca om în mod deplin pe Duhul Sfânt în Sine, pe care Îl avea din veci, după Dumnezeire. Mântuitorului Hristos pătrunde acum cu trupul prin uşile încuiate la Sfinţii Apostoli, sau poate să se facă nevăzut din faţa lor în Eman. În aceste arătări El iradiază din trupul Său celor din jur putere şi slavă dumnezeiască şi Se face cunoscut într-o transparenţă luminoasă care, de cele mai multe ori covârşeşte trupul şi numai când voieşte îl face vizibil, dar şi atunci străluminat de puterea Sa divină ca Persoană. Învierea din morţi a Mântuitorului Hristos constituie arătarea puterii dumnezeieşti în trup şi anume în trupul Cuvântului întrupat. Sfinţii Părinţi arată că El n-a fost înviat ca un obiect dintr-o moarte care L-ar fi redus la totală neputinţă, ci din faptul că şi-a manifestat puterea încă mai înainte de învierea cu trupul, în sfărâmarea porţilor iadului şi în eliberarea de acolo a celor ce au nădăjduit mai înainte de venirea Lui. El învinge iadul cu sufletul Său omenesc, dar unit cu Dumnezeirea şi de aceea nu poate fi reţinut în iad, ci scapă de el şi prin puterea lui dumnezeiască eliberează din iad şi sufletele celor care au crezut mai înainte în făgăduinţele despre menirea Lui, ale celor ce au contemplat în logosul vestit din Vechiul Testament intenţia venirii Lui în trup. În Hristos Cel înviat este viaţa dumnezeiască pentru că în El este şi moartea omului luat în El însuşi şi amândouă acestea sunt active şi în noi. „Noi totdeauna purtăm în trup moartea lui Hristos ca şi viaţa Lui să se arate în trupurile noastre” (II.Cor.4,10). Din puterea morţii, dar şi învierii Lui, murim păcatului şi înviem lui Dumnezeu. Deducem de aici că trupul lui Hristos cel înviat este un trup ridicat la deplina transparenţă duhovnicească şi în această calitate s-a umplut de sfinţenie, de îndumnezeire, aflându-se aşa în faţa Tatălui. Prin Înviere, prin faptul că trupul Lui transparent, iradiant de iubire, ne pătrunde, Însuşi El ne-a devenit propriu împreună cu sufletul şi cu Dumnezeirea din El. Iar noi, înduhovnicindu-ne, am devenit proprii lui Hristos, întrucât ne-am deschis Lui prin credinţă şi comuniune. Cei ce se află în strânsă comuniune cu Mântuitorului Hristos primesc prin Duhul o lărgime în viaţa şi cunoştinţa lor, din lărgimea vieţii Fiului ca om, înaintând spre statura spirituală a lui Hristos; viaţa Lui a devenit viaţa noastră şi incoruptibilitatea trupului Său înviat lucrează în noi în vederea învierii noastre. În perspectiva învierii avem puterea spirituală să ducem adevărata luptă cerută de ea: lupta împotriva patimilor, lupta pentru sensibilizare, pentru transparenţă, pentru comuniune, pentru asemănarea cu Hristos, puterea Celui Care a înviat susţinându-ne pe ceastă cale. Astfel, Învierea Mântuitorului Hristos este alt temei fundamental al spiritualităţii creştine ortodoxe. 5. Sfântul Duh şi comuniunea bisericească Ceea ce deosebeşte esenţial spiritualitatea creştină de orice altă spiritualitate este, în afară de faptul că ea nu afirmă identificarea omului cu dumnezeirea sau cu esenţa totală, caracterul ei hristologic. Legătura noastră cu Hristos se realizează şi se întăreşte prin Duhul cel Sfânt al Lui. Iisus Hristos care este singurul ,,Mijlocitor,,, pe care l-a dat Dumnezeu oamenilor, ca scară spre Sine. Iisus Hristos este puntea întinsă de la Dumnezeu până pe tărâmul umanităţii noastre, prin ipostasul Său cel unul, care întruneşte şi natura dumnezeiască si pe cea omenească. Duhul aduce în creaţiune: viaţa şi iubirea intertreimică, ridică creaţiunea în planul iubirii intertreimice şi al îndumnezeirii. Prin Duhul Sfânt noi suntem ridicaţi în lumea dumnezeiască, sau lumea dumnezeiască pătrunde în noi. Aceasta ne preschimbă. Biserica fiind Trupul tainic al lui Hristos şi avându-L cap pe Hristos, este deţinătoarea incontestabilă a Tainelor, iar săvârşitorii Tainelor sunt preoţii care au primit în dar Duhul de la Hristos (prin succesiune apostolică) ca să le administreze credincioşilor de câte ori aceştia vor cădea şi se vor căi sincer, ca să se poată ridica şi apoi continua urcuşul duhovnicesc spre mântuire: „Sfântul Duh este cel care pătrunde Bisrica cu prezenţa Sa, cu frumuseţea, cu adevărul, cu lumina, cu bucuria Sa, astfel încât această bucurie, această lumină, această sfinţenie să se reverse în lume şi să strălucească în întuneric”. Tot ce se săvârşeşte în Biserică cu puterea Duhului Sfânt, dăruit ei de Hristos, este săvârşit de întreaga Biserică, atât pentru ea însăşi, cât şi pentru fiecare mădular în parte al ei. Biserica cuprinde şi pe episcop, preot şi diacon.„Aşa-zisul ministeriu sau sacerdoţiu comun al credincioşilor ca mădulare ale Bisericii, implică cu necesitate ministeriul sacramental distinct al episcopatului care ţine de fiinţa Bisericii şi este pentru Biserică, lucrând în ea şi împreună cu ea, fără să-şi aibă obârşia în cel al credincioşilor, ci izvrând direct din preoţia sau arhieria lui Hristos, Capul Bisericii”. Membrii ierarhiei bisericeşti sacraentale fac parte din comunitatea generală a Bisericii, împreună cu toţi membrii Bisericii, fiindcă şi ei înşişi sunt membrii ai Bisericii care au trebuinţă de mântuire străduindu-se, în acest scop, pentru sfinţirea şi desăvârşirea lor proprie. „Între ierarhia sacramentală şi comuniunea generală a mădulareor Trupului lui Hristos, Biserica este o relaţie şi o comuniune ontologică în care pulsează şi lucrează acelaşi Duh Sfânt, sau Hristos în Duhul Sfânt, prin Tainele Bisericii”. Un alt temei al spiritualităţii autentice îl constituie şi Înălţarea la cer şi şederea de-a dreapta Tatălui întru slavă. După învăţătura ortodoxă Învierea şi Înălţarea sunt două acte mântuitoare distincte, dar aflate în strânsă legătură. În Hristos omul este condus de Dumnezeu, susţinătorul universului, spre îndumnezeirea în care se află El. Ţinta ultimă a lucrării Mântuitorului Hristos este să învingă moartea universală, adică să ridice întreaga creaţie din starea de slăbiciune extremă pe care a produs-o despărţirea ei de izvorul vieţii care este Dumnezeu: înseamnă întărirea spiritului nostru din Duhul dumnezeiesc ce iradiază din El, în aşa măsură încât să învingă supremaţia automatismului unei naturi care duce spre moarte. Iar aceasta se face prin ridicarea oamenilor în comuniunea desăvârşită cu Dumnezeu Cel în Treime, infinit în puterea Lui spirituală. Ridicat din nou la slava şi la autoritatea deplină a Dumnezeului, Omul–Hristos rămâne totuşi om, mai exact omul model la care trebuie să ajungem cei ce credem în El. Prin Înviere şi Înălţare, dar mai ales după Înălţarea la ceruri întru slavă de-a dreapta Tatălui, Trupul Mântuitorului Hristos este pe deplin pneumatizat, înnoit total. Înălţarea la ceruri a constituit îndumnezeirea supremă a omenirii Lui, care înseamnă suprema sensibilizare şi transparenţă a acesteia pentru Tatăl Ceresc (de fapt pentru întreaga Sfântă Treime) şi pentru oameni. Sălăşluirea deplină a Mântuitorului Hristos numai în inimile celor ce iubesc pe Dumnezeu are loc după ce s-au curăţat de egoismul pasiunilor, prin împlinirea poruncilor Lui, deci s-au făcut transparenţi Duhului Sfânt din Hristos şi orizontului pnevmatic infinit în care se află Hristos. Astfel, Înălţarea lui Hristos înseamnă ridicarea lui ca om la treapta de supremă eficacitate asupra celor ce cred. El este prezent cu Tatăl în fiinţa intimă a credincioşilor, prin Duhul Sfânt şi are astfel, ca Dumnezeu, o eficienţă nemăsurată în ei, încă din viaţa aceasta, dacă aceştia se străduiesc pentru curăţirea lor de păcatele şi de patimile care îi închid în ei înşişi. Sfântul Irineu spune: "Unde este Biserică acolo este Duhul Sfânt şi unde este Duhul acolo este Biserica". Prin Sfântul Duh se manifestă in lume voinţa comună a Sfintei Treimi. El este mereu prezent in biserică lucrând, si ne face să trăim în comuniune cu Dumnezeu şi unii cu alţii pentru veşnicie. Sfântul Vasile cel Mare zice că: creatura nu posedă nici un dar care nu vine de la Duhul Sfânt. El este sfinţitorul, Care ne uneşte cu Dumnezeu si ne ţine si pe noi uniţi intreolaltă. Fiul şi Duhul Sfânt, converg către Tatăl, Care este sursa atât a comuniunii trinitare, cât şi a vieţii spirituale în comun a oamenilor. Sfântul Duh dă fiecărei persoane, create după chipul lui Dumnezeu, posibilitatea de a realiza asemănarea-n natura umană comună. Persoanele umane nu pot atinge perfecţiunea lor, nu pot deveni pe deplin persoane, decât în unitate de iubire, încetând de a mai fi indivizi, trăind numai în, şi, pentru comuniune. Sfântul Duh comunică în continuare persoanelor, marcând pe fiecare membru al Bisericii cu un fel de pecete, de raport personal şi unic cu Dumnezeu şi cu ceilalţi membri ai comunităţii. Duhul Sfânt, prin susţinerea comuniunii între oameni, face efectiv în ei lucrarea comună a Persoanelor Sfintei Treimi. Sfântul Duh, venind să locuiască în noi, face din fiinţa noastră sediul Sfintei Treimi, căci Tatăl şi Fiul sunt neseparaţi de Duhul şi invers. Duhul Sfânt ne adună, ne menţine şi ne desăvârşeşte în adevăr ca pe o singură familie. Viaţa acestei mari familii (Biserica) este expresia comuniunii în Hristos. Cel care face ca întelegerea dintre membrii Bisericii, să fie trainică şi durabilă este Sfântul Duh. El ii ţine pe cei înzestraţi cu daruri diferite în strînsă comuniune. El îi leagă pe credincioşi prin dragoste întreolaltă şi creează în fiecare, conştiinta apartenenţei la ceilalţi. „Teologia se face în Bisericâ prin gândirea personală a membrilor ei.” Duhul e cheagul spiritual între credincioşi, e forţa integrativă, puterea de coeziune între ei. Aşa cum organele trupului au în ele o forţă care le face să se ţină la un loc, aşa Duhul Sfânt e forţa care fiind prezentă în credincioşi, îi face să se menţină ca un întreg, să simtă necesitatea integrării prin ceilalţi. Această forţă care ţine în unire întregul dă Bisericii insuşirea ei de viaţă în comuniune, de viaţă trăită în şi prin Duhul Sfânt. In comuniunea duhovnicească membrii Bisericii îşi trăiesc unitatea lor de organism prelungind în planul experienţei spirituale această unitate produsă şi menţinută de Duhul şi în Duhul Sfânt. „Prin aceasta sunt ţinuţi în unitate şi conduşi pe calea sfinţeniei, după asemănarea sfinţeniei trupului lui Hristos, a cărui stare de pneumatizare culminantă este o stare de iradiere a Duhului Sfânt, aflat în deplinătatea Lui în acest trup desăvârşit transparent.” Pe drept cuvânt Duhul Sfânt este Duhul comuniunii, adică al unităţii unui întreg în care mădularele trăiesc împreună, dar nu se contopesc. Duhul Sfânt este acela care dă Bisericii caracterul de comuniune, de unitate, de întreg. In Duhul Sfânt se realizează viaţa adevarată, comuniunea deplină, pentru ca El însuşi este viu, este viaţă, este dătătorul de viaţă al celor întâlniţi în El. Duhul Sfânt se dă în Biserică pentru slujirea comunităţii şi nu a individului. Duhul Sfânt face ca fiecare din noi să avem dorinţa de a ne depăşi, de a fi în celălalt, de a-l avea pe acela în noi, fară a ne confunda unul cu altul. Duhul Sfânt adună pe unul şi celalălt, El nu e numai un dar, între unul şi altul, ci ca legatură vie. "El, care toate le împlineşte, e prin aceasta şi împlinitorul dorului nostru după comuniune, căci Duhul Sfânt aduce în noi viaţa Sfintei Treimi". Duhul Sfânt conceput ca relaţie între toţi credincioşii şi toate slujirile face imposibil individualismul. Duhul Sfânt este principiul unităţii, al sobornicităţii, al comuniunii în Biserică, creator şi sustinător al întregului în care părţile nu sunt anulate, ci sunt vii şi trăiesc împreună în cea mai desăvârşită armonie, în comuniune deplină. Subcap.II. 3. Biserica privită ca o comuniune în ortodoxie Biserica Ortodoxă nu este privită ca o organizatie în sensul unei organizatii politice sau de altă natură; ea nu înseamnă numai viaţă organizată a credincioşilor pe plan religios, ci ea este mai presus de toate, organismul teandric, viaţa lui Dumnezeu în oameni, o comunitate teandrică, o comunitate sacramentală. In această viaţă de comuniune în Biserică, cel care intră este iluminat, este învăţat de către Hristos care lucrează, în el. Biserica, în acest sens de comuniune, depăşeşte prin adâncime orice formă de organizare socială sau de altă natură. Biserica este taina comuniunii cu şi prin Sfânta Treime, este organismul în care se realizează iconomia Sfintei Treimi. "Această casă Tatăl a zidit-o, Fiul a întărit-o, Duhul Sfânt a înnoit-o". Treimea şi-a făcut un templu printre noi, de aceea intrarea credinciosului în comuniunea creştină se face prin invocarea Sfintei Treimi în Taina Botezului. Homiakov a formulat ideea că întreaga teologie şi viaţă creştină are un aspect ecleziocentric, că mântuirea este un act de solidaritate şi comuniune în Biserică. „Noi stim, zice el, că dacă cineva păcătuieşte, păcătuieşte singur, dar nimeni nu se mântuieşte singur". Marele teolog A. Homiakov a atras atenţia asupra acestei caracteristici esenţiale a spiritualităţii ortodoxe: Ştiu că atunci când unul din noi cade, cade singur, dar de mântuit nu se mântuieşte nimeni singur; cine va fi mântuit, va fi mântuit în Biserică, fiind mădular al ei, în unire cu ceilalţi credincioşi. Dacă cineva iubeşte, el este în obştea iubirii. Dacă cineva crede, se găseşte în obştea credinţei. Se roagă cineva? Este în obştea rugăciunii… Dacă este un credincios al Bisericii, rugăciunea ta este trebuitoare pentru toţi credincioşii ei. Dacă renunţi la obşte, mori, nu mai eşti mădular al ei. Sângele Bisericii este rugăciunea pentru ceilalţi, iar duhul acestei rugăciuni este lauda şi răsplata Domnului. Cel ce se mântuieşte, se mântuieşte în Biserică, anume ca membru al ei şi în comuniune cu toate celelalte membre ale ei. Dacă cineva crede, el se află în comuniunea credinţei, dacă iubeşte este în comuniunea iubirii, dacă se roagă este în comuniunea rugăciunii. In Biserică, privită ca o comuniune, intră toti credincioşii. Această Biserică se cunoaşte cu ajutorul credinţei. Ea este nu numai ca o calitate, sau o experienţă, ci şi ca o cantitate, ca unitate a tuturor, ca viaţă unică şi integrală, ca sobornicitate după modelul uniunii celor trei Persoane Divine. Această unitate se manifestă în dragoste şi prin dragoste şi ea există datorită participării la viaţa divină şi unică a Bisericii. "Să ne iubim unii pe alţii, ca într-un gând să mărturisim..." proclamă Biserica în timpul Sfintei Liturghii. Să ne unim gândurile noastre şi să le înălţăm către Dumnezeu, iată îndemnul pe care Biserica ni-l face totdeauna. Această viaţă de comuniune, această unitate a Bisericii se revelează ochilor duhovniceşti, ochilor iubirii, nu ca o unire exterioară de genul celor ce le intâlnim în orice societate omenească, ci ca principiul prim şi misterios al vieţii. In Biserică, în comuniune, fiecare om trăieşte din viaţa întregii umanităţi, devenită Biserică. In acest fel fiecare om este umanitate. In această comuniune care e Biserică nu intră numai neamul omenesc, ci şi adunarea îngerilor, face parte din ea deopotrivă. Comuniunea noastră în Biserică, prin Fiul lui Dumnezeu, devine cu atât mai mare, cu cât El a unit din nou lucrurile pământeşti cu cele cereşti, cu cât El a distrus zidul de separare dintre lumea îngerilor şi a oamenilor. Biserica este trupul subornicesc, comunitar sau social al lui Hristos în care El se prelungeşte şi lucrează sau care este alcătuit din toţi aceea care s-au încorporat în Hristos prin lucrarea Duhului Sfânt în Taine, după ce au auzit şi primit Cuvântul lui Dumnezeu, întocmai ca aceea „ca la trei mii de suflete care s-au adăugat” apostolilor, ucenicilor şi fraţilor în ziua Cinzecimii (F.A.1,13, 14; 2,1-4, 9-12). Biserica este un trup, un tot, care nu anulează mădularele, ci, dimpotrivă, le afirmă şi ele se afirmă reciproc: „Iar voi sunteţi trupul lui Hristos şi mădulare fiecare în parte” (I Cor. 12,27). Omul devine o fiinţă universală, viaţa lui în Dumnezeu îl uneşte cu viaţa întregii creaţii prin legăturile iubirii cosmice. Hristos şi umanitatea sunt aşa uniţi în Biserică, încât nici Hristos şi nici umanitatea nu pot fi văzuţi sau concepuţi unul fără celălalt, sau altfel spus – unul cheamă şi implică pe celălalt. De aceea, Hristos este capul Bisericii, iar umanitatea, adică cei încorporaţi personal în Hristos, Biserica, ca trup al lui Hristos, extins peste veacuri. Poziţia specială a lui Hristos în Biserică constă esenţial în aceea de cap al Bisericii (Col. 1,18), de factor care uneşte pe credincioşi cu Sine ca pe un trup al Său şi în calitate de izvor de putere şi model după care se orientează şi de care se umplu şi se imprimă cei încorporaţi în El, făcându-Se tot mai mult după chipul Lui. În cadrul Bisericii se trăieşte intens frăţietatea, conştiinţa că toţi sunt fiii aceluiaşi părinte, că împărtăşesc acelaşi curs al vieţii pământeşti, în acelaşi duh al iubirii, având a urma acelaşi drum, spre aceeaşi ţintă, desăvârşirea creştină. Tot în cadrul Bisericii, Anaforaua, în totalitatea ei, şi epicleza, în special, arată în md clar că: „Numai pe altarul Bisericii, se poate aduce jertfa nesângeroasă, căci numai pe acest plan de viaţă comună şi înălţată coboară Duhul Sfânt, ca factor divin creator de comuniune şi de înălţime, ca să sfinţească Darurile comune, prefăcându-le în Trupul şi Sângele Domnului. Numai slujitorii Bisericii, slujitori ai vieţii de comunitate în Dumnezeu, care stau <înaintea slavei lui Dumnezeu> şi <sunt întăriţi de puterea Sfântului Duh>, pentru această slujbă a lui Dumnezeu şi a comunităţii, pot împlini sfinţita lucrare a Euharistiei.” „De aceea, nimeni nu va fi lăsat în părăsire. Slăbiciunea fratelui va fi slăbiciunea mea şi tăria mea va fi tăria lui. Caracterul de comuniune al Bisericii constă nu numai din forma istorică şi de organizare a comunităţii bisericesti, ci şi în caracterul ei de Trup tainic al Domnului, de împărăţie a lui Dumnezeu. De acest caracter trebuie să se ţină seama în răspunsul la întrebarea: care sunt elementele ontologice şi spirituale care fac posibilă o identitate dintre Biserică şi comuniune? La baza ideii de comuniune a Bisericii, în Ortodoxie stă însuşirea ei de Trup tainic al Domnului, de Biserică sobornicească sau de Biserică euharistică. Acestea pot fi considerate premisele sau sursele ideii de comuniune a Bisericii. Orice interpretare a Bisericii facută potrivit cu principiul comuniunii are o importanţă deosebită, deoarece aceasta dezvăluie cu mai multă claritate structura de comuniune a Ortodoxiei, caracterul ei ecumenic, conciliar şi comunitar. Subcap. II. 4. Modurile de manifestare ale comuniunii în ortodoxie Creştinul, de la naştere până la moarte, participă la comuniunea bisericească în calitate de membru al comunităţii bisericeşti din care face parte, el fiind mereu chemat la îndatoriri faţă de aceasta. El este legat de ceilalţi membri cu care împreună alcătuieşte o comunitate. El trăieşte împreună cu ei şi-şi manifestă orice sentiment faţă de ei, faţă de comunitate. Actele lui pe planul trăirii religioase şi morale sânt acte de comuniune. El se mişcă în trăirea comună şi beneficiază fară încetare de roadele comuniunii. Astfel putem spune că în comuniune individualismul este depăşit. Aspiratiile individului se identifică cu ale, comuniunii. Creştinul nu este numai o sumă de învăţături, o doctrină religioasă, ci şi o viaţă trăită în conformitate cu aceasta. El nu-i numai o sumă de învăţături teoretice cu privire la Dumnezeu şi la mântuirea omului credincios, care să-i lumineze numai intelectul, ci este o trăire a acestor învăţături pe toate planurile vieţii spirituale. Sângele Bisericii este rugăciunea pentru ceilalţi, iar duhul acestei rugăciuni, este lauda şi răsplata Domnului. Viaţa creştină este urmarea lui Hristos, dar nu o simpla urmare, o imitare externă, ci o urmare în iubiresi ascultare, o viaţă în Hristos, cum arată Nicolae Cabasila în lucrarea sa Despre viaţa în Hristos, căci El este: „calea, adevărul şi viaţa” (Ioan XIV,6). In concepţia ortodoxă, Biserica apare ca un organism unitar, în care credincioşii sunt mădulare. Fiecare mădular îşi are specificul său şi urmăreşte mântuirea proprie. Dar el nu se poate mântui decât în Biserică. Dacă eşti un credincios al Bisericii, rugăciunea ta este trebuitoare pentru toţi credincioşii ei. Dacă renunţi la obşte, mori, nu mai eşti mădular al ei. Biserica îl naşte la viaţa cea nouă, îl hrăneşte, îl creşte, îl călăuzeşte. Biserica este mediul duhovnicesc al dezoltării lui spirituale. Credinciosul, încadrându-se în mod liber în viaţa Bisericii, lucrează la mântuirea sa proprie, la desăvârşirea sa. Mântuirea este opera Bisericii şi a fiecărui credincios. Nimeni nu se mântuieşte fără voia lui, ci numai prin lucrarea sa personală de desăvârşire religios-morală. Nimeni nu se mântuieşte singur, dar fiecare îşi lucrează mântuirea sa. Lucrând însă la mântuirea sa, contribuie şi la lucrarea Bisericii în rândul credncioşilor pentru mântuirea acestora. In acest raport, comuniatea adică Biserica, apare ca un întreg în care individul este parte ce împlineşte o funcţiune, un rol. Natural, întregul este mai mult decât partea. Dar, şi partea îşi are independenţa sa şi misiunea sa. Prioritatea întregului faţă de parte, nu este în dauna acesteia, ci spre dezvoltarea ei firească. 1. Comuniunea sacramentală, cultică, liturgică şi euharistică „Sfintele Taine sunt lucrări văzute, instituite de Mântuitorul Hristos şi încredinţate Sfintei Sale Biserici, prin care se împărtăşeşte creştinilor harul cel nevăzut al Duhului Sfânt, scopul lor fiind mântuirea şi sfinţirea credincioşilor.” Mijloacele principale de întreţinere a vieţii de comuniune în Biserică sunt Sfintele Taine. Taina Botezului este cea care ne deschide uşa pentru a intra în Biserică, în trăirea în comuniune, în virtutea caracterului pnevmatic al Tainelor de "iniţiere" – Botezul, Mirungerea, Euharistia –, fiecare membru al Bisericii este un purtător al Duhului, cum de altfel este şi comunitatea din care face parte. Taina Sfântului Botez Botezul este Taina în care prin întreita cufundare în apă, în numele Sfintei Treimi, cel ce se botează se curăţeşte de păcatul strămoşesc şi de toate păcatele până la Botez, se naşte la o nouă viaţă spirituală şi devine membru al trupului tainic al Domnului. Sfântul Pavel îl numeşte ”circumciziune” ca o circumciziune spirituală cu care ne răsticnim cu Hristos pentru a învia împreună cu El. „Prin Taina Sfântului Mir creştinul renăscut la viaţa nouă prin Botez, primeşte harul Duhului Sfânt spre a se întări şi a creşte în noua viaţăpe care o începe odată cu naşterea sa din nou. Această Taină aduce un progres pe calea formării şi desăvârşirii făpturii celei noi în Hristos.” După ce sufletul a fost curăţit de păcat prin Botez, trupul primeşte pecetea intrării fizice şi a vieţii spirituale dobândite la Botez, prin Mirungere. Mântuitorul a trimis pe Sfântul Duh Apostolilor ca să-i întărească în împlinirea chemării lor. La rândul lor aceştia autransmis puterea Sfântului Duh creştinilor. Prin Mirungere se întăreşte calitatea de membru al Bisericii. In comuniunea cultică, credincioşii se unesc sufleteşte într-un cor de adoratori ai lui Dumnezeu, de împreună-rugători şi slăvitori ai Lui. Biserica este trupul subornicesc, comunitar sau social, al lui Hristos în care El se prelungeşte şi lucrează sau, care este alcătuit din toţi aceea care s-au încorporat în Hristos prin lucrarea Duhului Sfânt în Taine, după ce au auzit şi primit Cuvântul lui Dumnezeu, întocmai ca aceia „ca la trei mii de suflete care s-au adăugat” apostolilor, ucenicilor şi fraţilor în ziua Cinzecimii (F.A.1,13, 14; 2,1-4, 9-12). Prin Taina Sfintei Euharistii, creştinul dobândeşte noi puteri spirituale, deoarece acum el nu se mai împărtăşeşte numai cu harul divin, ci se uneşte cu însuşi izvorul harului, cu Iisus Hristos întreg. Biserica este un trup, un tot, care nu anulează mădularele, ci, dimpotrivă, le afirmă şi ele se afirmă reciproc: „Iar voi sunteţi trupul lui Hristos şi mădulare fiecare în parte” (I Cor. 12,27). In Ortodoxie credincioşii nu participă numai ca auditori la toate actele de cult, care sunt publice şi comune, ci iau parte activă prin aceea, că ele sunt săvârşite în limba lor, ca şi prin aceea că, serviciul divin se săvârşeşte în numele lor, al comunităţii, în numele colectivului. Preotul slujind impreună cu credincioşii, se simte una cu ei. El participă la simţirea şi la manifestarea lor sufletească. In cult preotul formează cu credincioşii o unitate sufletească, formează o familie, al cărui părinte sufletesc este şi se simte el. Comunitatea cultică realizează nu numai comuniunea sufletească între credincioşi şi preot, ci şi pe cea a tuturor cu Dumnezeu, Care este sursa cea mai înaltă a comuniunii. Religia ortodoxă conţine momente de înaltă tensiune sufletească ce produc o emoţie religioasă şi înalţă sufletul către Dumnezeu într-un plan comun. Comuniunea se realizează şi se exprimă mai ales prin Sfânta Liturghie care este mijlocul prin care Hristos se împărtăşeşte mădularelor Sale şi mijlocul permanent prin care creştinii rămân în comunitate cu Biserica. In ea s-a concentrat cu deosebire spiritualitatea ortodoxă, fiindcă puterea ei a fecundat trăirea religioasă pe o cale accesibilă tuturor. Liturghia este un mediu de prezenţă si putere divină, o comuniune de har dumnezeiesc, o bucurie pascală prelungită peste veacuri. Prin liturghie, Domnul Iisus petrece continuu cu întreaga Biserică, este într-o continuă stare de comuniune şi prezenţă pascală între credincioşi. Ea întreţine posibilitatea de a nu pierde niciodată legătura organică cu Domnul. Prin ea păstrăm toate bunătăţile pe care Domnul le-a lăsat Bisericii Sale. Pentru a sesiza bogăţia spirituală şi viaţa de comuniune pe care le conţine liturghia, trebuie să ne înălţăm sufleteşte, trebuie să ne purificăm simţurile noastre spirituale ca să putem vedea şi gusta duhul dumnezeiesc de comuniune al Sfintei Liturghii. Liturghia are un aspect comunitar social prin aceea că ea nu este un act individual, singuratic, ci o rugăciune a Bisericii, o lucrare cu caracter colectiv, universal. În jertfa Mântuitorului Hristos sunt două aspecte şi două direcţii nedespărţite ale jertfei: spre Dumnezeu şi spre firea omenească din Persoana Fiului întrupat şi prin ea, din noi toţi. Lucrarea liturgică angajează întreaga comunitate în jertfa de laudă adusă lui Dumnezeu de către membrii acesteia. In cadrul Sfintei Liturghii, cea care realizează comuniunea în modul cel mai deplin, se află Sfânta Euharistie. Sfânta Euharistie este Taina în care, sub chipul pâinii şi al vinului, se împărtăşeşte credincioşilor însuşi Trupul şi Sângele lui Iisus Hristos, spre iertarea păcatelor şi spre viaţa de veci, înfăţişându-se, real şi nesângeros jertfa de pe cruce a Mântuitorului. Astfel, Sfânta Euharistie are dublu caracter, de Taină şi de jertfă. Euharistia poate uni cu adevărat pe creştini pentru că e mai mult decât o voinţă a lor de a săvârşi în comun un act de comemorare sau de semnificaţie simbolică. Cine caută înţelegerea Euharistiei prin iubirea care merge până la capăt află că în ea creştinii se întâlnesc în mod real unul cu altul, pentru că se întâlnesc în ceva mai presus de acordul voinţelor lor, adică se întâlnesc în Hristos prezent în mod real cu Trupul şi Sângele Lui, comunicat lor. Creştinii îşi dau seama că Euharistia e centrul de iradiere a iubirii unificatoare a lui Hristos în toţi cei ce se împărtăşesc de ea. Căci ce altă Taină ne pune în comuniune mai strânsă cu El, decât Sfânta Împărtăşanie, care ne face să fim un trup şi un suflet cu El, să rămânem în El şi El să rămână mereu în noi? Comuniunea euharistică în Biserica Ortodoxă este cea mai adâncă formă de comuniune, însăşi Biserica este numită de unii teologi comuniunea euharistică continuă. Comuniunea euharistică dă viaţă membrilor Bisericii şi fără ea, ca şi fără Biserică, nu este mântuire. Nicolae Cabasila spune că impărtăşirea cu Trupul şi Sângele Domnului ne face mai înrudiţi cu El, chiar decât suntem cu părinţii nostri, care ne-au născut trupeşte, pentru că, acesta nu este pentru noi numai izvorul vieţii cum sunt părinţii, ci însăşi viaţa trăită cu adevărat. . Învăţătura ortodoxă, fidelă gândirii Sfinţilor Părinţi, stăruie mult asupra aspectului ontologic al Învierii lui Hristos, privind firea Lui omenească, cu răsfrângeri asupra întregii firi omeneşti, precum şi asupra creaţiei. Ca Taină a unirii cu Hristos, Sfânta Euharistie îi uneşte între ei pe toţi cei ce se împărtăşesc cu vrednicie din acelaşi potir şi îi face pe aceştia să fie una, după cum Unul este şi Domnul Hristos cu Care se unesc. Comuniunea euharistică sporeşte viaţa spirituală într-un dublu sens: Ea comunică în această viaţă trăirea perfecţiunii creştine şi, în mod special e, Taina vieţii veşnice. Comunitatea se înalţă continuu prin asimilarea ei în trupul jertfit al lui Hristos. Sfinţii Părinţi văd în comuniunea euharistică singurul mod de a ţine pe toţi creştinii în unire. Trupul euharistic, zic ei, e unit nu numai prin dragoste, ci real, ontic. Prin participarea creştinilor la Sfânta Euharistie, ei se bucură de anumite roade, pe plan comunitar bisericesc. Comuniunea cu Hristos prin Sfânta Euharistie trebuie să se manifeste prin realizarea unei comuniuni de iubire şi credinţă cu ceilalţi creştini. 2. Comuniunea prin rugăciune, iubire şi fapte de întrajutorare Trăirea religioasă, care este inseparabilă de mişcarea spre comuniune, nu poate fi reală fară rugăciune. In sensul cel mai general, orice prezenţă conştientă a omului înaintea lui Dumnezeu este o rugăciune şi această prezeţă trebuie să devină o stare constantă. Rugăciunea este forţa motrice a tuturor eforturilor umane, a întregii vieţi spirituale. Comuniunea între oameni şi cu Dumnezeu nu se poate realiza în afara rugăciunii, căci rugăciunea este raportul personal al omului cu Dumnezeu. Adevărata rugăciune desăvârşeşte taina unirii noastre cu Dumnezeu, zice Sfântul Grigorie Palama, căci rugăciunea este legătura creaturilor raţionale cu Creatorul lor. Hristos şi umanitatea sunt aşa uniţi în Biserică, încât nici Hristos şi nici umanitatea nu pot fi văzuţi sau concepuţi unul fără celălalt, sau altfel spus – unul cheamă şi implică pe celălalt. De aceea, Hristos este capul Bisericii, iar umanitatea, adică cei încorporaţi personal în Hristos, Biserica, ca trup al lui Hristos, extins peste veacuri. Rugăciunea adevarată ridică sufletele către Dumnezeu şi le uneşte în flacăra aceleiaşi evlavii în faţa lui Dumnezeu. Cu deosebire rugăciunea în comun, rugăciunea unuia pentru altul, rugăciunea pentru pacea a toată lumea, pentru bunăstarea Sfintelor lui Dumnezeu, Biserici, şi pentru unirea tuturor, întăreşte duhul frăţietăţii creştine. Precum fiecare din noi cere rugăciunea tuturor, la fel fiecare este dator să se roage pentru toţi. Rugăciunea unuia dintre noi este necesară pentru toţi ceilalţi membri ai Bisericii. Biserica, care este comuniunea credincioşilor, se roagă pentru toţi şi această rugăciune din iubire face ca membrii ei să se simtă uniţi între ei şi scăldaţi de acelaşi duh de comuniune. Astfel rugăciunea din iubire este calea spre adevărata comuniune, spre comuniunea desăvârşită. Iubirea este accentuată şi ea foarte mult de Ortodoxie, căci iubirea lui Dumnezeu revărsată în inimi cuprinde întreaga umanitate şi întreaga creaţie. Iubirea dumnezeiască este împărtăşirea făpturilor din bunurile Sale cele mai preţioase. Iubirea e comuniunea proprei fericiri intratrinitare. Ea se face prin deschiderea spre lume, prin dăruire totală a Tatălui ceresc către creaturile Sale. Cel dintâi bun dăruit de Dumnezeu omenilor din iubire, a fost însăşi viaţa, existenţa lor prin creaţie. Comuniunea prin iubire în creştinism se întemeiază pe Dumnezeu însuşi, pe plinătatea vieţii interpersonale treimice, pe negrăita fericire a vieţii intratrinitare. Iubirea îmbrătişează pe toţi cei care primesc să intre în comuniune cu Dumnezeu, izvorul tuturor bunurilor. Iubirea realizează comuniunea omului credincios cu Dumnezeu, iar când această comuniune se strică din vina omului numai iubirea lui "Dumnezeu poate s-o restabilească, coborându-se din nou în el. Dacă comunitatea prin iubire este deplină, atunci interesele egoiste care ridică ziduri între oameni, dispar. De aceea, nimeni nu va fi lăsat în părăsire. Slăbiciunea fratelui va fi slăbiciunea mea şi tăria mea va fi tăria lui. Locul lor îl ia sinceritatea frăţească, transparenţa sufletelor, bucuria de a spune altora gândurile şi planurile proprii pentru a-i încălzi şi pe aceia, pentru a le verifica frumuseţea şi bunătatea. Viaţa în unitatea Trupului lui Hristos, în comuniune, se trăieşte în ambianţa harului Sfântului Duh, adică prin participarea la însăşi viaţa Sfintei Treimi, la perfectiunea supremă a iubirii. În cadrul Bisericii se trăieşte intens frăţietatea, conştiinţa că toţi sunt fiii aceluiaşi părinte, că împărtăşesc acelaşi curs al vieţii pământeşti, în acelaşi duh al iubirii, având a urma acelaşi drum, spre aceeaşi ţintă, desăvârşirea creştină. Comuniunea omului cu Dumnezeu nu este rezultatul aspiratiei sau căutării exclusive a omului, ci ea se desăvârşeşte prin ajutorul harului divin. Omul este în mod firesc, o fiinţă deschisă pentru semenii săi, având mereu trebuinţă de a se ajuta reciproc, de a-şi mărturisi gândurile sale altora, de a discuta cu alţii, de a fi mereu într-un schimb cu alţii. Munca împreună face să se comunice tuturor o căldură morală, o creştere de puteri şi o bucurie sufletească, o adevărată îmbogătire care o întrece pe cea din convorbiri. Atât iubirea cât şi rugăciunea trebuie să ducă la fapte, pentru că rugăciunea este bogată în roade, atunci când este exprimată prin fapte bune, când se manifestă în interesul şi grija frăţească a unuia faţă de altul, în faptele îndurării trupeşti şi sufleteşti adică iradierea comuniunii în viaţa socială. Ideea de comuniune domină întreaga, trăire creştină. Această idee este prezentă în aspectul liturgic al rugăciunii, în aspectul, sinodal al organizării bisericeşti, în unitatea dogmatică ecumenică, în intercomuniunea sacramentală, în solidaritatea socială. Comuniunea în Ortodoxie poate fi inţeleasă şi, ca o solidaritate în bine cu toată omenirea. Hristos învinge iadul cu sufletul Său omenesc, dar unit cu Dumnezeirea şi de aceea nu poate fi reţinut în iad, ci scapă de el şi prin puterea lui dumnezeiască eliberând din iad şi sufletele celor care au crezut mai înainte în făgăduinţele despre menirea Lui, ale celor ce au contemplat în Logosul vestit din Vechiul Testament, intenţia venirii Lui în trup. Rolul comuniunii în viaţa socială este de a reglementa orice abatere, orice individualism care destramă viaţa socială. "Nimeni să nu caute folosul său, ci fiecare să caute folosul altuia." (I Cor. X, 24). Există temeiuri fireşti şi multiple, care fac posibilă o comuniune universală, efectivă. In viaţa socială, comuniunea trebuie să urmărească un scop moral, să fie conformă cu ordinea morală, şi în celaşi timp trebuie să urmărească şi mântuirea neamului omenesc. „Mântuirea neamului omenesc săvârşită de Iisus Hristos are valoare veşnică şi absolută fiindcă este îndeplinită de Fil lui Dumnezeu întrupat. Viaţa în trup a Mântuitorului a prilejuit lucrarea lui Dumnezeu în trup şi în fire, transformarea trupului şi firii din interior”. „După Sfântul Atanasie cel Mare, Sfântul Maxim Mărturisitorul şi alţi Păriţi, moartea lui Hristos (pe cruce şi în trup) a fost momentul maximei încordări biruitoare firii umane şi a întăririi ei în ipostasul divin al Logosului, în lupta împotriva celui mai puternic duşman al firii”. C O N C L U Z I I Confuzia dintre bine şi rău, dintre adevăr şi minciună, dintre frumos şi urât, dintre muzică şi zgomot, dintre opere de artă sau cultură şi kitsch, dintre moralitate şi imoralitate, generate de indiferenţa faţă de Persoana lui Hristos, a dus la răsturnarea scării valorilor. „Căci două rele a făcut poporul Meu: „pe Mine, izvorul apei celei vii, M-au părăsit şi şi-au săpat fântâni sparte, care nu pot ţine apă” (Ier.2,13).. În postmodernism, noul tip antropologic se conturează conform cerinţelor zilei, transmise prin mass-media şi nu în funcţie de Adevărul revelat. Postmodernismul apare ca o provocare mizeră la tot ce avem noi mai înălţător şi mai demn în trăirile spirituale. Creştinii sunt datori să se roage pentru iertarea păcatelor şi mântuirea celor ce practică ura. Dar toate aceste suferinţe, pe care le-a provocat gândirea modernă şi postmodernă omului, constituie la un loc o adevărată tragedie pe care o trăieşte omul astăzi şi care se accentuează cu fiecare zi. Punctul culminant al acestui proces negativ este anihilarea omului ca persoană şi chiar a adevărului însuşi despre persoană. Pentru om nu există altă soluţie decât întoarcerea la Hristos, fiindcă, de la Întruparea Logosului, omul este legat prin însuşi destinul său de Hristos. „În Iisus Hristos ni se descoperă măsura tuturor lucrurilor şi a tuturor valorilor din această lume. Precum El e centrul timpului, de la care numărăm anii, spre începutul lumii şi spre sfârşitul ei, tot astfel e măsura la care raportăm nivelurile de viaţă atinse, înainte de El sau după El”. Omul adevărat este omul virtuţii, omul virtuos, statornicit în bine, acela care dovedeşte tărie în împotrivirea faţă de păcat şi în viaţa căruia se vede prezenţa lui Hristos prin comportament şi atitudine. Starea firească a omului constă în preocuparea pentru cele superioare, duhovniceşti, în asumarea responsabilităţii faţă de el însuşi şi faţă de semeni, în cultivarea şi afirmarea demnităţii personale a omului. Starea firească a omului este totuna cu starea de graţie, de har, şi aceasta nu o poate avea decât dacă se află în comuniune cu Iisus Hristos-Dumnezeu şi cu semenii nostrii. Otodoxia apreciază pozitiv materia, mai cu seamă că însuşi Fiul lui Dumnzeu a sfinţit-o. Duhul creştin nu este vreo forţă sau vre-un principiu impersonal. Nu este nici măcar vreo lege temporară sau veşnică. Este Dumnezeu, care S-a descoperit în persoana lui Hristos şi rămâne în Biserică, prin Duhul Sfânt. Iar vindecarea lumii se poate sprijini pe gradul revelaţiei sale cu Hristos şi cu Biserica. Dar concret, nu se poate distinge o stare de natură pură pentru că la această stare nu se poate ajunge doar prin efortul propriu, ci numai prin colaborarea cu puterile dumnezeieşti. Noua poruncă a iubirii nu este doar dată de Hristos, ci şi întrupată în persoana lui Hristos. Şi conţinutul ei practic se arată în viaţa Lui. „Poruncă nouă dau vouă, să vă iubiţi unul pe altul precum Eu v-am iubit” (Ioan 13, 34). Duhul creştin se oferă înainte de toate prin modul de viaţă. Viaţa creştină trebuie să exprime conţinutul credinţei creştine. Aceasta va ambiţiona şi pe alţii să încerce adevărul vieţii creştine. În felul acesta, în ultimă analiză, îndreptarea societăţii noastre este o problemă de îndreptare personală. Creştinismul are un scop precis: desăvârsirea omului până la asemănarea cu Dumnezeu; şi are şi mijlocul necesar: dragostea de Dumnezeu şi de oameni. Lumea este trupul nostru mai larg. Problemele sale sunt şi problemele noastre. Biserica Ortodoxă a fost întotdeauna întreţesută cu viaţa cotidiană. Deci, zice Dumnezeu omului: „Fă-te sfânt, prin lucrarea de fiecare zi a poruncilor, dacă vrei să Mă aflu înlăuntrul tău şi împreună cu tine şi tu, la rândul tău, să fii înlăuntrul Meu şi împreună cu Mine”. . În Biserica Ortodoxă există adevărul nefalsificat al creştinismului şi se păstrează vie perspectiva lui eshatologică. Aceasta este marea valoare a Ortodoxiei şi aceasta garantează calitatea ofertei sale la adresa întregii omeniri. Perspectiva care se schiţează actualmente în lume prin extinderea fenomenului globalizării este sumbră. „Atunci când omul se goleşte de orice particularitate duhovnicească şi se identifică cu funcţiile sale biologice, toate acetea vin de la sine şi sunt considerate normale.” Această evoluţie, însă, nu poate avea decât un sfârşit, şi anume: autodistrugerea. Globalizmul este o utopie postmodernă. Trăirea în comun nu înseamnă globalizare, ci sobornicitate, sinodalitate care are temeiuri scripturistice şi patristice. Doctor în teologie: Păştin Antoniu-Cătălin B I B L I O G R A F I E 1. -Biblia sau Sfânta Scriptură, Editura Institutului Biblic şi de Misiune al Bisricii Ortodoxe Române, Bucureşti, 1982. 2. -Anbert, Jean-Marie, Vivre en chretien an XX-a sicle, Editions Salvator, Mulhouse, Tome I-er, „Le sel de la terre”, 1976. 3. -Bulgakov, Serghei, Lumina neînserată. Contemplaţii şi reflecţii metafizice, traducere E. Drăguşin, Editura Anastasia, Bucureşti, 1999. 4. -Idem, Ortodoxia, traducere. N. Grosu, Sibiu, 1933. 5. -Cabasila, Nicolae, Despre viaţă în Hristos, traducere de Pr. Prof. Teodor Bodogoe, Editura Deisis, Sibiu, 1946. 6. -Idem, Tâlcuirea dumnezeieştii Liturghii, Editura Institutului Biblic şi de Misiune al Bisericii Ortodoxe Române, Bucureşti, 1992 7. -Carlton, Prof. Dr. Clark, Calea de la Protestantism la Ortodoxie, Editura Eclesiast, Sibiu, 2010. 8. -Citirigă, Pr. Dr. Vasile, Preoţia credincioşilor în Biserică şi societate, Editura Academprint, Târgu-Mureş, 2000. 9. -Idem, Antropologia hristologică în teologia ortodoxă, 2 vol., Editura Europolis, Constanţa, 2006,2003. 10. -Diadoh al Foticeii, Cuvânt ascetic, cap. VII, în Filocalia, ,vol. I, Sibiu, 1946. 11. – Evdochimov, Paul , L’Esprit Saint dans la Tradition orthodoxe. 12. -Fodor, Cristinel, Cântarea Sfinţeniei, Editura Sapienţia, Iaşi 2007. 13. -Gass,Geschichte, der prot. Dogm. ,im ihrem Zuzammenh. mit der Theol. überh.,Verl. I, 1854. DieGrundleg. U. Der Dogmt'sm; apud Chr.Erust.Luthard,Kompendium de Dogmatik,Leipzig, 1900. 14. -La Hans U. von Balthasar, Die gnostischen Centurien des Maximus Confesor, Fr. i. Br. 1941, Herder. 15. -Heim, Karl, Jesus der Herr, Furche Verlag, Berlin, 1935. 16. –Homiacov, Alexei, L’ Eglise latine et le Protestantnsisme au pointde vue de l ’ Eglise d ’ Orient,Lausanne et Vevey, 1872. 17. -Ică, Pr. Prof. Dr. Dr. Ioan, Curs de teologie dogmatică şi simbolică, partea I, mss.dact., Sibiu 1987. 18. -Ică jr., Lector, I.Ioan şi Germano Marani, Gândirea Socială a Bisericii, Colecţia Civitas Christiana, Editura Deisis, Sibiu, 2002. 19. -†Justinian, Patriarhul Bisericii Ortdoxe Române, Apostolatul Social, t.IV, Pilde şi îndemnuri în lupta pentru pace. 20. -Loscky, Vladimir, Essai sur la théologie mystigue de l'Eglise de l'Orient, Aubier, Paris, 1944. 21. -Moldoveanu, Ierom. Visarion, Bogdan Mateciuc, Ereziile Apusului, vol.II, Editura Vicovia, 2007. 22. –Mugnier, Abbe, Le sacerdoce, Paris, 1929. 23. -Mugnier , F., La liberte de la vocation, Paris, 1934. 24. -Mihălcescu, Mitropolit, Irineu, Dogmatica, Manual pentru uzul seminariilor teologice, Editura Institutului Biblic şi de Misiune Ortodoxă, 1958. 25. -Idem, Teologia Dogmatică si Simbolică, Editura Institutului Biblic şi de Misiune Ortodoxă, Bucureşti, 1958. 26. – Mladin, Pr. Prof.Nicolae, (Ieronim), Despre unele caracteristici ale moralei catolice, în ,,Mitropolia Ardealului, XI (1966), nr.1-3. 27. -Nechita, Conf. Dr. Pr. Vasile, Apostolatul creştin şi social al Bisericii Ortodoxe Române: 1925-2005, Editura Vasiliana’98, Iaşi, 2005. 28. -Origen, Selecta in Psalmos, 23, 1, P.G. XII, 1265. 29. -Pavel, Dr. Constantin, Probleme de morale chrétienne dans les preocupations des théologiens orthodoxes ronmains, Bucureşti, 1974. 30. -Plămădeală, Mitrop. Ardealului, Antonie, Tradiţie şi libertate în spiritualitatea ortodoxă, Editura Deisis, Sibiu, 1983. 31. -Popescu, Pr. Prof. Univ. Dr. Dumitru, Curs de Dogmatică, pentru anul IV, Universitatea Bucureşti, Facultatea de Teologie, mss.dact.,Buc. 1991-1992. 32. –Radu, Pr. Prof. Univ. Dr. Dumitru, Învăţătura ortodoxă despre Dumnezeu, în „Îndrumări misionare”, Editura Institutului Biblic şi de misiune, Bucureşti, 1986. 33. -Idem, Îndreptarea şi îndumezeirea omului în Hristos, în „Îndrumări misionare”, Editura Institutului Biblic şi de misiune, Bucureşti, 1986. 34. -Idem, Învăţătura despre Biserică, în „Îndrumări misionare”, Editura Institutului Biblic şi de misiune, Bucureşti, 1986. 35. -Idem, Curs deTeologie Morală, Universitatea Bucureşti, Facultatea de Teologie, mss. dact. Buc.1994. 36. -Rahner, Karl, Schriften zur Theologie, 14, Einsiedeln-Zürich-Köln, 1980. 37. -Sfântul Ambrozie, Apologia, II, 47, 227-231, Migne, P.L. XVI,col.97 CD 98 ABC. 38. -Sf. Grigore de Nyssa, Viaţa lui Moise, P.G.44, col.377 C. 39. -Sf. Maxim Mărturisitorul, Ambigua, trad. de – Pr. Prof. Dr. Dumitru Stăniloae, Bucureşti, 1983. 40. -Sf. Maxim Mărturisitorul, Despre legea duhovnicească, cap. 190, Fioc. rom. I, P.G. 65, col. 905-930. 41. -Idem, Răspunsuri către Tolasie, 60, P.G. 90, col. 621 AB. 42. -Sf. Irineu, Adversus Haereres, V, în P.G.7, col. 1120, Editura Siros, 1986. 43. -Spidlik Thomas., La spiritualité de l′ Orient chrétien, Roma, 1978. 44. -Idem, Scrieri despre viata spirituala, Moscova, 1903. 45. -Stăniloae, Pr. Prof. Dr. Dumitru, Filocalia română, Cvânt II din cele posterioae, Editura Hristou I. 46. -Idem, Spiritualitate şi comuniune în Liturghia ortodoxă, Editura Institutului Biblic şi de Misiune al Bisericii Ortodoxe Române, Bucureşti, 2004. 47. -Idem, Spiritualitate şi comuniune în Liturghia ortodoxă, Editura Institutului Biblic şi de Misiune al Bisericii Ortodoxe Române, Craiova 1986. 48. .-Idem, Ascetica şi Mistica, Editura Casa Cărţii de Ştiinţă, Cluj, 1993. 49. -Idem, Ascetica şi Mistica Bisericii Ortodoxe, Editura Institutului Biblic şi de Misiune al Bisericii Ortodoxe Române, Bucuresti, 2002. 50. -Idem, Teologia Dogmatică Ortodoxă, vol I-III, Editura Institutului Biblic şi de Misiune al Bisericii Ortodoxe Române, Bucureşti, 2003. 51. -Zăgrean, Arhid. Prof. Dr., Ioan, Morala Creştină, Editura Institutului Biblic şi de Misiune al Bisericii Ortodoxe Române, Bucureşti, 1985. REVISTE, ARTICOLE TEOLOGICE 1. -Chiţescu, Prof. Nicolae, Ortodoxie şi Protestantism, în revista Ortodoxia , an.II, nr. 3, 1950. 2. -Coman,Pr. Prof., Ioan G, Prezenţa Mântuitorului Hristos în noua creaţie după învăţătura Sfinţilor Părinţi, în Ortodoxia, XVIII, nr. 4, octombrie-decembrie, 1966. 3. -Danielou, Jean, ”Le Symbolisme des rites baptismaux”, în rev. Dieu vivant, nr. 1. 4. -Mladin, Arhim., Prof., Ieronim Nicolae, Personalitatea morală creştină, Despre unele caracteristici ale moralei catolice, în ,,Mitropolia Ardealului, XI (1966), nr.1-3. 5. -Moldovan, – Pr. Prof. Dr. Ilie, Spiritualitate şi responsabilitate în viaţa creştină, în „Studii Teologice”, an XXXVII (1985), nr. 1-2. 6. Pavel,Prof. Dr. Constantin, Preotul – pilduitor şi îndrumător al vieţii morale a credincioşilor, în „B.O.R.”, nr. 7-8/ 1978. 7. -Popescu, Pr. Asist. Dumitru, Eclesiologia romano-catolică după documentele celui de al doilea Conciliu de la Vatican şi ecourile ei în teologia contemporană, teză de doctorat,în Ortodoxia,XXIV, 1972, nr. 3. 8. -Idem, Biserica Universală şi Sobornicească, în Ortodoxia, XVIII, nr. 2, aprilie-iunie, 1966. 9. -Popescu,Prof.Teodor M., Sfânta Tradiţie ca temei de credinţă în Biserica Ortodoxă , în „Ort.” 1954, nr.1. 10. -Idem, Faptele bune în învăţătura ortodoxă şi catolică, în „Ortodoxia”, 1954, nr.4. 11. -Radu, Pr. Lector, Dumitru Gh, Caracterul eclesiologic al Sfintelor Taine şi problema comuniunii, teză de doctorat, în Ortodoxia, anul XXX, Nr. 1-2, ianuarie-iunie,1978. 12. -Radu, Pr. Prof. Dr. Dumitru, Taina Preoţiei, în Ortodoxia, anul XXXI, nr. 3-4, iulie-decembrie, 1979. 13. -Idem, Aspectul comunitar – sobornicesc al mântuirii, în „Ortodoxia”, nr. 1/1976. 14. -Idem, Mântuirea – a doua creaţie, în „Ortodoxia” an XL (1986), nr. 2. 15. -Stan, Drd. Liviu, Cunoaşterea lui Dumnezeu după învăţătura Sf. Maxim Mărturisitorul, în „Ortodoxia”, an XL' (1988), nr. 1-12. 16. -Stan, Pr. Prof. Liviu , Succesiunea apostolică, în Studii Teologice, VII, nr. 5-6, 1955. 17. -Stăniloae, Pr. Prof. Dumitru, Sinteza eclesiologică, în Studii Teologice, anul VII, nr. 5-6, 1955, p. 284. 18. -Idem, Comunitate prin iubire, în Ortodoxie, în Ortodoxia, nr. 1/1963. 19. -Idem,Din aspectul sacramental al Bisericii, în ST XVIII, nr. 9-10, 1966. 20. –Idem, Biserica universală şi sobornicească , în Ortodoxia , XVIII Nr. 2 , aprilie-iunie , 1966 ,p. 188. 21. -Idem, La Theologie de Saint Gregorie Palamas, dans l′ actualite oecumeniqe, in „R.O.C.”, New, XVIII-a anne, nr.1. 22. -Idem, Câteva trăsături caracteristice ale Ortodoxiei, în „M.O.”, nr. 5-8/1970. 23. -Idem, Creaţia ca dar şi Tainele Bisericii, în Ortodoxia XXVIII, an 1976, nr. 1. 24. –Idem, Taina Euharistiei, izvor de viaţă spirituală în Ortodoxie, în „Ortodoxia”, nr. 3-4/1979. 25. - Idem, Maica Domului ca Mijlocitoare, „Ortodoxia”, 1952, nr.l. 26. -Idem, Starea sufletelor după judecata particulară, în „ort.” 1953, nr. 4. Idem, Faptele bune în învăţătura ortodoxă şi catolică, în „Ortodoxia”, 1954, nr.4. 27. -Zăgrean, Cf. prof., Ioan, Personalitatea morală după învăţătura creştină ortodoxă, în ,,Mitropolia Ardealului, II (1957), nr.3-4. DICŢIONARE 1. -Bertholet, Alfred, Dicţionarul religiilor, Editura Universităţii „Alexandru Ioan Cuza”, Iaşi, 1995. 2. -Blac Kburn, Simon, Oxford, Dicţionar de filozofie, traducere de Cătălina Ircinsch, Laurian Sabin Kertsz, Ed. Univers Enciclopedic, Bucureşti, 1999. 3. -Bria, Pr. Dr. Ioan, Dicţionar de teologie Ortodoxă, Ed. IBM, Bucureşti, 1981, p. 272-277. 4. -Cheţan, Octavian, Sommer, Radu, Dicţionar de filozofie, Ed. Politică, Bucureşti, 1978. 5. -Clément, Elisabeth, Demonque Chantal, Hasen-Loeve, Laurence , Kahn, Pierre, Filosofia de la A la Z, Trad. Magdalena Mărculescu-Cojocea, Aurelian Cojocea,Ed. All Educational, Bucureşti, 1999. 6. -Didert, Denis, Enciclopedia franceză sau Dicţionarul raţional al ştiinţelor artelor şi meseriilor, traducere Victor Şerbănescu, Colecţia, Bibloteca pentru toţi, Ed. Minerva, Bucureşti, 1976. 7. -Didier Julia, Larousse, Dicţionar de filosofie, Trad. Leonard Gavriliu, Ed. Univers Enciclopedic, Bucureşti 1996, Articolul Pozitivism. 8. -Gorgos, Constantin, Dicţionar enciclopedic de psihiatrie, Vol. IV, Ed. Medicală, Bucureşti,1992. 9. -Guţu, George, Dicictionar Latin-Roman, Ed. Ştiinţifică şi Enciclopedică, Bucureşti, 1983. 10. -Quicherat L., Dictionnaire Francais-Latin, Librairie Hachette, Paris, 1891. 11. -LG, Constituţia dogmatică despre Biserică, Lumen gentium, 21 noiebrie 1964, în Ench Vat 1/284-456. 12. -http:/ / ro.wikipendia.org/wiki/Protestantism. 13. -Damian, Liviu, OratioIII contra Arianos , P.G. 26, col. 373, http:// liviudami.wordpress.com/2009/06/ 14. ***,CatholicEnciclopedya,(http://www.newadvent.org/cathen ). DOCTOR ÎN TEOLOGIE ORTODOXĂ PĂŞTIN ANTONIU-CĂTĂLIN Născut la: 24 decembrie 1967, Câmpulung-Muscel, jud. Argeş. Studii: Liceul Industrial nr.1 C-lung-Muscel, promoţia 1986, Facultatea de Teologie Ortodoxă, din cadrul Universităţii Bucureşti, promoţia 1994, secţia teologie pastorală, Licenţiat în Teologie cu Teza de Licenţă: „Trăsăturile Fundamentale ale Spiritulităţii Ortodoxe”. Cursuri postuniversitare de masterat, Teologie Sistematică şi Biblică, cu lucrarea de disertaţie: „Spiritualitatea Ortodoxă şi Trăsăturile ei fundamentale”-2007 Univ. „Ovidius” Fac. de Teologie, Constanţa; şi de doctorat 2007-2010, Univ. „Ovidius” Fac. de Teologie, Constanţa. Iulie 2011-doctor în teologie cu lucrarea: „Spiritualitatea Ortodoxă Răsăriteană şi Spiritualitatea Auseană” August-2009-Diplomă-Doctoratul în şcoli de excelenţă, în cadrul programului Proiecte strategice pentru Învăţământul Superior, absolvit în cadrul Univ. „Ovidius” Constanţa cu lucrarea: „Maica Domnului în spiritualitatea ortodoxă” Activitate ştiinţifică: Referate Publicate în: www.crestinortodox.ro, şi în: www.stirea.net , şi: infoportal.rtv.net/articol-din religie-info-3185236-, precum şi în www.scribd.com 1. 24 martie 2012.-„Comuniune şi Globalizare” – carte 2. 24 martie 2012- „Proiect de cercetare” – carte 3. 29. martie 2012-„Învierea, Restaurarea omului”(Articol). 4. 31.martie 2012- „Spiritualitatea ortodoxă ca trăire în Hristos-Trăsături-” 5. 03. aprilie 2012-„Provocări şi ideologii sectare la spiritualitatea ortodoxă”. 6. 11. aprilie 2012-„Postmodernisml, provocare la morala creştină”. 7. 14. mai 2012 - „Monahismul românesc în constituţia şi lucrarea Bisericii”. 8. 18. mai 2012. - „Iisus Hristos temeiul şi sursa de putere a comuniunii omului cu Dumnezeu” 9. 21. mai 2012. - „Sfânta Treime, temeiul şi bază a spiritualităţii creştine” 10. 22. mai 2012. -„Mântuirea şi Îndumnezeirea omului” 11. 22. mai 2012. -„Înălţarea-deschiderea vieţii duhovniceşti spre împărăţia cerurilor.” 12. 23 mai 2012 - „Paisie Velicicovski în spiritualitatea ortodoxă” 